Răspuns dat de dl Šemeta în numele Comisiei
(15 aprilie 2011)
De ceva timp, Comisia este la curent cu problema contrabandei cu țigări din Bulgaria şi ia măsuri active în acest sens.
În Bulgaria, nivelul accizelor şi al preţurilor este asemănător cu cel din statele membre UE învecinate, cum ar fi România Situația la 1 martie 2011: incidența accizelor este de 77,5 EUR în Bulgaria şi de 74,8 EUR în România pentru 1000 de ţigări. .
Cu toate acestea, există diferențe de preț semnificative în comparaţie cu ţările terţe, antrenând astfel contrabanda cu țigări.
Chestiunea comerțului ilicit cu țigări se află constant pe ordinea de zi a dialogului nostru regulat cu autorităţile bulgare.
În special, autorităţile bulgare de aplicare a legii cooperează cu Oficiul European de Luptă Antifraudă (OLAF) în chestiuni operaționale.
Mai mult, Comisia lucrează în cadrul acordurilor de cooperare cu fabricanții de produse din tutun pentru a face faţă contrabandei şi falsificărilor în întreaga UE, inclusiv în Bulgaria.
Aceste acorduri au dat rezultate foarte bune până în prezent, oferind OLAF informații foarte pertinente şi garantând că, pe cât posibil, fabricanții de produse din tutun furnizează ţigări pe piaţă numai în cantităţi proporționale cu cererea aferentă comerțului legitim de pe piaţa respectivă.
Mai mult, Comisia are în vedere măsuri ulterioare care ar putea fi luate în colaborare cu statele membre pentru a face faţă canalelor de distribuție şi comerţului ilicit pe piaţa internă, precum şi pentru a combate comerţul ilicit cu ţigări la frontierele externe ale UE.
Comisia invită distinsul membru să consulte răspunsurile sale la întrebările parlamentare precedente, în special întrebările E-11191/10 şi E-583/11 http://www.europarl.europa.eu/QP-WEB/application/home.do?language=RO .
