Întrebarea pentru timpul afectat întrebărilor H-000207/2011
adresată Comisiei
Perioada de sesiune: iunie 2011
Articolul 116 din Regulamentul de procedură
Liam Aylward
(ALDE) Subiect: Siguranţa şi accidentele mortale la locul de muncă
În UE-27, câteva mii de lucrători mor anual în accidente fatale la locul de muncă, iar 2,9% dintre lucrători au avut deja un accident la locul de muncă soldat cu peste trei zile de concediu medical.
Poate preciza Comisia ce fel de măsuri există pentru abordarea acestei situaţii tragice?
Cum evaluează Comisia strategia existentă pentru perioada 2007-2012?
A dus această strategie la progrese înspre realizarea obiectivelor propuse şi la reducerea riscului de accidente mortale la locul de muncă în întreaga UE?
În ce stadiu se găseşte procesul de consultare curent pe tema unei noi strategii pentru sănătate şi siguranţă la locul de muncă în Europa pentru perioada 2013-2020?
