„Totul se leagă de proiectul Schengen", spune Carlos Coelho
Schengen
2010-07-02 - 16:19
Eurodeputatul Carlos Coelho Cea mai mare provocare este să punem Sistemul Informatic Schengen de a doua generaţie în operare", a declarat Carlos Coelho (Grupul Partidului Popular European (Creştin Democrat, Portugalia), autorul mai multor rapoarte privind Schengen în ultimul deceniu.
Cu ocazia celei de-a 25-a aniversare a Acordului Schengen, eurodeputatul ne-a vorbit despre istoria, principiile, avantajele şi provocările acestui instrument care a permis libera circulaţie în Europa.
Momentul definitoriu
Cea mai importantă dată a fost cu siguranţă anul 1985 când am început aventura Schengen, deoarece aceasta reprezintă o trecere de la ideea de integrare economică la o Europă a cetăţenilor.
Înainte de asta am discutat despre piaţa internă, despre bunuri, bani şi servicii, însă mai apoi am început să vorbim despre oameni.
Acum trebuie să construim o Europă a oamenilor, a cetăţenilor.
Anul 1985 marchează punctul de când am început să renunţăm la frontierele interne şi să asigurăm libertatea de circulaţie în UE.
Principalele avantaje
Principalul avantaj face referire la oameni: oamenii care au dreptul să circule în interiorul spaţiului Schengen, în interiorul UE şi în ţările care sunt asociate spaţiului Schengen - Islanda, Norvegia, Elveţia şi probabil în curând Liechtenstein.
Îmi amintesc de oamenii care aşteptau să călătorească din Portugalia în Spania şi invers şi de oprirea la frontieră pentru ca poliţia să verifice cantitatea de combustibil din maşini.
Este incredibil însă adevărat, iar acest lucru nu s-a întâmplat cu mult timp în urmă!
Există de asemenea o mulţime de avantaje legate de lupta împotriva criminalităţii.
Ştim că numărul organizaţiilor criminale transfrontaliere este în creştere.
Aceste tipuri de infracţiuni - traficul de fiinţe umane, traficul de droguri, spălarea de bani, comerţul nuclear şi cel cu substanţe chimice periculoase - sunt în creştere şi nici un stat membru, nici un guvern, nu poate lupta singur cu aceste tendinţe.
În cadrul spaţiului Schengen avem o mulţime de instrumente care facilitează schimbul de informaţii şi cooperarea forţelor de poliţie şi autorităţilor judiciare în lupta împotriva criminalităţii internaţionale.
Zona Schengen prevede o mai bună securitate precum şi libertate sporită pentru cetăţenii europeni.
Principalele provocări
Există două provocări principale: prima este să răspundem ţărilor care doresc să se alăture spaţiului Schengen şi deoarece nu avem frontiere interne, trebuie să ne asigurăm că frontierele comune externe sunt bine controlate.
Acest lucru înseamnă că cineva care încearcă, de exemplu, să intre în Spania din Africa de Nord va putea intra şi în Portugalia, Franţa şi aşa mai departe.
Avem nevoie de încredere reciprocă şi principala provocare este să ne asigurăm că ţările care doresc să adere la spaţiul Schengen vor respecta toate condiţiile.
Trebuie să avem încredere în controalele lor de frontieră aşa cum avem încredere în controalele de frontieră din ţara noastră.
A doua provocare este sporirea securităţii la frontierele externe.
Aceasta face referire la „SIS II", a doua generaţie a Sistemului de Informaţii Schengen.
SIS de astăzi este un instrument foarte bun; atunci când cineva încearcă să intre în Portugalia, controlul de frontieră poate accesa informaţiile disponibile din alte ţări din zona Schengen.
Nimeni nu poate intra în Portugalia dacă există un mandat de arestare pentru acea persoana sau o sugestie din partea unei forţe de poliţie pentru supravegherea acelei persoane, fiind considerată suspect.
SIS funcţionează bine, însă nu este suficient.
Vrem să îmbunătăţim SIS prin introducerea a două noi instrumente: în primul rând datele biometrice, pentru a lupta împotriva identificării greşite.
Dacă putem să asociem documentele de identitate cu purtătorul prin intermediul datelor biometrice, vom putea rezolva o mulţime de probleme legate de identificarea greşită.
În al doilea rând, este vorba de interconectarea alertelor.
Până în prezent, SIS a funcţionat într-un mod vertical: poliţia poate verifica de exemplu dacă o maşină este furată printr-o listă de plăci de maşini furate în SIS, însă nu poate conecta acea maşina cu alte tipuri de crime.
Datorită SIS II, vom putea verifica dacă maşina are legătură, de exemplu, cu o reţea internaţională periculoasă de pedofili sau cu o organizaţie teroristă.
De aceea cred că cea mai importantă provocare este punem Sistemul Informatic Schengen din a doua generaţie SIS în operare.
Acest lucru trebuia să se fi întâmplat în 2007, de aceea PE este atât de critic în gestionarea programului: suntem în 2010 şi nimeni nu ne poate spune când SIS II va deveni operaţional.
Care a fost rolul dumneavoastră în dezvoltarea Schengen?
Unii colegi îmi spun „Domnul Frontieră"!
De când am început activitatea în Comisia PE pentru Libertăţi civile, justiţie şi afaceri interne, am preluat acest subiect, deoarece pentru mine Schengen este nucleul libertăţii, securităţii şi justiţiei.
Schengen reprezintă succesul integrării la nivel european şi centrul noului spaţiu pe care îl creăm.
De-a lungul timpului am lucrat la mai multe rapoarte şi am condus lucrările Parlamentului cu privire la SIS.
Puteţi vedea, în pofida unor diferenţe de ordin politic, că majoritatea colegilor mei sunt pregătiţi să îmi urmeze sfatul meu în acest domeniu.
20100625STO76849 Acordul Schengen (ân engleză) Raportul referitor la proiectul de decizie a Consiliului privind aplicarea dispoziţiilor acquis-ului Schengen referitoare la Sistemul de Informaţii Schengen în Republica Bulgaria şi în România Raportul referitor la propunerea de Regulament al Consiliului de modificare a Deciziei 2008/839/JAI privind migrarea de la Sistemul de Informaţii Schengen (SIS 1+) la Sistemul de Informaţii Schengen din a doua generaţie SIS II)
RO
1
PHOTO
20100624PHT76654.jpg
RO
2
LINK
http://europa.eu/legislation_summaries/justice_freedom_security/free_movement_of_persons_asylum_immigration/l33020_en.htm
-//EP//TEXT REPORT A7-2010-0199 0 NOT XML V0//RO
-//EP//TEXT REPORT A7-2010-0127 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
