Kim Clijsters la Parlamentul European: „Îmi pot oferi ajutorul pe plan internațional”
Drepturile omului
2010-11-22 - 17:24
Kim Clijsters la Parlamentul European Un milion de copii europeni nu trăiesc în propriile familii datorită sărăciei.
ONG-ul SOS Children's Villages încearcă să îi ajute, lucrând de 60 de ani cu familii în dificultate din 132 de țări.
În 2010, tenismana Kim Clijsters și soțul său au devenit „fața“ NGO-ului internațional.
Kim Clijsters a fost la Parlamentul European pe 19 noiembrie în cadrul unui eveniment organizat de eurodeputații Véronique De Keyser și Ernst Strasser și ne-a acordat un interviu după acesta.
De ce sprijiniți proiectul SOS Children's Villages?
V-a influențat faptul că sunteți mamă?
Bineînțeles.
Aceasta este probabil cea mai mare influență în cauza mea și a soțului meu.
Avem multe cereri din partea agențiilor de caritate și eram în căutarea unei cauze pe care să o susțin în Belgia.
M-am simțit foarte bine când am început să susțin SOS Children's Villages.
Am început prin a citi mai mult despre ei ca să aflu ce fac.
Faptul că sunt în Belgia este probabil principalul motiv pentru care i-am ales.
În ianuarie 2010 ați donat banii premiului de la turneul din Brisbane spitalului local de copii și ați participat la expoziția caritabilă „Hit for Haiti“ unde s-au strâns peste 100.000 de lire.
În afară de donațiile financiare, ce poate face un star tenis pentru ameliorarea copiilor în nevoie?
Banii sunt importanți pentru susținerea unui astfel de NGO, dar cred că nu sunt totul.
Deoarece tenisul este un sport mondial, îmi pot oferi ajutorul pe plan internațional.
Cred că oamenii știu despre organizațiile de caritate pentru care lucrăm, ne pot lua drept exemplu și pot ajuta.
Nu trebuie să o facă pentru aceeași cauză, dar orice ajutor contează pentru ameliorarea vieții copiilor.
Criza economică globală a lovit multe familii europene și mulți afirmă că avenit momentul pentru reduceri de buget.
Ar trebui UE să cheltuiască mai mult pentru ajutarea famiilor nevoiașe?
Nu cred că ar trebui să comentez la nivel politic.
Cum am mai spus, banii sunt importanți, dar nu totul.
Sunt importante și sănătatea, sprijinul pe care îl poți obține și sensibilizarea oamenilor.
De aceea suntem acum aici, eu și Brian, deoarece credem că putem oferi sprijin la nivel internațional.
Un milion de copii europeni nu trăiesc în propriile familii datorită sărăciei.
Care ar fi mesajul dumneavoastră pentru deputaţii europeni?
Să continue să lucreze din greu asupra acestui proiect.
Numărul este probabil cel care surprinde, 1.000.000 de copii doar în Europa.
Mulți oameni cred probabil că acest lucru se întâmplă doar în țările terțe.
Și eu am fost surprinsă.
Așadar, continuați-vă activitatea de ameliorare a traiului copiilor.
Lucrați din greu și sprijiniți cauzele în care credeți.
Kim Clijsters
tenismană celebră, anul acesta este pe locul trei
a fost numărul 1 mondial în 2003 și 2006
a câștigat de trei ori US Open și de trei ori Turneul Campioanelor la tenis
își încheie cariera în 2007, se căsătorește cu baschetbalistul Brian Lynch și naște o fetiță, Jada
revine în tenis în 2009.
20101119STO96280 Video SOS Children's Villages Comunicat de presă (în engleză)
RO
1
PHOTO
20101119PHT96448.jpg
RO
2
LINK
http://ec.europa.eu/avservices/player/streaming.cfm?type=ebs&sid=169247
RO
3
LINK
http://www.sos-childrensvillages.org/pages/default.aspx
RO
4
LINK
/ro/pressroom/content/20100621IPR76438
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
