Politica agricolă comună: o poveste cu „două Europe“?
Agricultură
2007-04-19 - 18:09
PAC creează condiţii inegale de concurenţă între UE15 şi UE10
Nivelul scăzut de ajutoare financiare directe primite în cadrul politicii agricole comune de cele 10 state care au aderat la UE în 2004 determină condiţii inegale de concurenţă, estimează deputaţii europeni.
Cu toate acestea, Parlamentul European vorbeşte despre un „sistem avantajos pentru toţi“ într-un raport adoptat în plen la sfârşitul lui martie, dar cere Comisiei Europene să acorde mai mare atenţie problemelor acestor state în deciziile referitoare la politica agricolă comună.
Agricultura are un rol mai important în cele 10 state (Cehia, Estonia, Cipru, Letonia, Lituania, Ungaria, Malta, Polonia, Slovenia, Slovacia) decât în UE15 (cele 15 state care au devenit membre UE înainte de mai 2004).
În anul 2004, 22% din teritoriul UE10 era dedicat agriculturii, prin comparaţie cu numai 4% în UE15.
13% din populaţia totală a UE10 şi 1,6% din cea a UE15 lucrează în agricultură.
2,8% din venitul naţional brut al UE10 provine din agricultură, pe când în UE15 acesta se ridică la 1,6%.
Productivitatea este semnificativ mai mică în UE10.
Fermele sunt mai mici, semi-subvenţionate şi folosesc o tehnologie de producţie mai puţin avansată decât cea din UE15.
În plus, capitalul investit este mai mic.
Conform deputaţilor europeni, schimbările în sectorul agricol trebuie să se facă lent pentru evitarea tensiunilor politice şi economice.
Politica agricolă comună în UE10: doar o poveste?
Raportul parlamentar, redactat de deputatul european maghiar Csaba Sandor Tabajdi (PSE) susţine că politica agricolă comună (PAC) actuală a dus la un „sistem avantajos pentru toţi“.
Aderarea celor 10 state nu a creat perturbări pe piaţa unică europeană, nici în vechile, nici în noile state membre: „Produsele provenite din statele noi nu au declanşat un „dumping“ în UE15, în primul rând datorită faptului că majoritatea schimburilor de produse agricole erau scutite de drepturi şi nesubvenţionate înainte de extindere.“ În plus, noile state membre au introdus şi au aplicat în mod satisfăcător normele veterinare, fitosanitare, de siguranţă alimentară, astfel încât punerea în aplicare a măsurilor de salvgardare specifice nu a fost necesară.
Politica agricolă comună, spune domnul Tabajdi, a fost favorabilă atât vechilor state membre (prin lărgirea pieţei către noile state membre prin abolirea graniţelor) dar şi noilor state membre (prin stabilizarea preţurilor şi a pieţelor în anumite domenii, ca cerealele, sfecla de zahăr şi carnea de vită şi prin creşterea veniturilor agricole).
Mai sunt probleme de rezolvat
Încă nu sunt îndeajuns de mulţi bani investiţi în agricultura noilor state membre.
Chiar şi la sfârşitul perspectivei financiare 2007-2013 plăţile directe şi creditele relative la dezvoltarea rurală destinate noilor state membre nu vor reprezenta decât 19% din bugetul pentru UE27, pe când noile state membre (UE10 plus Bulgaria şi Romania) vor deţine 30% din suprafaţa agricolă şi 50% din muncitorii agricoli.
Competiţia existentă în vechile state membre este inegală: Actul de aderare a prevăzut pentru plăţile directe, în noile state membre, o perioadă lungă de introducere treptată (nouă ani), pornind de la un nivel iniţial scăzut (25% din nivelul aplicabil în UE), deşi normele privind piaţa internă şi contribuţia bugetară li se aplică integral. „Nivelurile costurilor şi veniturilor în noile state membre nu justifică acest grad de diferenţiere, care generează, pentru agricultorii din noile state membre, condiţii inegale în ceea ce priveşte concurenţa“ spune raportul.
În plus, fiecare stat membru nou aplică un regim de plăţi directe complementare, care are două dezavantaje: este o povară pentru bugetele naţionale şi deturnează resursele naţionale din schemele de ajutor de stat agreate cu Comisia europeană, care ar putea fi esenţiale în facilitarea schimbărilor necesare în anumite sectoare.
Parlamentul european cere Comisiei să acorde mai multă atenţie noilor state membre şi spune că este necesară o revizuire a politicii agricole comune.
Deputaţii europeni „speră ca viitoarea politică PAC nu numai să ţină seama de nevoile Uniunii extinse, dar şi să devină mai uşor de gestionat, să faciliteze sarcina administrativă a agricultorilor şi a autorităţilor naţionale şi să încurajeze o producţie sigură, orientată către piaţă şi care să respecte normele de mediu, menţinând, în acelaşi timp, viitorul agriculturii durabile“.
20070412STO05240 Deputaţii cer Comisiei să acorde atenţie sporită noilor State Membre în deciziile privind PAC - comunicat de presă Politica agricolă comună pe înţelesul tuturor Venitul agricol pe muncitor în 2006 (în engleză) Venitul agricol pe muncitor în 2005 (în engleză) Eurostat despre agricultură (în engleză) Raportul Tabajdi
RO
1
PHOTO
20070419PHT05464.jpg
RO
3
LINK
http://ec.europa.eu/agriculture/publi/capexplained/cap_ro.pdf
RO
4
LINK
http://epp.eurostat.ec.europa.eu/pls/portal/docs/PAGE/PGP_PRD_CAT_PREREL/PGE_CAT_PREREL_YEAR_2007/PGE_CAT_PREREL_YEAR_2007_MONTH_03/5-29032007-EN-AP.PDF
RO
5
LINK
http://epp.eurostat.ec.europa.eu/pls/portal/docs/PAGE/PGP_PRD_CAT_PREREL/PGE_CAT_PREREL_YEAR_2006/PGE_CAT_PREREL_YEAR_2006_MONTH_12/5-21122006-EN-BP.PDF
RO
6
LINK
http://epp.eurostat.ec.europa.eu/portal/page?_pageid=2173.45972494&_dad=portal&_schema=PORTAL&mo=containsall&ms=&saa=&p_action=SUBMIT&l=us&co=equal&ci=1130657.0&po=matchany&pi=1130673.0&an=product_type&ao=containsall&av=ITY_&as=0&ad=text
-//EP//TEXT IM-PRESS 20070326IPR04624 0 NOT XML V0//RO
-//EP//TEXT REPORT A6-2007-0037 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
