Opriţi homofobia – opriţi discriminarea
Drepturile fundamentale
2010-05-14 - 14:58
©BELGA_AFP PHTO_TED ALJIBE Ce au în comun ţări atât de diverse din punct de vedere geografic precum fosta Uniune Sovietică, Arabia Saudită, Uganda şi Jamaica?
Toate incriminează homosexualitatea.
Odată cu apropierea Zilei internaţionale împotriva homofobiei pe 17 mai, atenţia se îndreaptă din nou asupra modalităţilor de combatere a discriminării şi stigmatizării comunităţii de lesbiene, bisexuali şi transexuali (LGBT) din interiorul şi exteriorul UE.
„Homofobia este o încălcare gravă a demnităţii umane aşadar trebuie ferm condamnată", a delarat preşedintele PE Jerzy Buzek înainte de Ziua internaţională împotriva homofobiei şi transfobiei (Idaho).
Jerzy Buzek va livra un mesaj video privind combaterea discriminării minorităţilor sexuale în decursul zilei de 17 mai.
Harta persecuţiilor
În multe ţări, în special arabe şi africane, homosexualii se pot confrunta cu amenzi, închisoare pe termen lung şi chiar pedeapsa cu moartea.
Eurodeputatul Raül Romeva i Rueda (Grupul Verzilor/Alianţa Liberă Europeană, Spania) a arătat cu degetul pe harta lumii înspre Orientul Mijlociu, Caraibe, Orientul Îndepărtat şi ţări africane precum Uganda, Tanzania şi Kenya.
Ca şi regulă generală, a declarat dânsul, drepturile LGBT sunt cel mai puternic încălcate în ţările cu o religie de stat.
NU prejudecăţilor de la nivelul UE
În a doua jumătate a secolului 20, actele homosexuale erau încă ilegale în multe state europene.
Au reuşit europenii să privească dincolo de imaginea potrivit căreia homosexualitatea este „o boală şi o dereglare mentală"?
Evenimentele care scot în evidenţă ura, intimidarea, interdicţiile de egalitate şi marşurile homosexualilor indică necesitatea acţionării şi realizării unui progres în acest sens.
Domnul Romeva a menţionat situaţia comunităţii LGBT din unele ţări, „forţaţi să trăiască într-o negare totală, sau dimpotrivă, lipsiţi de drepturile fundamentale, riscându-şi totodată locul lor de muncă şi uneori chiar viaţa".
Dânsul a vorbit de crimele comise din ură, unul din cele mai clare semne de homofobie şi discriminare la adresa comunităţii de lesbiene, bisexuali şi transexuali.
Conform raportorului, campaniile, dialogului şi o legislaţie corespunzătoare anti-discriminare sunt căile înspre o societate tolerantă, „unită în diversitate".
„Directiva anti-discriminare nu este doar un mesaj adresat societăţilor discriminatorii de a-şi schimba comportamentul, ci un mesaj adresat lumii întregi - UE este serioasă în ceea ce priveşte protejarea drepturilor fundamentale", a declarat domnul Romeva.
Combaterea discriminării
Cea mai mare problema în acest sens în UE este „conflictul dintre politicile foarte liberale din unele ţări unde societatea, politicienii şi autorităţile au o abordare tolerantă, deschisă şi incluzivă, pe de o parte, şi ţările unde nu se aplică nici unul din aceste cazuri, pe de altă parte ", a spus domnul Romeva.
Concluzia este că oamenii LGBT din toate statele membre ale UE ar trebui să fie protejaţi prin Carta Drepturilor Fundamentale împotriva discriminării, iar Comisia şi Consiliul ar trebui să ia măsuri, în caz de nevoie, de informare şi educare a politicienilor şi autorităţilor, pentru a putea conduce şi a da un bun exemplu".
Intergrupul informal cu privire la probleme LGBT a adunat eurodeputaţi din întregul spectru politic.
Eurodeputaţii Michael Cashman, Ulrike Lunacek, Sophie in't Veld şi Christofer Fjellner au luat parte pe 8 mai la marşul homosexual de la Vilnius, Lituania.
20100507STO74266 Tratamentul egal al persoanelor indiferent de religie sau convingeri, handicap, vârstă sau orientare sexuală Homofobia în Europa Intergrupul PE privind LGBT
RO
1
PHOTO
20100511PHT74493.jpg
RO
4
LINK
http://www.lgbt-ep.eu
-//EP//TEXT TA P6-TA-2009-0211 0 NOT XML V0//RO
-//EP//TEXT TA P6-TA-2007-0167 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
