Întrebarea cu solicitare de răspuns scris E-8814/2010
adresată Comisiei
Articolul 117 din Regulamentul de procedură
Daciana Octavia Sârbu (S&D)
(26 octombrie 2010)
Subiect: Activităţile de pescuit ilicite, nedeclarate şi nereglementate şi ţările terţe
Cu referire la capitolele VI şi VII din Regulamentul (CE) nr.
1005/2008 al Consiliului privind ţările terţe necooperante, care sunt acţiunile întreprinse de Comisie în vederea identificării ţărilor terţe care nu iau măsurile adecvate pentru a aborda activităţile de pescuit ilicite, nedeclarate şi nereglementate desfăşurate de nave care navighează sub „pavilioane de complezenţă” sau registre „deschise”, şi astfel facilitează activităţile de pescuit INN?
Mai mult, propune Comisia să ia alte măsuri specifice în ceea ce priveşte statele membre ale UE, teritoriile dependente de peste mări şi ţările terţe care operează registre de „pavilioane de complezenţă”?
