Parlamentul aprobă noile planuri privind viitoarea guvernanță economică
Afaceri economice şi monetare
Şedinţe plenare
2011-09-28 - 13:00
John SCHRANZ BXL (+32) 2 28 44264 STR (+33) 3 881 74076 PORT (+32) 498 98 14 02 EMAIL econ-press@europarl.europa.eu Madalina MIHALACHE (+40) 21 405 08 80 STR (+33) 3 881 64044 PORT (+40) 754777136 EMAIL redactia-ro@europarl.europa.eu Statele din zona euro nu vor mai putea să ignore avertismentele Comisiei privind corectarea politicilor lor bugetare.
Pachetul de legi privind guvernanța economică, votat în plen miercuri, va face ca statele să-și abordeze politicile economice defectuoase mai prompt.
Noua legislație mărește transparența, cere mai multă responsabilitate din partea statelor și ameliorează calitatea și corectitudinea statisticilor, asigurându-se că acestea sunt colectate independent.
Conform așteptărilor, votul în plen a fost strâns, grupurile de centru-stânga abținându-se și votând împotriva unor părți ale acordului, temându-se că pachetul se concentrează prea tare pe corectarea bugetară în detrimentul creșterii economice și ocupării forței de muncă.
Partea privind dezechilibrele macroeconomice a obținut o majoritate largă, deoarece grupurile de centru-stânga consideră că acordul a găsit echilibrul potrivit între indicatorii economici și dimensiunea socială.
Acum o săptămână, președintele Băncii Centrale Europene, Jean-Claude Trichet, a felicitat negociatorii parlamentari pentru că au rezistat tentativelor de diluare a pachetului. „Comparând acordul cu propunerile inițiale, văd o ameliorare substanțială.
Trebuie să mulțumesc Parlamentului pentru acest lucru“, a declarat acesta.
Mai multe detalii despre acord sunt disponibile într-un dosar separat, ce include întrebări și răspunsuri.
Reducerea practicilor neetice și mai multă transparență
Votul a avut loc la două săptămâni după ce câteva state membre, conduse de Franța, au renunțat să insiste ca avertizarea unei țări să aibă acordul Consiliului.
Deputaţii europeni se temeau că această regulă ar duce la acorduri în spatele ușilor închise, în urma cărora țările care ar avea nevoie de reforme bugetare ar fi lăsate în pace.
Conform noilor reguli, deciziile Comisiei sunt adoptate dacă statele din zona euro nu obțin o majoritate pentru a le respinge.
Guvernele nu vor putea nici să aleagă să nu facă nimic, deoarece avertismentul va fi emis în cazul în care Consiliul nu votează în 10 zile de la propunerea Comisiei.
În cazul în care Consiliul votează împotriva propunerii Comisiei, rezultatul votului va fi făcut public, iar Consiliul va trebui să ofere Parlamentului European o explicație publică.
Audieri publice și supraveghere macroeconomică
Deși statele membre au insistat foarte mult împotriva acestui lucru, Parlamentul European a câștigat dreptul de a audia public miniștrii de finanțe ai statelor care au primit un avertisment.
Parlamentul European a mai cerut Comisiei să ia în considerare și țările cu surplusuri mari de cont curent, nu numai pe cele cu deficite, ca posibilă cauză a unui dezechilibru macroeconomic.
Inițial, statele membre au insistat ca numai țările cu deficite să fie investigate.
Regulile noi impun Comisiei să ia în considerare și posibilitatea ca țări precum Germania sau Olanda să cauzeze instabilitate.
Acestor țări li se va putea cere, prin urmare, să facă reforme.
Alte ameliorări propuse de Parlament
Acordul include și alte ameliorări, impuse de negociatorii parlamentari:
introducerea în textele juridice a semestrului european (evaluarea anuală a bugetelor naționale pentru coordonarea politicilor economice), acordând astfel o greutate legală acestei proceduri
stabilirea unui cadru legal pentru supravegherea programelor de reformă naționale
competențe crescute acordate Comisiei, care va putea solicita furnizarea mai multor informații decât era prevăzut anterior și prin instituirea de misiuni de supraveghere în statele membre
nouă amendă (de 0,2% din PIB) în cazul prezentării de statistici frauduloase de date privind deficitele și datoria
sancțiune privind depozitul prin aplicarea unei dobânzi (0,1% din PIB) în cazul în care un stat membru nu acționează conform recomandărilor pentru corectarea dezechilibrelor macroeconomice
creșterea independenței organismelor de statistică
protejarea proceselor de negociere socială și a acordurilor de calculare a salariilor în formularea recomandărilor.
Pachetul pe scurt
În primul rând, pachetul privind guvernanța economică consolidează Pactul de stabilitate și creștere, deoarece aduce un control mai bun și mai timpuriu al deficitelor și datoriilor.
În al doilea rând, acesta obligă statele să refacă mai prompt sănătatea economiei amenințate de dezechilibrele macroeconomice, prin acțiuni preventive și avertizări preliminare.
În al treilea rând, noile reguli ameliorează calitatea și corectitudinea statisticilor, asigurându-se că acestea sunt colectate independent.
În afară de aceste trei obiective, pachetul este creat, special la insistența deputaţilor europeni, și pentru creșterea puterilor Comisiei și ameliorarea transparenței și a responsabilității.
Rezultatele votului de astăzi din plen sunt următoarele: raportul Wortmann Kool a fost adoptat cu 354 de voturi pentru, 269 împotrivă şi 34 de abţineri; raportul Feio: 363de voturi pentru, 268 împotrivă şi 37de abţineri; raportul Ferreira: 554 de voturi pentru, 90 împotrivă şi 21 de abţineri; raportul Goulard: 352 de voturi pentru, 237 împotrivă şi 67de abţineri; raportul Haglund; 394 de voturi pentru, 63 împotrivă şi 206 abţineri, iar raportul Ford: 442 de voturi pentru, 85 împotrivă şi 40 de abţineri.
20110928IPR27710 Textele adoptate vor fi disponibile aici (selectaţi 28 septembrie 2011) Întrebări şi răspunsuri - pachetul privind guvernanţa economică (EN) Profilul raportoarei Corien WORTMANN-KOOL (PPE, NL) Profilul raportorului Diogo FEIO (PPE, PT) Profilul raportoarei Elisa FERREIRA (S&D, PT) Profilul raportorului Carl HAGLUND (ALDE, FI) Profilul raportoarei Sylvie GOULARD (ALDE, FR) Profilul raportoarei Vicky FORD (ECR, UK)
RO
1
LINK
/activities/plenary/ta/calendar.do?language=RO
RO
3
LINK
/members/public/yourMep/view.do?language=RO&partNumber=1&name=wortmann-kool&id=28167
RO
4
LINK
/members/expert/alphaOrder/view.do?language=RO&id=96977
RO
5
LINK
/members/expert/alphaOrder/view.do?language=RO&id=28308
RO
6
LINK
/members/expert/searchForm/view.do?language=RO&partNumber=1&name=Haglund&id=96683
RO
7
LINK
/members/public/yourMep/view.do?language=RO&partNumber=1&name=goulard&id=97137
RO
8
LINK
/members/public/yourMep/view.do?language=RO&partNumber=1&name=ford&id=96949
-//EP//TEXT IM-PRESS 20110920BKG27073 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
