Întrebarea cu solicitare de răspuns scris E-009142/2011
adresată Comisiei
Articolul 117 din Regulamentul de procedură
Corina Creţu (S&D)
(13 octombrie 2011)
Subiect: Sprijinirea aderării României și a Bulgariei la Spațiul Schengen
Într-o Uniune Europeană șubrezită de mișcări centrifuge și tendințe dominatoare, aderarea României și a Bulgariei la Spațiul Schengen ar însemna un act de dreptate pentru cei mai recenți cetățeni europeni și un semn că spiritul european este mai puternic decât îndoielile și rătăcirile ce au câștigat teren în contextul crizei economice.
Ce acțiuni intenționează să întreprindă Comisia pentru a sprijini includerea în Spațiul Schengen a României și a Bulgariei, în condițiile în care aceste țări au îndeplinit criteriile tehnice necesare aderării?
