Răspuns dat de dna Kroes în numele Comisiei
(10 ianuarie 2011)
Comisia are la dispoziție două tipuri de măsuri destinate asigurării accesibilității serviciilor de televiziune digitală pentru persoanele cu handicap.
În primul rând, articolul 7 din Directiva privind serviciile mass-media audiovizuale Directiva 2010/13/UE a Parlamentului European și a Consiliului din 10 martie 2010 privind coordonarea anumitor dispoziții stabilite prin acte cu putere de lege sau acte administrative în cadrul statelor membre cu privire la furnizarea de servicii mass-media audiovizuale (Directiva serviciilor mass-media audiovizuale) (Text cu relevanță pentru SEE), JO L 95, 15.4.2010.
(Directiva 2010/13/UE) prevede că statele membre trebuie să încurajeze furnizorii de servicii mass-media aflați sub jurisdicția lor să asigure punerea treptată a serviciilor furnizate la dispoziția persoanelor cu deficiențe de văz sau de auz.
Acest lucru include, între altele, furnizarea de către furnizori a unor servicii cum ar fi subtitrarea pentru surzi sau persoane cu deficiențe de auz, descrierile audio și traducerea în limbajul semnelor.
Subiectul accesului la serviciile mass-media audiovizuale pentru persoanele cu handicap a fost discutat cu statele membre (de exemplu, în cadrul reuniunii Comitetului de contact din 20 octombrie 2010, precum și cu ocazia reuniunii autorităților de reglementare, organizată la 21 noiembrie 2009).
Pe lângă acestea, Comisia elaborează măsuri de e-accesibilitate menite să facă accesibilă televiziunea digitală pe întreg teritoriul Europei.
Aceste măsuri includ dispoziții cu caracter de reglementare Directiva privind serviciile de mass-media audiovizuale; Directiva privind accesul (Directiva 2009/140/CE, JO L 337, 18.12.2009 ) articolul 18 litera (c); Directiva privind serviciul universal (2009/136/CE, JO L 337, 18.12.2009 ) și Convenția ONU privind drepturile persoanelor cu handicap (UNCRPD), articolul 9, pe care UE urmează să o ratifice în curând. , cooperare voluntară între asociația DIGITALEUROPE a industriei TIC și organizațiile care apără interesele persoanelor cu handicap (European Disability Forum și altele) și sunt completate de proiectul DTV4ALL www.psp-dtv4all.org , finanțat în cadrul Programului „Competitivitate și Inovare” de sprijinire a politicilor din domeniul TIC.
Proiectul are contribuții în ceea ce privește difuzarea (Uniunea Europeană de Radio este asociată la proiect) și oferă exemple practice de implementare cu succes a serviciilor de acces.
O astfel de cooperare între mai multe părți interesate permite părților interesate situate de-a lungul lanțului valorii să discute și să stabilească prioritățile, atât la nivel politic, cât și la nivel tehnic, în ceea ce privește modalitățile practice prin care industria (posturile de televiziune, furnizorii de conținut și producătorii de echipamente) să poată răspunde mai bine la necesitățile utilizatorilor atunci când își instituie serviciile pe întreg teritoriul Europei.
