Dezbatere cu privire la summit-ul UE - America Latină şi Caraibe (Lima, 16-17 mai 2008)
Relaţii externe
2008-04-24 - 14:31
Deputaţii europeni au votat o rezoluţie în care se pledează pentru un parteneriat strategic UE - America Latină.
Rezoluţia analizează agenda celui de-al V-lea summit UE - America Latină şi Caraibe (ALC), care va avea loc în luna mai, la Lima (Peru).
De asemenea se solicită "eliberarea necondiţionată şi imediată" a tuturor ostaticilor din Columbia.
Agenda summit-ului se va axa pe două teme principale: combaterea sărăciei, a inegalităţii şi a excluziunii, precum şi dezvoltarea durabilă: schimbări climatice, mediu şi energie.
Cu privire la promovarea coeziunii sociale, deputaţii europeni solicită includerea pe agenda summit-ului a unui număr limitat de măsuri clare şi ferme, care să contribuie la îmbunătăţirea nivelului de trai pentru cetăţenii de pe ambele părţi ale Atlanticului, sugerând crearea unui Fond de Solidaritate Biregional.
Parlamentul European propune o viziune globală strategică a parteneriatului UE-ALC, care să nu se limiteze doar la acţiuni şi propuneri izolate, ci să aibă ca obiectiv crearea unui Acord Global Interregional de Asociere UE-ALC , în jurul anului 2012, prin instituirea unui parteneriat strategic în domeniile politic, economic, social şi cultural.
José Ignacio SALAFRANCA SÁNCHEZ-NEYRA (PPE-ED, ES) a subliniat că "este nevoie să trecem de la vorbe la fapte", exprimându-se pentru încheierea de către UE a unor Acorduri de Asociere cu Mercosur, Comunitatea Andină şi ţările din America Centrală.
Crearea la summit-ul precedent UE-ALC de la Viena (2006) a Adunării Parlamentare Euro-Latino-Americană (EuroLat) a contribuit considerabil la legitimitatea democratică a parteneriatului şi a consolidat sistemul său instituţional.
Rezoluţia PE recomandă crearea unui Observator pentru Migraţie , care să monitorizeze toate chestiunile legate de fluxurile migratorii în America Latină.
Deputaţii îşi exprimă convingerea că, lupta împotriva terorismului trebuie să se desfăşoare cu respectarea strictă a drepturilor omului şi solicită "eliberarea necondiţionată şi imediată" a tuturor ostaticilor din Columbia.
Ei sunt de părere că această eliberare trebuie să se producă printr-o decizie unilaterală a FARC sau a oricărei alte organizaţii care i-a răpit, sau, în lipsa unei astfel de decizii, în contextul unui acord de schimb umanitar de urgenţă.
20080422IPR27271 Textul aprobat al rezoluţiei, va putea fi accesat aici
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
