A7-0378/2011
7.11.2011
RAPORT
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/004 EL/ALDI Hellas introdusă de Grecia)
(COM(2011)0580 – C7‑0255/2011 – 2011/2200(BUD))
Comisia pentru bugete
Raportoare: Barbara Matera
PE 473.788v01-00
CUPRINS
PROPUNERE DE REZOLUŢIE A PARLAMENTULUI EUROPEAN......................................3
ANEXĂ: DECIZIA PARLAMENTULUI EUROPEAN ŞI A CONSILIULUI............................6
EXPUNERE DE MOTIVE..........................................................................................................8
ANEXĂ: SCRISOAREA COMISIEI PENTRU OCUPAREA FORŢEI DE MUNCĂ ŞI AFACERI SOCIALE 11
REZULTATUL VOTULUI FINAL ÎN COMISIE.....................................................................14
PROPUNERE DE REZOLUŢIE A PARLAMENTULUI EUROPEAN
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/004 EL/ALDI Hellas introdusă de Grecia)
( COM(2011)0580 – C7‑0255/2011 – 2011/2200(BUD) )
Parlamentul European,
– având în vedere propunerea Comisiei prezentată Parlamentului European și Consiliului ( COM(2011)0580 – C7–0255/2011 ),
– având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1.
(AII din 17 mai 2006), în special punctul 28,
– având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1.
(Regulamentul FEG),
– având în vedere procedura discuțiilor trilaterale prevăzută la punctul 28 din AII din 17 mai 2006,
– având în vedere scrisoarea Comisiei pentru ocuparea forței de muncă și afaceri sociale,
– având în vedere raportul Comisiei pentru bugete ( A7-0378/2011 ),
A. întrucât Uniunea Europeană a instituit instrumentele legislative și bugetare necesare pentru a oferi un sprijin suplimentar lucrătorilor afectați de schimbările majore intervenite în structura comerțului mondial și pentru a le acorda asistență în procesul de reintegrare pe piața forței de muncă;
B. întrucât domeniul de aplicare al FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor concediați ca urmare directă a crizei financiare și economice mondiale;
C. întrucât asistența financiară oferită de Uniunea Europeană lucrătorilor concediați ar trebui să fie dinamică și pusă la dispoziție cât mai rapid și mai eficient posibil, în conformitate cu Declarația comună a Parlamentului European, a Consiliului și a Comisiei adoptată cu ocazia reuniunii de conciliere din 17 iulie 2008, precum și pentru a respecta AII din 17 mai 2006 în ceea ce privește adoptarea deciziilor de mobilizare a FEG;
D. întrucât Grecia a solicitat asistență pentru 642 de cazuri de concedieri, toate vizate de cererea de asistență, din două întreprinderi din sectorul vânzărilor cu amănuntul („supermarket și furnizor”) care își desfășoară activitatea în regiunile Macedonia Centrală și Attica, în care se găsea cel mai mare număr de magazine ALDI; în cadrul magazinelor ALDI au avut loc concedieri, în număr mai mic, și în alte regiuni ale Greciei cum ar fi Macedonia Orientală și Tracia, Macedonia Occidentală, Epirus, Grecia Occidentală, Grecia Continentală și Peloponez; dintre cele 642 de concedieri, 554 au avut loc în perioada de referință, iar 88 înainte de perioada de referință, fiind totuși eligibile pentru asistență în temeiul articolului 3a litera (b) din Regulamentul (CE) nr.
1927/2006; toți cei 642 de lucrători concediați sunt vizați de ajutorul FEG;
E. întrucât cererea îndeplinește criteriile de eligibilitate stabilite prin Regulamentul FEG,
1. solicită instituțiilor competente să depună eforturile necesare pentru a ameliora mecanismele procedurale și bugetare în vederea accelerării mobilizării FEG; salută, în acest sens, procedura îmbunătățită instituită de Comisie ca urmare a solicitării Parlamentului European de a se accelera eliberarea subvențiilor, în cadrul căreia Comisia prezintă autorității bugetare o evaluare referitoare la eligibilitatea unei cereri de asistență din partea FEG împreună cu propunerea de mobilizare a fondului; speră ca în cadrul viitoarelor revizuiri ale FEG să se realizeze și alte îmbunătățiri ale procedurii, sporindu-se eficiența, transparența și vizibilitatea fondului;
2. reamintește angajamentul instituțiilor de a asigura o derulare rapidă și fără probleme a procedurii de adoptare a deciziilor de mobilizare a FEG, oferind un sprijin individual punctual, limitat în timp, având ca obiectiv ajutarea lucrătorilor concediați ca urmare a globalizării și a crizei financiare și economice; subliniază rolul pe care FEG îl poate juca în reintegrarea pe piața muncii a lucrătorilor concediați, în special a lucrătorilor celor mai vulnerabili și celor mai puțin calificați;
3. subliniază că, în conformitate cu articolul 6 din Regulamentul FEG, ar trebui să se garanteze sprijinirea prin FEG a reintegrării în muncă a lucrătorilor individuali care au fost concediați; subliniază în continuare că asistența din partea FEG nu poate cofinanța decât măsuri active pe piața forței de muncă care conduc la ocuparea pe termen lung a forței de muncă; reiterează faptul că asistența din partea FEG nu trebuie să înlocuiască acțiunile care țin de responsabilitatea întreprinderilor în temeiul legislației naționale sau al convențiilor colective de muncă și nici măsurile de restructurare a întreprinderilor sau a sectoarelor de activitate; regretă faptul că FEG ar putea stimula întreprinderile să își înlocuiască salariații cu o mână de lucru mai flexibilă și angajată pe termen scurt;
4. constată că informațiile prezentate cu privire la pachetul coordonat de servicii personalizate ce urmează să fie finanțate de FEG includ informații privind compatibilitatea și complementaritatea acestora cu acțiunile finanțate prin fondurile structurale; își reiterează apelul adresat Comisiei privind prezentarea unei evaluări comparative a acestor date și în cadrul rapoartelor sale anuale;
5. salută faptul că, în urma unor solicitări repetate ale Parlamentului, bugetul 2011 include, pentru prima dată, credite de plată în valoare de 47 608 950 EUR la linia bugetară aferentă FEG – 04 05 01; reamintește că FEG a fost creat ca instrument specific și separat, având obiective și termene proprii, și, prin urmare, este oportun să dispună de fonduri specifice, evitându-se astfel transferurile de la alte linii bugetare care se realizau în trecut și care pot împiedica realizarea diverselor obiective de politici;
6. salută consolidarea preconizată a liniei bugetare 04 05 01 aferente FEG cu 50 000 000 EUR prin intermediul bugetului rectificativ nr.
2/2011, care va servi la acoperirea sumei necesare pentru prezenta cerere;
7. aprobă decizia anexată la prezenta rezoluție;
8. încredințează Președintelui sarcina de a semna această decizie împreună cu Președintele Consiliului și de a asigura publicarea sa în Jurnalul Oficial al Uniunii Europene;
9. încredințează Președintelui sarcina de a transmite prezenta rezoluție, împreună cu anexa, Consiliului și Comisiei.
ANEXĂ: DECIZIA PARLAMENTULUI EUROPEAN ŞI A CONSILIULUI
din XXX
privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/004 EL/ALDI Hellas introdusă de Grecia)
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1. , în special punctul 28,
având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1. , în special articolul 12 alineatul (3),
având în vedere propunerea Comisiei Europene
JO C […], […], p. […]. ,
întrucât:
(1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor structurale majore ale modelelor comerciale internaționale generate de globalizare și pentru a-i ajuta să se reintegreze pe piața forței de muncă.
(2) Domeniul de aplicare a FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.
(3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.
(4) La 10 mai 2011, Grecia a prezentat o cerere de mobilizare a FEG, privind disponibilizările de la întreprinderea ALDI Hellas Supermarket Holding EPE & Assoc.
E.E. și de la unul dintre furnizorii acesteia, Thessaloniki Logistics S.A., pe care a completat-o cu informații suplimentare până la 22 iunie 2011.
Cererea îndeplinește condițiile pentru stabilirea contribuțiilor financiare prevăzute la articolul 10 din Regulamentul (CE) nr.
1927/2006.
Prin urmare, Comisia propune mobilizarea sumei de 2 918 500 EUR.
(5) Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Grecia.
ADOPTĂ PREZENTA DECIZIE:
Articolul 1
În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare (FEG) prin alocarea sumei de 2 918 500 EUR sub formă de alocări de angajament și alocări de plată.
Articolul 2
Prezenta decizie se publică în Jurnalul Oficial al Uniunii Europene .
Adoptată la [Bruxelles/Strasbourg],
Pentru Parlamentul European, Pentru Consiliu,
Președintele Președintele
EXPUNERE DE MOTIVE
I. Context
Fondul european de ajustare la globalizare a fost creat pentru a furniza un sprijin suplimentar lucrătorilor afectați de schimbările majore din structura comerțului mondial.
Potrivit dispozițiilor de la punctul 28 din Acordul interinstituțional din 17 mai 2006 privind disciplina bugetară și buna gestiune financiară
JO C 139, 14.6.2006, p.
1. și dispozițiilor de la articolul 12 din Regulamentul (CE) nr.
1927/2006
JO L 406, 30.12.2006, p.
1. , fondul nu poate depăși o sumă maximă de 500 de milioane EUR, eliberată din marja rămasă sub plafonul de cheltuieli generale pentru exercițiul precedent și/sau din creditele de angajament anulate din cele două exerciții financiare precedente, cu excepția celor aferente rubricii 1b.
Sumele necesare se înscriu în buget ca provizion de îndată ce sunt identificate marjele suficiente și/sau angajamentele anulate.
În ceea ce privește procedura, pentru a activa fondul în cazul în care o cerere este evaluată pozitiv, Comisia prezintă autorității bugetare o propunere de mobilizare a fondului și, concomitent, o cerere corespondentă de transfer.
În paralel, se poate organiza o reuniune trilaterală pentru a se ajunge la un acord privind utilizarea fondului și sumele solicitate.
Trilogul poate îmbrăca o formă simplificată.
II.
Situația actuală: propunerea Comisiei
La 22 septembrie 2011, Comisia a adoptat o nouă propunere referitoare la o decizie de mobilizare a FEG în favoarea Greciei pentru sprijinirea reintegrării pe piața muncii a lucrătorilor disponibilizați din cauza crizei financiare și economice mondiale.
Aceasta este a optsprezecea cerere care urmează să fie examinată în cadrul bugetului 2011 și se referă la mobilizarea din FEG a unei sume totale de 2 918 500 EUR pentru Grecia.
Cererea se referă la 642 de cazuri de concedieri, toate vizate pentru acordarea de asistență, din două întreprinderi din sectorul vânzărilor cu amănuntul („supermarket și furnizor”) care își desfășoară activitatea în regiunile Macedonia Centrală și Attica, precum și în alte regiuni ale Greciei, cum ar fi Macedonia Orientală și Tracia, Macedonia Occidentală, Epirus, Grecia Occidentală, Grecia Continentală și Peloponez.
Concedierile în cauză au avut loc în perioada de referință de cinci luni cuprinsă între 4 noiembrie 2010 și 4 martie 2011.
Din numărul total al concedierilor, 88 au avut loc în afara perioadei de referință, dar fac parte din aceeași procedură de concedieri colective și sunt legate de același eveniment declanșator.
Cererea (cazul EGF/2011/004 EL/ALDI Hellas din Grecia) a fost prezentată Comisiei la 10 mai 2011 și completată cu informații suplimentare până la 22 iunie 2011.
Ea se baza pe criteriul de intervenție de la articolul 2 litera (a) din Regulamentul FEG, conform căruia într-o perioadă de patru luni trebuie să se înregistreze cel puțin 500 de concedieri în cadrul unei întreprinderi dintr-un stat membru, inclusiv lucrătorii concediați de furnizori sau de producătorii din aval.
Unul dintre criteriile incluse în evaluarea Comisiei a fost legătura dintre concedierile în cauză și schimbările majore suferite de structura comerțului mondial sau criza financiară.
Potrivit autorităților din Grecia, criza economică și financiară a avut un rol important în acest caz, deoarece a afectat puternic economia Greciei.
De asemenea, în sectorul privat s-a înregistrat o scădere a venitului mediu.
Unul dintre efectele imediate ale venitului scăzut a fost o reducere a consumului.
În 2009, cifrele care indică cheltuielile finale destinate consumului privat în Grecia au urmat aceeași tendință negativă ca cea a mediei pentru UE-27.
În 2010, la nivelul UE-27 s-a înregistrat o redresare a consumului privat, în timp ce consumul privat în Grecia a scăzut și mai mult decât în anul precedent.
Scăderea consumului privat a afectat puternic sectorul vânzărilor cu amănuntul, în special supermarketurile.
La 16 iulie 2010, întreprinderea a anunțat că se află în imposibilitatea de a realiza economii de scară - din cauza condițiilor de piață apărute în urma crizei - și, prin urmare, și-a declarat intenția de a întrerupe orice activitate legată de implementarea planului strategic pe 10 ani și de a închide toate magazinele sale.
Acest anunț a luat prin surprindere atât lucrătorii, cât și autoritățile din Grecia.
Pachetul coordonat de servicii personalizate care urmează să fie finanțate, inclusiv compatibilitatea acestuia cu măsurile finanțate de fondurile structurale, se referă la măsuri pentru:
· orientarea profesională și asistența pentru căutarea unui loc de muncă: aceste activități vor include o ședință individuală de primire/de informare; elaborarea unui profil; ședințe de dezvoltare personală și profesională - inclusiv dezvoltarea competențelor, orientarea profesională și tehnici de căutare a unui loc de muncă;
· formarea și reciclarea profesională: această măsură va include o evaluare a nevoilor de formare ale lucrătorilor vizați și formarea lor ulterioară;
· o contribuție la înființarea unei întreprinderi: lucrătorii care înființează o întreprindere proprie vor primi până la 20 000 EUR sub forma unei contribuții pentru costurile de demarare;
· o alocație pentru căutarea unui loc de muncă: scopul alocației este de a sprijini lucrătorul în procesul de căutare activă a unui nou loc de muncă;
· o alocație de mobilitate și o contribuție la cheltuielile de deplasare: lucrătorii care participă la aceste măsuri vor primi 15 EUR pe zi de participare sub forma unei contribuții la cheltuielile de deplasare.
În ceea ce privește îndeplinirea criteriilor stabilite la articolul 6 din Regulamentul (CE) nr.
1927/2006, în cererea lor și în informațiile suplimentare furnizate, autoritățile grecești:
• au confirmat că măsurile care constituie responsabilitatea societăților în temeiul legislației naționale sau al convențiilor colective nu vor fi înlocuite de contribuția financiară din partea FEG;
• au demonstrat că acțiunile respective oferă sprijin lucrătorilor individuali și nu urmează a fi folosite pentru restructurarea societăților sau a sectoarelor de activitate;
• au confirmat faptul că acțiunile eligibile menționate mai sus nu beneficiază de asistență din partea altor instrumente financiare ale UE.
În ceea ce privește sistemele de gestionare și control, Grecia a notificat Comisiei faptul că această contribuție financiară va fi gestionată și controlată de organismele care gestionează Fondul social european (FSE) în Grecia.
Autoritatea pentru coordonarea și monitorizarea acțiunilor FSE (EYSEKT) va fi autoritatea de gestiune, iar EDEL (Comisia pentru audit fiscal) va fi autoritatea de control.
Potrivit evaluării Comisiei, cererea îndeplinește criteriile de eligibilitate stabilite prin Regulamentul FEG și se recomandă autorității bugetare să o aprobe.
În vederea mobilizării fondului, Comisia a prezentat autorității bugetare o cerere de transfer al unei sume globale de 2 918 500 EUR din rezerva FEG (40 02 43) în credite de angajament la linia bugetară 04 05 01 aferentă FEG.
Raportoarea salută faptul că, în urma unor solicitări repetate ale Parlamentului, bugetul 2011 include pentru prima dată credite de plată (în valoare de 47 608 950 EUR) la linia bugetară aferentă FEG.
De asemenea, raportoarea consideră binevenită consolidarea liniei bugetare 04 05 01 cu 50 000 000 EUR, așa cum este prevăzut în BR nr.
2/2011.
Raportoarea reamintește că FEG a fost creat ca instrument specific și separat, având obiective și termene proprii, și, prin urmare, este oportun să dispună de fonduri specifice, evitându-se astfel transferurile de la alte linii bugetare care se realizau în trecut și care pot împiedica realizarea diverselor obiective de politică.
AII permite mobilizarea fondului în limita plafonului anual de 500 de milioane EUR.
Aceasta este cea de-a optsprezecea cerere de mobilizare a fondului prezentată autorității bugetare în 2011.
Prin urmare, după scăderea sumei solicitate (2 918 500 EUR) din creditele alocate, rămâne disponibilă o sumă de 412 401 361 EUR până la sfârșitul lui 2011.
Astfel, vor rămâne disponibile peste 25% din suma maximă anuală atribuită FEG pentru alocare în ultimele patru luni ale anului 2011, astfel cum prevede articolul 12 alineatul (6) din Regulamentul FEG.
III.
Procedura
Comisia a prezentat o cerere de transfer în vederea înscrierii în bugetul 2011 a unor credite de angajament specifice, conform cerințelor de la punctul 28 din Acordul interinstituțional din 17 mai 2006.
Discuțiile trilaterale referitoare la propunerea de decizie prezentată de Comisie privind mobilizarea FEG ar putea eventual îmbrăca o formă simplificată, în conformitate cu articolul 12 alineatul (5) din temeiul juridic, exceptând cazul în care Parlamentul European și Consiliul nu ajung la un acord.
Potrivit unui acord intern, Comisia pentru ocuparea forței de muncă și afaceri sociale (EMPL) ar trebui să ia parte la acest proces pentru a oferi un sprijin și o contribuție constructive la evaluarea cererilor de asistență din partea fondului.
În urma evaluării cererii, Comisia EMPL din cadrul Parlamentului European își va exprima poziția privind mobilizarea fondului, care va fi anexată sub formă de scrisoare la prezentul raport.
Declarația comună a Parlamentului European, a Consiliului și a Comisiei, adoptată cu ocazia reuniunii de conciliere din 17 iulie 2008, a confirmat importanța asigurării unei proceduri rapide pentru adoptarea deciziilor de mobilizare a fondului, cu respectarea corespunzătoare a Acordului interinstituțional.
ANEXĂ: SCRISOAREA COMISIEI PENTRU OCUPAREA FORŢEI DE MUNCĂ ŞI AFACERI SOCIALE
EK/jm
D(2011)49869
Dlui Alain Lamassoure
Președintele Comisiei pentru bugete
ASP 13E158
Ref.:Aviz privind mobilizarea Fondului european de ajustare la globalizare (FEG) în cazul EGF/2011/004 EL/ALDI Hellas din Grecia ( COM(2011)0580 final)
Stimate domnule președinte,
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG pentru cazul EGF/2011/004 EL/ALDI Hellas și au adoptat următorul aviz.
Comisia EMPL și Grupul său de lucru pentru FEG se pronunță în favoarea mobilizării fondului pentru a da curs acestei cereri.
În acest sens, Comisia EMPL prezintă câteva observații, fără să pună totuși sub semnul întrebării transferul de credite de plată.
Deliberările din cadrul Comisiei EMPL s-au bazat pe următoarele considerente:
A) Această cerere se bazează pe articolul 2 litera (a) din Regulamentul FEG și vizează sprijinirea a 642 de lucrători concediați, dintre care 554 de lucrători concediați în perioada de referință cuprinsă între 4 noiembrie 2010 și 4 martie 2011 de ALDI Hellas Supermarket Holding și de furnizorul său Thessaloniki Logistics și 88 de lucrători concediați înainte sau după perioada de referință
În conformitate cu Regulamentul (CE) nr.
1893/2006. de ALDI Hellas.
B) Autoritățile grecești susțin că aceste concedieri au fost cauzate de criza financiară și economică mondială care a avut un impact catastrofal asupra economiei Greciei, determinând o scădere puternică a veniturilor medii ale cetățenilor greci și ducând astfel la niveluri scăzute de consum (în ultimul trimestru al lui 2010 s-a înregistrat o scădere de 8,6%).
C) În Grecia, comerțul cu amănuntul a fost grav afectat de scăderea cererii și a căzut victimă falimentelor și preluărilor, cifra globală de afaceri din acest sector scăzând cu 0,6 miliarde EUR între 2009 și 2010.
D) Autoritățile grecești au arătat că, în ciuda faptului că elaborase un plan strategic pe 10 ani pentru deschiderea a 400 de magazine în Grecia, ALDI Hellas a înregistrat pierderi cumulate de aproape 182 de milioane EUR între 2005 și 2010 (2008 și 2009 reprezintă 58% din aceste pierderi); ALDI Hellas a anunțat la 16 iulie 2010 că, din cauza condițiilor tot mai dificile de pe piață, planul a fost suspendat și vor fi închise toate magazinele existente.
E) 24,1% dintre lucrătorii vizați de măsuri sunt bărbați, iar 75,9% sunt femei.
93% dintre lucrători au vârsta cuprinsă între 25 și 54 de ani.
F) 80% dintre lucrătorii concediați au urmat doar o formă de învățământ secundar, iar 20% au terminat un ciclu de învățământ postliceal; casierii, agenții de întreținere și angajații polivalenți constituie 69,9% din lucrătorii concediați; cadrele medii și contabilii reprezintă 24,9%, iar cadrele superioare 5%.
G) Bugetul UE pentru 2011 include pentru prima dată credite de plată la linia bugetară aferentă FEG (04 05 01), nefiind necesar transferul de credite de plată de la alte linii bugetare neutilizate.
Prin urmare, Comisia pentru ocuparea forței de muncă și afaceri sociale recomandă Comisiei pentru bugete, competentă în fond, includerea următoarelor sugestii în propunerea de rezoluție ce urmează a fi adoptată cu privire la cererea ALDI Hellas:
1. este de acord cu Comisia că sunt îndeplinite condițiile prevăzute la articolul 2 litera (a) din Regulamentul FEG (1927/2006) și că, prin urmare, Grecia are dreptul la o contribuție financiară în temeiul regulamentului menționat;
2. remarcă faptul că este prima dată când autoritățile din Grecia au solicitat ajutor financiar în cadrul FEG; remarcă faptul că cererea a fost depusă la 10 mai 2011 și că evaluarea completă a fost prezentată de către Comisia Europeană la 22 septembrie 2011;
3. remarcă faptul că cele mai multe dintre concedieri au avut loc în Macedonia Centrală și Attica, regiuni grav afectate de criză în care rata șomajului a ajuns la aproape 18% în 2010;
4. constată că ALDI Hellas a fost implicat în negocieri pentru vânzarea magazinelor și, prin urmare, regretă că propunerea Comisiei nu menționează rezultatele acestor negocieri; se întreabă dacă ar fi posibil ca angajații concediați de ALDI Hellas să fie reangajați de noii proprietari ai magazinelor;
5. remarcă faptul că pachetul coordonat de servicii personalizate propus, constând în orientare profesională și asistență pentru căutarea unui loc de muncă, formare și reconversie profesională, contribuții la înființarea unor afaceri, alocații pentru căutarea unui loc de muncă și alocații pentru mobilitate a fost conceput în colaborare cu partenerii sociali, inclusiv cu reprezentantul lucrătorilor concediați;
6. salută faptul că măsurile sunt menite să ofere o cale individuală pentru găsirea unui loc de muncă, sunt concepute astfel încât să corespundă nevoilor întreprinderilor locale și vor include cursuri de formare în abilități transsectoriale (de exemplu, TIC); regretă totuși că nu au fost furnizate mai multe detalii (sectoriale) privind tipurile de cursuri de formare;
7. remarcă faptul că contribuția de la FEG se va ridica la 4 546 euro/lucrător, un cost moderat comparativ cu alte cereri FEG.
Cu stimă,
Pervenche Berès
REZULTATUL VOTULUI FINAL ÎN COMISIE
Data adoptării
7.11.2011
Rezultatul votului final
+:
–:
0:
26
3
1
Membri titulari prezenți la votul final
Marta Andreasen, Francesca Balzani, Reimer Böge, Lajos Bokros, Isabelle Durant, James Elles, José Manuel Fernandes, Eider Gardiazábal Rubial, Salvador Garriga Polledo, Carl Haglund, Lucas Hartong, Jutta Haug, Sidonia Elżbieta Jędrzejewska, Ivailo Kalfin, Sergej Kozlík, Alain Lamassoure, Vladimír Maňka, Barbara Matera, Dominique Riquet, László Surján, Derek Vaughan
Membri supleanți prezenți la votul final
François Alfonsi, Franziska Katharina Brantner, Jürgen Klute
Membri supleanți [articolul 187 alineatul (2)] prezenți la votul final
Josefa Andrés Barea, María Irigoyen Pérez, Sarah Ludford, George Lyon, Marit Paulsen, Ivo Vajgl
