Paolo Bartolozzi despre situaţia din Kîrgîstan
Relaţii externe
2010-04-09 - 13:07
Un kîrgîz ia parte la o manifestaţie, pe 7 aprilie. ©BELGA_EPA_IGOR KOVALENKO „Revoluţia Lalelei“ din 2005 a dat speranţe mari democraţiei din Asia Centrală.
Săptămâna aceasta, însă, statul Kîrgîstan a fost zguduit de violenţă.
Peste 75 de persoane şi-au pierdut viaţa în conflictele recente, preşedintele s-a refugiat în sud şi refuză să îşi dea demisia, iar Roza Otunbaieva, fost ministru de externe, a devenit noul şef de stat.
Preşedintele delegaţiei Parlamentului European pentru relaţiile cu Asia Centrală, Paolo Bartolozzi, ne-a explicat situaţia din Kîrgîstan.
Ce înseamnă evenimentele recente sângeroase din Kîrgîstan: o etapă a procesului democratic sau pur şi simplu o slăbiciune a statului?
Cum poate fi restaurat statul de drept?
Sitauţia din Kîrgîstan este foarte instabilă.
Nu suntem în măsură să judecăm afacerile interne ale Kîrgîstanului şi să hotărâm ce e bine şi ce e rău în activitatea politicienilor kîrgîzi.
După părerea mea, este evident că multe speranţe născute în timpul „Revoluţiei Lalelei“ au dispărut, şi că evoluţia situaţiei din Kîrgîstan nu a fost dorită de forţele politice.
Uniunea Europeană a subliniat necesitatea restaurării urgente a legalităţii constituţionale şi a opririi violenţei şi vărsării de sânge.
Forţele politice kîrgîze trebuie să găsească o soluţia la criză pentru păstrarea democraţiei, a unităţii naţionale şi în special a instituţiilor parlamentare.
Ce diviziuni au fost depăşite cu adevărat în societatea kîrgîză?
Putem spune că diviziunea principală este cea dintre Nord şi Sud?
Există, cu siguranţă, contradicţii în societatea kîrgîză, unele bazate pe teritoriu, altele pe dezvoltarea economică din ultimii ani, altele pe religie sau etnii.
Dar nu cred că este potrivit să identificăm acum contradicţia principală.
În ceea ce ne priveşte, principala îngrijorare este că unii oameni cred într-o societate deschisă, bazată pe democraţia parlamentară, în timp ce alţii nu cred în această soluţie.
În acest moment nu putem da note unui actor politic sau altuia.
Kîrgîstan este important din punct de vedere strategic pentru SUA şi Rusia, care au baze militare acolo.
Care sunt priorităţile şi interesele Uniunii Europene în regiune?
Există mai multe interese strategice importante în Kîrgîstan, raportate la prezenţa militară pe teren a unor state, la apropierea de Afganistan şi la situaţia securităţii în regiune.
Uniunea Europeană este interesată de stabilitate în Asia Centrală, în dezvoltarea politică şi economică a regiunii şi în evoluţia cooperării regionale.
Asia Centrală nu este importantă strategic doar raportată la Afganistan ci şi în calitate de partener potenţial economic şi comercial pentru aprovizionarea noastră cu energie.
Uniunea Europeană îşi reafirmă strategia pentru Asia Centrală şi în anii următori va încerca să consolideze ajutorul pentru regiune, în special prin Banca Europeană de Investiţii.
Principalul nostru scop este intensificarea relaţiilor economice, comerciale şi culturale cu această regiune.
Sperăm că o evoluţie pozitivă în situaţia din Kîrgîstan ne va permite să continuăm şi consolidăm activităţile noastre în această direcţie.
În urma evenimentelor sângeroase din Kîrgîstan, Uniunea Europeană a exprimat condoleanţe pentru familiile victimelor şi este dispusă să ofere asistenţă umanitară.
Harta geopolitică a Kîrgîstanului 20100409STO72408 Delegaţia Parlamentului European pentru relaţiile cu Kazahstan, Kârgâzstan, Uzbekistan, Tadjikistan, Turkmenistan şi Mongolia Relaţiile Uniunii Europene cu Asia Centrală Cem Özdemir: „Ce putem oferi Asiei Centrale este un model de succes“ Declaraţie privind relaţiile UE- Kîrgîstan Paolo Bartolozzi
RO
1
PHOTO
20100408PHT72350.jpg
RO
2
PHOTO
20100408PHT72348.jpg
RO
3
LINK
/activities/delegations/homeDel.do;jsessionid=EC27563EA90B17559F67D1010735C6EC.node1?language=RO&body=DCAS
RO
4
LINK
http://ec.europa.eu/external_relations/central_asia/index_en.htm#
RO
6
LINK
/meetdocs/2009_2014/documents/dcas/dv/793/793997/793997en.pdf
RO
7
LINK
/members/expert/otherBodies/view.do?language=RO&partNumber=1&body=2922&id=21818
-//EP//TEXT IM-PRESS 20080225STO22136 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
