PE gata să dea tonul aderării Turciei - Ria Oomen-Ruijten
Relaţii externe
2007-10-08 - 16:06
Candidatura Turciei pentru aderarea la Uniunea Europeană revine în centrul atenţiei iar Parlamentul European doreşte ca punctual său de vedere să fie luat în considerare.
Înainte de prezentarea, la 7 noiembrie a.c., a raportului anual de progres al Comisiei, Parlamentul va evidenţia aspectele pe care le consideră esenţiale.
Aspiraţiile Turciei de aderare la UE revin în centrul atenţiei, după ce recentele alegeri s-au încheiat cu menţinerea în funcţia de prim-ministru a lui Recep Tayyip Erdogan, precum şi cu învestirea lui Abdullah Gül în funcţia de preşedinte, în pofida obiecţiilor exprimate de armată (ceea ce reprezintă un succes pentru matura democraţie turcă, potrivit proiectului de rezoluţie al PE).
Turcia are statutul de candidat oficial iar negocierile sunt deschise, Comisia prezentând rapoarte regulate asupra stadiului îndeplinirii criteriilor de aderare.
La fel ca în cazul tuturor posibilelor aderări, pentru aderarea Turciei este necesar acordul Parlamentului European.
Deputaţii europeni doresc, prin urmare, să-şi facă cunoscut punctul de vedere.
Ria Oomen-Ruijten ne oferă explicaţii
Raportoarea Parlamentului European, deputata olandeză Ria Oomen-Ruijten (PPE-DE) ne-a oferit explicaţii privind raportul, precum şi detalii despre viziunea sa asupra relaţiilor UE-Turcia.
Care este scopul proiectului de rezoluţie care urmează să fie dezbătut şi votat în cadrul Comisiei pentru afaceri externe?
Comisia Europeană urmează să prezinte în noiembrie raportul de progres privind Turcia.
Rezoluţia va fi votată înainte de prezentarea respectivului raport.
Noi nu urmărim, aşadar, să reacţionăm la raportul de progres, ci să abordăm punctele asupra cărora Comisia ar trebui să se concentreze când examinează progresele înregistrate de Turcia.
Rezoluţia urmăreşte să extindă cadrul raportului Comisiei, acesta find aspectul cel mai important.
Dorim, de exemplu, să obţinem mai multe informaţii asupra dialogului dintre societatea civilă turcă şi societăţile civile europene, sau a dezvoltării socio-economice a sud-estului Turciei.
Care sunt, în opinia dumneavoastră, punctele tari şi punctele slabe candidaturii Turciei?
În ultimii ani, s-a constatat o încetinire a ritmului reformelor necesare din acest punct de vedere.
În prezent, am depăşit momentul alegerilor şi sper că noul govern turc, care a primit un mandat puternic din partea alegătorilor şi se bucură de încrederea populaţiei, să accelereze reformele.
Guvernul de la Ankara şi-a anunţat deja angajamentul ferm faţă de procesul de reforme.
Iar acesta este un semn pozitiv.
În cele din urmă, ce va conta mai mult : dorinţa Turciei de a adera sau disponibilitatea UE de a o accepta?
La finalul procesului, rezultatul negocierilor va trebui ratificat de toate statele membre şi de Turcia.
Parlamentul European are, la rândul său, un cuvânt de spus.
Sprijinul cetăţenilor este, de asemenea, necesar pentru extinderea Uniunii.
În acest moment, este prea devreme să facem previziuni privind rezultatul negocierilor.
Deschiderea negocierilor de aderare a avut loc în 2005, iar acesta a reprezentat punctul de pornire al unui proces îndelungat şi cu un final nedefinit.
Printre punctele evidenţiate de proiectul de rezoluţie se numără : rolul jucat de armată, respectarea drepturilor şi libertăţilor fundamentale ale omului, protecţia drepturilor femeii, aplicarea unei politici de toleranţă zero faţă de tortură, precum şi protecţia drepturilor minorităţilor şi a drepturilor culturale.
Care sunt etapele următoare?
Proiectul de rezoluţie a Parlamentului European va fi supus la vot în cadrul şedinţei în plen de la 24 octombrie, după ascultarea punctului de vedere al Comisiei şi al Consiliului.
Raportul anual de progres al Comisiei privind Turcia va fi publicat la 7 noiembrie.
20070927STO10901 Propenere de Rezoluţie Afaceri externe Ria Oomen-Ruijten
RO
1
PHOTO
20071002PHT11091.jpg
RO
2
LINK
/meetdocs/2004_2009/documents/re/683/683967/683967ro.pdf
RO
3
LINK
/activities/expert/committees/presentation.do?committee=2346&rewritten&language=RO
RO
4
LINK
/members/expert/searchForm/view.do?partNumber=1&name=Oomen-Ruijten&id=1122&language=RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
