ÎNTREBARE ORALĂ H-0157/10
pentru timpul afectat întrebărilor din perioada de sesiune aprilie 2010
în conformitate cu articolul 116 din Regulamentul de procedură
de
Nicole Kiil-Nielsen
Comisiei
Subiect: Apărarea drepturilor omului în Afganistan
La 28 ianuarie 2010, la Londra, Uniunea Europeană a sprijinit planul de reconciliere națională al Președintelui afgan Hamid Karzai și a promis să contribuie la finanțarea acestuia.
A obținut UE vreo garanție privind respectarea drepturilor fundamentale ale femeilor înainte de a valida și subvenționa acest plan?
Dacă reconcilierea națională trebuie realizată de afgani înșiși, cum intenționează Comisia să asigure respectarea drepturilor democratice la Jirga consultativă de pace de la Kabul, din 2-4 mai?
Cu ocazia Conferinței de la Kabul, prevăzută să aibă loc în iunie 2010, va condiționa Uniunea acordarea ajutorului său financiar de respectarea angajamentelor luate de guvernul afgan de demarare a unor reforme structurale care să garanteze buna guvernanță, alegeri parlamentare libere și combaterea corupției?
