Întrebarea cu solicitare de răspuns scris E-008507/2011
adresată Comisiei
Articolul 117 din Regulamentul de procedură
Rovana Plumb (S&D)
(23 septembrie 2011)
Subiect: Noi forme de muncă
1.
În procesul de tranziție către o economie ecologică, cu emisii scăzute de carbon, avem nevoie de o viziune pe termen scurt, mediu și lung a aptitudinilor, a nevoilor și a disponibilității lucrătorilor.
Când intenționează Comisia să propună o strategie pentru locuri de muncă ecologice?
2.
La 8 martie 2011, Parlamentul a adoptat raportul privind sărăcia în rândul femeilor din Uniunea Europeană ( P7-TA(2011)0086 ).
S-au luat măsuri în urma acestui raport, în special în ceea ce privește diferența de salarizare între bărbați și femei?
