ÎNTREBARE ORALĂ URMATĂ DE O DEZBATERE O-0042/10
în conformitate cu articolul 115 din Regulamentul de procedură
de
Sophia in 't Veld
,
Leonidas Donskis
,
Jeanine Hennis-Plasschaert
,
Marietje Schaake
,
Alexander Alvaro
,
Renate Weber
,
Nadja Hirsch
,
Ramon Tremosa i Balcells
,
Olle Schmidt
,
Gianni Vattimo
şi Baroness
Sarah Ludford
, în numele Grupului ALDE
Consiliul
Subiect: Noi evoluții legate de programul CIA de extrădări extraordinare și de închisori secrete pe teritoriul UE
În 2009 mijloacele de informare în masă au dezvăluit faptul că din 2004 până în 2005 în Lituania a funcționat o închisoare secretă, în care s-ar fi recurs la tortură pentru interogarea unor persoane suspectate de terorism internaţional, ceea ce a condus la deschiderea unei a treia anchete de către Parlament; potrivit presei, Lituania ar fi consimţit la funcţionarea acestei închisori după ce fostul preşedinte Bush a promis că va sprijini intrarea Lituaniei în NATO.
În Polonia, după ce în cadrul unei anchete parlamentare s-a stabilit că pe teritoriul Poloniei nu există închisori secrete, procurorii au inițiat o anchetă cu privire la prezența unei închisori în apropierea unei foste baze aeriene militare ; în februarie 2010, o serie de noi informaţii primite din partea Agenţiei poloneze pentru aviaţie au confirmat faptul că pe teritoriul Poloniei au aterizat mai multe zboruri de extrădare.
La data de 4 noiembrie a anului trecut, un tribunal italian a condamnat în contumacie 23 de agenți SUA și doi membri ai serviciilor secrete italiene pentru răpirea lui Abu Omar în Milano în decembrie 2003 și transportarea acestuia cu un avion în Egipt, unde a fost torturat; mai multe guverne au invocat „secretul de stat" pentru a evita dezvăluirea unor dovezi importante unul dintre agenții CIA condamnați a recunoscut față de reprezentanții presei că au „încălcat legea” și că hotărârile se iau la Washington, în timp de administrația SUA s-a declarat „dezamăgită” de sentința pronunțată de tribunalul italian .
În Regatul Unit, guvernul s-a opus în repetate rânduri publicării unor dovezi care ar demonstra că serviciile secrete britanice l-au interogat pe rezidentul britanic Binyam Mohamed și au avut cunoștință de tratamentul inuman și degradant la care a fost supus acesta de către agenții CIA; La 19 noiembrie 2009, Înalta Curte a respins - pentru a șasea oară - solicitarea guvernului de a reţine informaţiile .
În sfârşit, un studiu special comun al raportorilor ONU privind „practicile globale legate de detenția secretă, în contextul luptei împotriva terorismului” include pe lista statelor implicate în astfel de practici ilegale o serie de state membre ale UE.
Ce intenționează Consiliul să întreprindă pentru aflarea adevărului și garantarea justiției în raport cu încălcările unor drepturi fundamentale ce care au avut loc pe teritoriul european în contextul programelor SUA de extrădare şi închisori secrete, precum și pentru a se asigura că acestea nu se vor repeta?
Poate Consiliul să expună pe larg ce a întreprins până în prezent în ceea ce privește clarificarea acuzațiilor aduse?
Are Consiliul cunoștință de acordul NATO de la 4 octombrie 2001?
Cum va proceda Consiliul pentru a se asigura că UE nu va sacrifica democrația și drepturile fundamentale în cadrul luptei împotriva terorismului și în cadrul cooperării cu statele terțe, și cu precădere cu SUA?
Va dezbate Consiliul aceste aspecte cu statele membre și cu SUA?
http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons http://www.google.com/hostednews/afp/article/ALeqM5iNvDcuqgrilgGGgpnADjUyTJB18w http://www.statewatch.org/rendition/rendition.html http://abcnews.go.com/Blotter/exclusive-convicted-cia-spy-broke-law/story?id=8995107 http://www.guardian.co.uk/world/2009/nov/19/court-rejects-miliband-cia-request
