A7-0282/2011
19.7.2011
***I
RAPORT
referitor la propunerea de directivă a Parlamentului European și a Consiliului de modificare a Directivei 2000/25/CE în ceea ce privește aplicarea de etape de emisii pentru tractoare cu ecartament îngust
(COM(2011)0001 – C7‑0018/2011 – 2011/0002(COD))
Comisia pentru mediu, sănătate publică și siguranță alimentară
Raportor:
Salvatore Tatarella
PE 465.028v02-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
Amendamente la un proiect de act
În amendamentele Parlamentului, modificările aduse proiectului de act sunt evidențiate prin caractere cursive aldine .
Evidențierea cu caractere cursive simple este o indicație pentru serviciile tehnice, referitoare la elemente ale proiectului de act propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
Antetul amendamentelor referitoare la un act existent pe care proiectul de act urmărește să îl modifice cuprinde două rânduri suplimentare prin care se indică actul existent și, respectiv, dispoziția vizată a acestuia.
Fragmentele preluate ca atare dintr-o dispoziție a unui act existent pe care Parlamentul dorește să o modifice, dar pe care proiectul de act nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul [...] .
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................9
PROCEDURĂ...........................................................................................................................11
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de directivă a Parlamentului European și a Consiliului de modificare a Directivei 2000/25/CE în ceea ce privește aplicarea de etape de emisii pentru tractoare cu ecartament îngust
( COM(2011)0001 – C7‑0018/2011 – 2011/0002(COD) )
(Procedura legislativă ordinară: prima lectură)
Parlamentul European,
– având în vedere propunerea Comisiei prezentată Parlamentului și Consiliului ( COM(2011)0001 ),
– având în vedere articolul 294 alineatul (2) și articolul 114 din Tratatul privind funcționarea Uniunii Europene, în temeiul cărora propunerea a fost prezentată de către Comisie ( C7-0018/2011 ),
– având în vedere articolul 294 alineatul (3) din Tratatul privind funcționarea Uniunii Europene,
– având în vedere avizul Comitetului Economic și Social European din 16 martie 2011
JO C 132, 03.05.2011, p.
53. ,
– având în vedere articolul 55 din Regulamentul său de procedură,
– având în vedere raportul Comisiei pentru mediu, sănătate publică și siguranță alimentară ( A7-0282/2011 ),
1. adoptă poziția în primă lectură prezentată în continuare;
2. solicită Comisiei să îl sesizeze din nou în cazul în care intenționează să modifice în mod substanțial propunerea sau să o înlocuiască cu un alt text;
3. încredințează Președintelui sarcina de a transmite Consiliului și Comisiei, precum și parlamentelor naționale poziția Parlamentului.
Amendamentul
1
Propunere de directivă
Considerentul 1
Textul propus de Comisie
Amendamentul
(1) Directiva 2000/25/CE a Parlamentului European și a Consiliului din 22 mai 2000 privind măsurile care trebuie luate împotriva emisiei de poluanți gazoși și de pulberi provenind de la motoarele pentru tractoare agricole și forestiere și de modificare a Directivei 74/150/CEE a Consiliului reglementează emisiile de gaze de eșapament generate de motoarele instalate pe tractoarele agricole și forestiere.
Etapa de limite de emisii aplicabilă în prezent pentru omologarea de tip a majorității motoarelor cu aprindere prin compresie este denumită etapa IIIA.
Directiva prevede că aceste limite vor fi înlocuite prin limitele mai stricte ale etapei IIIB, care vor intra în vigoare progresiv cu începere de la 1 ianuarie 2010 în ceea ce privește omologarea de tip, și, cu începere de la 1 ianuarie 2011, în ceea ce privește introducerea pe piață a acestor motoare.
(Nu privește versiunea în limba română.)
Amendamentul
2
Propunere de directivă
Considerentul 4a (nou)
Textul propus de Comisie
Amendamentul
(4a) Comisia ar trebui să prezinte Parlamentului European și Consiliului rapoarte anuale privind progresele înregistrate în ceea ce privește dezvoltarea de soluții tehnice pentru tehnologiile conforme cu cerințele etapei IV.
Amendamentul
3
Propunere de directivă – act de modificare
Articolul 1 – punctul -1 (nou)
Directiva 2000/25/CE
Articolul 2a (nou)
Textul propus de Comisie
Amendamentul
Directiva 2000/25/CE se modifică după cum urmează:
-1.
Se inserează următorul articol:
„Articolul 2a
Comisia apreciază, până la 31 decembrie 2014, ce tehnologii capabile să îndeplinească cerințele etapei IV și compatibile cu nevoile T2, C2 și T4.1 sunt disponibile și prezintă, dacă este cazul, propuneri Parlamentului European și Consiliului.”
Justificare
Data propusă este suficientă pentru a lua în considerare evoluțiile posibile ale tehnologiilor de post-tratare care vor fi disponibile pentru etapa IV și Euro VI.
Studiul are rolul de a confirma fezabilitatea etapei IV sau, din contră, de a propune o perioadă de tranziție suplimentară.
Amendamentul
4
Propunere de directivă
Articolul 2 – alineatul 1 – paragraful 1
Textul propus de Comisie
Amendamentul
Statele membre adoptă și publică actele cu putere de lege și actele administrative necesare pentru a se conforma prezentei directive până la [6 luni minus o zi de la data intrării în vigoare].
Ele comunică de îndată Comisiei textele acestor dispoziții.
Statele membre adoptă și publică actele cu putere de lege necesare pentru a asigura punerea în aplicare a prezentei directive până la [6 luni minus o zi de la data intrării în vigoare].
Ele comunică de îndată Comisiei textele acestor dispoziții.
Amendamentul
5
Propunere de directivă
Articolul 2 – alineatul 2
Textul propus de Comisie
Amendamentul
(2) Comisiei i se comunică de către statele membre textul principalelor dispoziții de drept intern pe care acestea le adoptă în domeniul reglementat de prezenta directivă.
(2) Comisiei i se comunică de îndată de către statele membre textul principalelor dispoziții de drept intern pe care acestea le adoptă în domeniul reglementat de prezenta directivă.
EXPUNERE DE MOTIVE
Context
Directiva 2000/25/CE se referă la motoarele cu aprindere prin compresie cu o putere cuprinsă între 18 kW și 560 kW, destinate instalării pe tractoare agricole sau forestiere.
Directiva stabilește valorile-limită pentru emisiile de monoxid de carbon, oxizi de azot, hidrocarburi și particule.
Directiva stabilește valori limită din ce în ce mai mici pentru etapele succesive care corespund diferitelor date fixate pentru adaptarea nivelurilor maxime de emisii pentru gaze de eșapament și particule.
Următoarele etape prevăzute sunt etapa IIIB (începând cu 1 ianuarie 2011) și etapa IV (începând cu 1 ianuarie 2014).
Limitele de emisii pentru gazele de eșapament provenite de la tractoarele agricole și forestiere au fost modificate în 2005.
Atunci când a fost introdusă această modificare, cerințele impuse pentru motoarele utilajelor mobile fără destinație rutieră (NRMM), la care se face referire în Directiva 97/68/CE, modificată prin Directiva 2004/26/CE, au fost aplicate în totalitate motoarelor tractoarelor agricole, fără niciun studiu specific de impact cu privire la fezabilitatea tehnică a acestor măsuri.
Totuși, articolul 4 alineatul (8) din directivă impune obligația de a efectua un studiu de fezabilitate înainte de face obligatorii cerințele etapelor IIIB și IV.
În Europa, în ultimii 40 de ani s-au dezvoltat tractoare specializate pentru a executa proceduri de cultivare automată pentru anumite culturi și pe terenuri care prezintă anumite trăsături distinctive, precum livezi, podgorii etc., îndeosebi în Europa Centrală și de Sud.
Cum cerințele funcționale în cauză se aplică numai culturilor practicate în Europa, aceste tractoare cu destinație specială sunt produse numai pentru piața europeană.
În cadrul Directivei 2003/37/CE privind tractoarele agricole și forestiere, tractoarele folosite pentru cultivarea culturilor de acest tip sunt clasificate în categoriile T2, C2 și T4.1 sub denumirea generică de „tractoare cu ecartament îngust”.
Cerințele stringente stabilite pentru etapele IIIB și IV cuprind instalarea în compartimentul motorului a unor sisteme de post-tratare care ocupă foarte mult spațiu față de dimensiunea motorului propriu-zis.
În plus, posibilitatea instalării unor astfel de sisteme este serios restricționată de cerințele funcționale ale motorului.
Pentru că, cu toate că se utilizează același tip de motor atât pentru tractoarele cu ecartament îngust, cât și pentru celelalte tractoare, există o mare diferență: dimensiunea redusă a compartimentului motorului și spațiul limitat din jurul acestuia.
Producătorii de tractoare nu pot instala motoare echipate cu sisteme de post-tratare și garanta în același timp îndeplinirea cerințelor funcționale în ceea ce privește dimensiunea și manevrabilitatea, elemente esențiale pentru design-ul unor astfel de vehicule.
La acest concluzii au ajuns diferitele studii comandate de Comisie care au recomandat fie scutirea totală a tractoarelor de obligația de a se conforma cerințelor etapelor IIIB și IV, fie amânarea obligației de conformitate cu cel puțin cinci ani.
Propunerea Comisiei
Propunerea de modificare a Directivei 2000/25/CE ar amâna cu trei ani obligația de a se conforma cerințelor etapelor IIIB și IV pentru tractoarele din categoriile T2, C2 și T4.1.
Observațiile raportorului
Raportorul susține pe deplin politica UE de reducere a emisiilor și Directiva 2000/25/CE.
Cu toate acestea, studiile independente și datele strânse de Comisie relevă că este nevoie de mai mult timp pentru a permite producătorilor să dezvolte sisteme conforme cu etapa IIIB.
De aceea, raportorul salută propunerea Comisiei de a amâna cu trei ani data introducerii etapelor IIIB și IV pentru tractoarele din categoriile T2, T4.1 și C2.
Pe lângă aceasta, este important de notat că studiile premergătoare redactării acestei propuneri nu indică cu certitudinea necesară faptul că tractoarele cu ecartament îngust sunt capabile să îndeplinească, în termenul prevăzut, cerințele specificate pentru etapa IV.
Din această cauză, raportorul consideră că trebuie să se acorde timp suficient pentru a efectua o evaluare mai detaliată a fezabilității etapei IV după ce tehnologia în domeniu va evolua suficient de mult și, dacă este cazul, să se modifice din nou cerințele sau calendarul stabilite pentru etapa IV.
Având în vedere că etapa IIIB intră în vigoare la 1 ianuarie 2012, raportorul consideră că propunerea trebuie adoptată în regim de mare urgență pentru a asigura transpunerea și implementarea sa de către statele membre cât mai curând posibil.
PROCEDURĂ
Titlu
Modificarea Directivei 2000/25/CE în ceea ce privește aplicarea de etape de emisii pentru tractoare cu ecartament îngust
Referințe
COM(2011)0001 – C7-0018/2011 – 2011/0002(COD)
Data prezentării la PE
13.1.2011
Comisie competentă în fond
Data anunțului în plen
ENVI
20.1.2011
Raportor(i)
Data numirii
Salvatore Tatarella
8.2.2011
Examinare în comisie
14.6.2011
Data adoptării
13.7.2011
Rezultatul votului final
+:
–:
0:
55
Membri titulari prezenți la votul final
Kriton Arsenis, Sophie Auconie, Pilar Ayuso, Paolo Bartolozzi, Sandrine Bélier, Nessa Childers, Bairbre de Brún, Esther de Lange, Anne Delvaux, Bas Eickhout, Edite Estrela, Karl-Heinz Florenz, Elisabetta Gardini, Gerben-Jan Gerbrandy, Julie Girling, Françoise Grossetête, Cristina Gutiérrez-Cortines, Satu Hassi, Jolanta Emilia Hibner, Dan Jørgensen, Karin Kadenbach, Christa Klaß, Holger Krahmer, Jo Leinen, Corinne Lepage, Peter Liese, Linda McAvan, Miroslav Ouzký, Vladko Todorov Panayotov, Antonyia Parvanova, Andres Perello Rodriguez, Sirpa Pietikäinen, Mario Pirillo, Pavel Poc, Vittorio Prodi, Frédérique Ries, Anna Rosbach, Dagmar Roth-Behrendt, Richard Seeber, Salvatore Tatarella, Åsa Westlund, Glenis Willmott, Sabine Wils, Marina Yannakoudakis
Membri supleanți prezenți la votul final
Matthias Groote, Romana Jordan Cizelj, Riikka Manner, Miroslav Mikolášik, Alojz Peterle, Michèle Rivasi, Crescenzio Rivellini, Giommaria Uggias, Anna Záborská
Membri supleanți [articolul 187 alineatul (2)] prezenți la votul final
José Bové, Lorenzo Fontana
Data depunerii
19.7.2011
