3.2.2009
PROPUNERE DE REZOLUȚIE
depusă în conformitate cu articolul 113 din Regulamentul de procedură
de Salvador Garriga Polledo
referitoare la ajutorul pentru realizarea proiectului CALMA în regiunea spaniolă Asturias
Propunere de rezoluție a Parlamentului European referitoare la ajutorul pentru realizarea proiectului CALMA în regiunea spaniolă Asturias
Parlamentul European ,
–
având în vedere articolul 113 din Regulamentul său de procedură,
A.
întrucât dezvoltarea surselor alternative de energie constituie o adevărată provocare și un obiectiv esențial pentru viitorul aprovizionării cu energie a Uniunii Europene;
B.
întrucât cercetările în acest domeniu au înregistrat progrese semnificative, iar în timp tehnologia atinge cote care erau de neconceput cu puțin timp în urmă;
C.
întrucât s-au înregistrat progrese importante în ceea ce privește dezvoltarea energiei electrice generate de valurile marine ca sursă alternativă de energie;
D.
întrucât unul dintre proiectele cele mai reprezentative din acest domeniu este proiectul CALMA, care se desfășoară pe coastele regiunii spaniole Asturias;
1.
solicită sprijinirea proiectului menționat prin intermediul unui ajutor comunitar important care să contribuie la consolidarea obiectivului de stabilire a unui model universal de utilizare a valurilor marine ca sursă de energie electrică;
2.
solicită autorităților din cadrul comunității să acorde o atenție sporită atât desfășurării proiectului menționat, cât și progreselor înregistrate în cazul cercetărilor din domeniul surselor alternative de energie generate de valurile marine;
3.
solicită să se evalueze posibilitatea punerii în aplicare a unor proiecte similare în alte zone geografice din cadrul comunității.
