Ce se întâmplă în săptămâna comisiilor?
Ce se întâmplă în săptămâna comisiilor?
Luni, preşedintele Pakistanului, Pervez Musharraf, va discuta despre situaţia din Pakistan cu deputaţii europeni de la Comisia pentru Afaceri externe.
Secretarul General al Consiliului Naţional pentru Securitate din Iran, Saïd Jalili, va vorbi deputaţilor în cadrul aceleiaşi comisii.
Marţi şi miercuri, Comisia pentru Afaceri economice va avea o reuniune cu parlamentele naţionale.
Miniştrii sloveni vor prezenta priorităţile preşedinţiei slovene a UE în comisiile parlamentare luni şi marţi.
Comisiile Parlamentului European analizează rapoarte şi opinii, proiecte de lege şi alte texte provenind de la Consiliu şi Comisie.
La Parlamentul European există 20 de comisii permanente, două sub-comisii şi o comisie temporară (pentru schimbarea climatică).
Membrii comisiilor sunt aleşi după sistemul de reprezentare proporţională d'Hondt: cu cât un grup politic este mai mare, cu atât acesta primeşte mai multe locuri în comisie.
Deputaţii europeni se reunesc în cadrul comisiilor de obicei la Bruxelles, dar şi la Strasbourg.
Persoanele cheie
Fiecare comisie are un preşedinte şi patru vicepreşedinţi.
Rapoartele sunt redactate de „raportori“, care sunt aleşi în cadrul comisiei.
Raportorii redactează propunerea de raport, prezentând punctul de vedere al Parlamentului asupra subiectului respectiv.
Textul este examinat în comisie, în cadrul căreia deputaţii pot propune modificări.
Raportorul negociază cu celelalte instituţii europene şi cu părţi terţe, apoi prezintă raportul în plen.
2.077 de rapoarte au fost redactate între 1999 şi 2004 în cadrul comisiilor.
Dintre acestea, 1.233 au fost legislative şi 845 ne-legislative.
20080121INS19148
