ÎNTREBARE ORALĂ H-0131/10
pentru timpul afectat întrebărilor din perioada de sesiune aprilie 2010
în conformitate cu articolul 116 din Regulamentul de procedură
de
Laima Liucija Andrikienė
Consiliul
Subiect: Necesitatea adoptării unui ansamblu de norme privind vânzarea de arme către țările terțe
Franța a inițiat recent negocieri cu Rusia în vederea vânzării eventuale a patru nave de război Mistral.
Ca urmare a acestor negocieri, mai multe state membre UE, inclusiv Letonia, Lituania, Estonia și Polonia, au susținut că vânzarea navelor de război Mistral ar avea consecințe negative atât pentru propria lor securitate, cât și pentru securitatea anumitor state vecine ale UE.
Aceste țări subliniază că navele de clasa Mistral sunt în mod clar de tip ofensiv.
Întrucât Tratatul de la Lisabona menționează aspirațiile spre o apărare comună și include o clauză de solidaritate în domeniul securității și al apărării, consideră Președinția spaniolă că este necesară adoptarea unui ansamblu de norme comune privind vânzarea de arme de către statele membre ale UE către țările terțe?
Este Președinția pregătită să inițieze dezbateri cu privire la acest subiect?
