Deputaţii europeni sprijină înfiinţarea unei Agenţii Europene pentru Energie
Energie
2008-06-11 - 14:51
Deputaţii europeni dezbat Agenţia Europeană pentru Energie Energie curată, mai multe posibilităţi de alegere şi preţuri mai mici sunt obiectivele celui de-al treilea pachet privind energia - analizat în momentul de faţă în Parlamentul European.
Săptămâna viitoare, la Strasbourg, deputaţii europeni vor vota asupra a două propuneri de directivă în domeniul energetic şi asupra înfiinţării unei Agenţii Europene pentru Energie.
Un punct cheie al pachetului este liberalizarea pieţelor de gaz şi electricitate prin separarea producţiei de distribuţie.
Pe 28 mai, prin vot, deputaţii europeni de la Comisia pentru Industrie, cercetare şi energie au insistat ca Agenţia pentru cooperarea autorităţilor de reglementare din domeniul energetic să aibă putere de reglementare - contrar propunerii Comisiei.
În raportul redactat de deputatul european Giles Chichester (Grupul Partidului Popular European (Creştin-Democrat) şi al Democraţilor Europeni, Marea Britanie), deputaţii cer ca agenţia să fie responsabilă pe deplin, să îşi prezinte rapoartele în cadrul Parlamentului European, să fie localizată la Bruxelles iar directorul acesteia să fie numit după un vot în Parlament.
Agenţia va acea şi un rol esenţial în emiterea de orientări generale pentru piaţa energetică.
Raportul presupune şi existenţa unor reţele europene a operatorilor de sisteme de transmitere pentru electricitate.
Aceste reţele ar fi responsabile cu gestionarea unui plan de investiţii pe 10 ani şi reglementarea:
securităţii, inclusiv regulile de interoperabilitate şi procedurile pentru situaţiile de urgenţă
accesării şi conectării
gestionării capacităţii transfrontaliere de alocare
transparenţei privind reţelele
eficienţei energetice.
Ce este al treilea pachet energetic?
Una din cele mai importante propuneri ale celui de-al treilea pachet energetic este „disocierea“: separarea generării de electricitate de reţelele de distribuţie a acesteia şi a extragerii gazelor naturale de sistemul de operare a conductelor.
În felul acesta, companiile integrate - precum „Électricité de France“ nu vor mai putea să genereze şi în acelaşi timp să distribuie energie.
Deputaţii europeni şi-au exprimat într-o rezoluţie, în iulie anul trecut, sprijinul pentru disociere şi o politică energetică europeană.
Marţi, 17 iunie, deputaţii europeni vor dezbate şi vota asupra înfiinţării Agenţiei Europene pentru Energie, asupra unei „pieţe interne pentru electricitate“ (raportoare Eluned Morgan, Grupul Socialist din Parlamentul European, Marea Britanie) şi asupra condiţiilor de acces la reţea pentru schimburile transfrontaliere de energie electrică (raportor Alejo Vidal-Quadras, Grupul Partidului Popular European (Creştin-Democrat) şi al Democraţilor Europeni, Spania).
20080605STO30954 Puteri consolidate pentru Agenţia Europeană pentru Energie - pagina de presă (în engleză) Raport referitor la propunerea de regulament al Parlamentului European şi al Consiliului de instituire a unei Agenţii pentru cooperarea autorităţilor de reglementare din domeniul energetic - Giles Chichester Comisia pentru Industrie, cercetare şi energie Gazul în atenţia deputaţilor europeni de la Comisia pentru Industrie Disocierea proprietăţii în domeniul energiei - în atenţia deputaţilor europeni
RO
1
PHOTO
20080610PHT31195.jpg
RO
4
LINK
/activities/committees/homeCom.do?body=ITRE&language=RO
-//EP//TEXT IM-PRESS 20080528IPR30246 0 NOT XML V0//RO
-//EP//TEXT REPORT A6-2008-0226 0 NOT XML V0//RO
-//EP//TEXT IM-PRESS 20080513STO28753 0 NOT XML V0//RO
-//EP//TEXT IM-PRESS 20080429STO27886 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
