BCE trebuie să participe activ la abordarea crizei economice
Afaceri economice şi monetare
Şedinţe plenare
2010-11-23 - 12:18
În continuarea dezbaterii de luni cu Președintele Băncii Centrale Europene (BCE), Jean-Claude Trichet, deputații europeni au adoptat o rezoluție referitoare la activitatea BCE din 2009 în care se fac sugestii legate de acțiunile ce trebuie întreprinse în contextul situații economice actuale.
Rezoluția sprijină o posibilă decizie a Băncii Centrale Europene prin care ar accepta în general obligațiunile guvernamentale emise de statele din zona euro, urmând astfel practica consacrată a Băncii Angliei și a Rezervei Federale.
Raportul Balz atrage atenția și asupra problemelor cauzate de agențiile de rating și solicită Comisiei să prezinte propuneri mai ambițioase privind o supraveghere mai riguroasă a activității acestor agenții și crearea unei agenții europene de rating, pentru creșterea răspunderii acestora.
Un sistem robust al guvernanței economice este esențial pentru o uniune economică și monetară veritabilă, însă până în momentul de față accentul a fost pus în mare măsură doar pe aspectele monetare, se arată în rezoluția PE.
Această mai reliefează nevoia de a aborda dezechilibrele dintre economiile statelor membre și solicită definirea unui cadru permanent pentru gestionarea crizelor.
În final, deputații avertizează asupra faptului că pachete de austeritate nu ar trebui să ducă la măsuri care ar putea încetini în mod grav redresarea economică.
În cadrul dezbaterii de luni, 22 noiembie, Președintele Băncii Centrale Europene (BCE), Jean-Claude Trichet a subliniat că Parlamentul va juca un rol decisiv în procesul de îmbunătățire a modelului guvernanței economice propuse de Consiliu.
Planul propus "nu include ceea ce BCE consideră a fi necesar, a declarat Trichet.
În cadrul dezbaterii privind activitatea BCE din 2009, domnul Trichet a explicat procesul de reducere al ratei dobânzii BCE la 1% în 2009 și măsurile de sprijinire a băncilor, precum și modul în care BCE a intervenit pe piețele titlurilor de credit din zona euro pentru a aborda problemele piețelor de obligațiuni.
Comisarul european pentru afaceri economice și monetare, Olli Rehn, a declarat că asistența de care va avea nevoie Irlanda va oferi stabilitate pentru întreaga zonă euro, concluzionând că negocierile cu guvernul irlandez asupra mecanismului de finanțare vor fi concluzionate cel mai probabil la sfârșitul lunii noiembrie.
Burkhard Balz (PPE, DE), raportorul PE privind activitatea BCE din 2009 a subliniat importanța asupra coordonării economice între statele din zona euro în vederea soluționării potențialelor crize viitoare, pe lângă aspectele monetare.
"Trebuie să ne gândim la cetățenii noștri" a spus Jean Paul Gauzes (PPE, FR), adăugând că "trebuie să comunicăm mai bine în ceea ce privește schimbările necesare, deoarece preocupările cetățenilor nu pot fi soluționate prin acțiunile BCE, ci este nevoie de acțiuni mai curajoase la nivel politic.
Sylvie Goulard (ALDE, FR) a subliniat că datorită Tratatului de la Lisabona va avea loc o dezbatere publică legată de reforma guvernanței economice.
Ea a accentuat că actuala criză a datoriilor "ar trebui să ne împingă chiar spre mai mult decât față de ceea ce a propus Comisia Europeană relativ la guvernanța economică", un rol de control sporit revenindu-i Parlamentului European.
George Sabin Cutaș (S&D, RO) a pledat pentru "mecanism permanent de apărare a zonei euro de atacuri speculative", care ar trebui gestionat de BCE, sugerând o posibilă agenție europeană de rating al creditelor.
Trebuie să avem în vedere că măsurile de austeritate luate de guvernele naționale ar putea reduce semnificativ posibilitatea unei însănătoșiri a economiei europene.
De aceea este nevoie de un model de guvernanță economică la nivel european, care să combine consolidarea fiscală cu crearea de noi locuri."
Sven Giegold (grupul Verzilor/ALE, DE) s-a referit la detalii importante care sunt necesare pentru o coordonare economică eficientă: "Trebuie să rezolvăm problema dezechilibrelor și să avem în vedere nu doar statele care înregistrează deficite, ci și cele cu surplusuri bugetare."
El a solicitate crearea unui cadru care să adreseze problema competiției fiscale în UE", referindu-se la nivelul scăzut al impozitului profit din Irlanda.
Kay Swinburne (ECR, UK) a subliniat că o coordonare internațională a fost foarte importantă: deciziile în ceea ce privește politicile trebuie luate împreună cu toți "marii actori" din întreaga lume, avertizând cu privire la riscul luării în considerare a intereselor naționale.
Doamna Swinburne a subliniat de asemenea "munca dificilă" a Băncii Centrale Europene, arătându-și speranța că aceasta va contribui la întărirea rolului UE în lume.
Jurgen Klute (GUE, DE) a criticat BCE pentru a nu fi emis euroobligațiuni pentru finanțarea statelor membre în dificultate, ceea ce ar fi "evitat abordarea de tip casino".
Potrivit eurodeputatului, consecința este că lucrătorii sunt marii perdanți.
John Bufton (EFD, UK) a considerat că tendința spre o mai mare coordonare economică nu au fost o soluție pentru actualele dificultăți, devreme ce integrarea în sine este ceea ce a determinat această criză în Europa.
"O monedă unică poate funcționa numai într-un sistem federalist", a spus el, întrebându-se dacă un sistem federalist este scopul propunerii Comisiei.
"Trebuie să acționăm ca o brigadă de pompieri, pentru a stinge focul din Europa", a spus comisarul Rehn, răspunzând deputaților.
Cu privire la situația din Irlanda, acesta a declarat: "Când cineva are probleme, trebuie să îl ajutăm (..) și pentru a avea o mai mare stabilitate în Europa.
Toate statele membre ale UE ar fi avut și mai multe dificultăți fără sprijinul UE", a adăugat el.
"Avem o idee despre Uniunea Economică, dar suntem responsabili numai pentru cea monetară", a declarat președintele BCE, criticând "tendința de a se folosi UE ca țap ispășitor" și de a da vina pe euro, "o monedă robustă și solidă", pentru dificultățile economice.
"Nu euro este în joc", a continuat Trichet, "ci instabilitatea financiară determinată de politici fiscale necorespunzătoare" și de "slabă guvernanță economică" a anumitor state membre.
În final, el a cerut deputaților să depună eforturi pentru a asigura "o supraveghere și o guvernanța puternică" a economiei UE.
20101122IPR97488 Profilul raportorului Burkhard BALZ (PPE, DE) Textul adoptat va fi disponibil aici (selectați 23 noiembrie 2010) Urmăriți dezbaterea în direct - EP Live
RO
1
LINK
/members/public/yourMep/view.do;jsessionid=FE00B9E4C4538B64D709FBCF4FD5E4F0.node1?language=RO&partNumber=1&name=balz&id=96997
RO
2
LINK
/activities/plenary/ta/calendar.do?language=RO
RO
3
LINK
/wps-europarl-internet/frd/vod/player?session=last&currentSei=SEI3&language=ro
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
