6.4.2011 PROPUNERE COMUNĂ DE REZOLUŢIE depusă în conformitate cu articolul 122 alineatul (5) din Regulamentul de procedură
în locul propunerilor de rezoluție depuse de următoarele grupuri:
ALDE ( B7‑0274/2011 )
GUE/NGL ( B7‑0275/2011 )
ECR ( B7‑0276/2011 )
PPE ( B7‑0277/2011 )
Verts/ALE ( B7‑0278/2011 )
S&D ( B7‑0279/2011 )
referitoare la cazul lui Ai Weiwei
Cristian Dan Preda
,
Mario Mauro
,
Filip Kaczmarek
,
Krzysztof Lisek
,
Sari Essayah
,
Bernd Posselt
,
Tunne Kelam
,
Eija-Riitta Korhola
,
Monica Luisa Macovei
,
Elena Băsescu
,
Thomas Mann
,
Laima Liucija Andrikienė
,
Bogusław Sonik
,
László Tőkés
în numele Grupului PPE
Véronique De Keyser
în numele Grupului S&D
Edward McMillan-Scott
,
Guy Verhofstadt
,
Marietje Schaake
în numele Grupului ALDE
Helga Trüpel
,
Heidi Hautala
,
Eva Lichtenberger
,
Pascal Canfin
,
Philippe Lamberts
,
Daniel Cohn-Bendit
,
Rebecca Harms
,
Barbara Lochbihler
în numele Grupului Verts/ALE
Charles Tannock
,
Tomasz Piotr Poręba
,
Ryszard Antoni Legutko
,
Roberts Zīle
,
Ryszard Czarnecki
,
Adam Bielan
,
Michał Tomasz Kamiński
,
Geoffrey Van Orden
în numele Grupului ECR
Rui Tavares
în numele Grupului GUE/NGL
Fiorello Provera
PE459.811v01-00 } PE459.812v01-00 } PE459.813v01-00 } PE459.814v01-00 } PE459.815v01-00 } PE459.816v01-00 } RC1 Rezoluția Parlamentului European referitoare la cazul lui Ai Weiwei
Parlamentul European ,
– având în vedere rezoluțiile sale anterioare din actualul mandat parlamentar, referitoare la încălcarea drepturilor omului în China,
– având în vedere articolul 122 alineatul (5) din Regulamentul de procedură,
A. întrucât valul de apeluri prin internet la o „revoluție de iasomie” în China (inspirată de situația politică din Tunisia, Egipt și Libia) a avut ca rezultat o serie de acțiuni și reprimarea pe scară largă a activiștilor pentru drepturile omului și a disidenților de către autoritățile chineze;
B. întrucât artistul cu faimă internațională și critic al regimului, Ai Weiwei, nu a mai fost văzut de când a fost reținut pe când îndeplinea formalitățile de securitate în aeroportul din Beijing, duminică, 3 aprilie;
C. întrucât, pe lângă arestarea sa, surse au informat că atelierul său a fost percheziționat de poliție, care a confiscat mai multe obiecte;
D. întrucât, recent, lui Ai Weiwei nu i s-a permis să călătorească la Oslo pentru a participa la ceremonia de acordare a Premiului Nobel pentru pace, a fost plasat în arest la domiciliu după inaugurarea expoziției sale cu semințe de floarea-soarelui, de la Londra, iar atelierul său din Shanghai a fost devastat;
E. întrucât Ai Weiwei este bine-cunoscut în afara Chinei, dar nu are dreptul să-și expună lucrările în China, deși arta lui a devenit cunoscută ca urmare a participării sale la conceperea „cuibului de pasăre” de la Jocurile Olimpice;
F. întrucât Ai Weiwei a dobândit o vizibilitate semnificativă pe plan intern și extern, după ce a publicat numele copiilor ce au căzut victimă cutremurului din Sichuan, fiind ulterior bătut de persoane necunoscute, și internat în Germania;
G. întrucât Ai Weiwei este unul dintre semnatarii cei mai de seamă a Cartei 08, o petiție ce îndeamnă guvernul chinez să avanseze reforma politică și să protejeze drepturile omului,
1. condamnă arestarea nejustificată și inacceptabilă a disidentului și artistului recunoscut Ai Weiwei;
2. solicită eliberarea imediată și necondiționată a lui Ai Weiwei și își exprimă solidaritatea cu acțiunile și inițiativele pașnice ale acestuia, puse în slujba reformelor democratice și a protecției drepturilor omului;
3. subliniază faptul că poliția a refuzat să furnizeze soției lui Ai Weiwei informații cu privire la motivul reținerii sale;
4. subliniază că reținerea artistului este ilustrativă pentru reprimarea pe scară largă din ultima vreme a activiștilor pentru drepturile omului și a disidenților din China, prin numeroase arestări, condamnări excesive la închisoare, supraveghere individuală sporită și restricții represive crescute la adresa reporterilor străini;
5. invită Înaltul Reprezentant al Uniunii pentru afaceri externe și politica de securitate/vicepreședinte al Comisiei, Catherine Ashton, să continue să ridice subiectul încălcării drepturilor omului la cel mai înalt nivel în contactele sale cu autoritățile chineze, menționând totodată condamnarea recentă a lui Liu Xianbin la 10 ani de închisoare și pe cea a lui Liu Xiaobo la 11 ani, precum și cazurile lui Liu Xia, Chen Guangcheng, Gao Zhisheng, Liu Xianbin, Hu Jia, Tang Jitian, Jiang Tianyong, Teng Biao, Liu Shihui, Tang Jingling, Li Tiantian, Ran Yunfei, Ding Mao și Chen Wei și ia act cu îngrijorare de condițiile represive la care sunt supuși partenerii și familiile acestora și îl roagă să prezinte Parlamentului European rezultatele în urma dialogului politic la nivel înalt dintre UE și China, la care VP/ÎR urmează să participe;
6. constată că situația drepturilor omului din China rămâne un subiect de preocupare serioasă; subliniază necesitatea unei evaluări cuprinzătoare a dialogului privind drepturile omului între UE și China, inclusiv a seminarului juridic UE-China privind drepturile omului, pentru a examina metodologia aplicată și rezultatele;
7. invită ÎR/VP să reconceapă respectivul dialog pentru a-l face mai eficient și orientat către obținerea de rezultate, și să întreprindă toate măsurile pentru organizarea rapidă a următorului dialog privind drepturile omului, în cursul căruia să fie abordate respectivele cazuri de încălcare a drepturilor omului menționate în rezoluțiile Parlamentului European;
8. reamintește faptul că China cunoaște un regim politic de partid unic din 1949, și în contextul ultimelor evoluții politice și al situației agravante din China a drepturilor omului afirmă că responsabilii politici din UE ar trebui să aibă în vedere reconsiderarea relațiilor cu China;
9. consideră că dezvoltarea relațiilor UE-China trebuie combinată cu dezvoltarea unui dialog politic veritabil, fructuos și eficient și solicită ca respectarea drepturilor omului să constituie o parte integrală a noului acord-cadru care se negociază cu China în prezent;
10. încredințează Președintelui sarcina de a transmite prezenta rezoluție Înaltului Reprezentant al Uniunii pentru politica externă și de securitate, Președintelui în exercițiu al Consiliului Uniunii Europene, Comisiei și Președintelui, Prim-ministrului și Adunării Naționale a Poporului a Republicii Populare Chineze.
