P6_TA(2008)0403
Eligibilitatea țărilor din Asia Centrală în temeiul Deciziei 2006/1016/CE a Consiliului *
A6-0317/2008
Rezoluţia legislativă a Parlamentului European din 4 septembrie 2008 referitoare la propunerea de decizie a Consiliului cu privire la eligibilitatea țărilor din Asia Centrală în temeiul Deciziei 2006/1016/CE a Consiliului privind acordarea unei garanții comunitare Băncii Europene de Investiții în cazul pierderilor rezultate din împrumuturi și garanții la împrumuturi acordate unor proiecte din afara Comunității ( COM(2008)0172 – C6-0182/2008 – 2008/0067(CNS) )
(Procedura de consultare)
Parlamentul European,
–
având în vedere propunerea Comisiei prezentată Consiliului ( COM(2008)0172 ),
–
având în vedere articolul 181a din Tratatul CE, în temeiul căruia a fost consultat de către Consiliu ( C6–0182/2008 ),
–
având în vedere rezoluția sa din 20 februarie 2008 privind o strategie UE pentru Asia Centrală Texte adoptate, P6_TA(2008)0059 .
,
–
având în vedere Strategia UE pentru un nou parteneriat cu Asia Centrală, adoptată de Consiliul European la 21-22 iunie 2007,
–
având în vedere cauza C-155/07, Parlamentul European/Consiliul Uniunii Europene aflată pe rol la Curtea de Justiție a Comunităților Europene,
–
având în vedere articolul 51 din Regulamentul său de procedură,
–
având în vedere raportul Comisiei pentru bugete și avizul Comisiei pentru comerț internațional ( A6–0317/2008 ),
1.
aprobă propunerea Comisiei astfel cum a fost modificată;
2.
invită Comisia să își modifice propunerea în consecință, în conformitate cu articolul 250 alineatul (2) din Tratatul CE;
3.
invită Consiliul să informeze Parlamentul, în cazul în care intenționează să se îndepărteze de la textul aprobat de acesta;
4.
solicită Consiliului să îl consulte din nou, în cazul în care intenționează să modifice în mod substanțial propunerea Comisiei;
5.
solicită Comisiei să își retragă propunerea, în cazul care Decizia 2006/1016/CE, aflată în prezent pe rol la Curtea de Justiție a Comunităților Europene, va fi anulată;
6.
încredințează Președintelui sarcina de a transmite Consiliului și Comisiei poziția Parlamentului.
Textul propus de Comisie
Amendamentul
Amendamentul 1
Propunere de decizie
Considerentul 3a (nou)
(3a)
Este recunoscută necesitatea ca împrumuturile BEI în Asia Centrală să se concentreze pe proiecte de furnizare și de transport de energie care servesc, de asemenea, interesele UE.
Amendamentul 2
Propunere de decizie
Considerentul 3b (nou)
(3b)
În ceea ce privește proiectele de furnizare și de transport de energie, operațiunile de finanțare ale BEI în Asia Centrală ar trebui să sprijine și să fie în concordanță cu obiectivele politice ale UE de diversificare a surselor de energie și cu cerințele stabilite la Kyoto, precum și cu obiectivul de îmbunătățire a protecției mediului.
Amendamentul 3
Propunere de decizie
Considerentul 3c (nou)
(3c)
Toate operațiunile de finanțare ale BEI în Asia Centrală ar trebui să fie în concordanță cu politicile externe ale UE, inclusiv cu obiectivele regionale specifice, să sprijine aceste politici și obiective și ar trebui să contribuie la îndeplinirea obiectivului general de dezvoltare și consolidare a democrației și statului de drept, a obiectivului de respectare a drepturilor omului și libertăților fundamentale, precum și la respectarea acordurilor internaționale de mediu la care Comunitatea Europeană și statele sale membre sunt parte.
Amendamentul 4
Propunere de decizie
Considerentul 3d (nou)
(3d)
BEI ar trebui să asigure faptul că proiectele individuale sunt supuse unei evaluări a impactului asupra dezvoltării durabile efectuată independent de sponsorii proiectului și de BEI.
Amendamentul 5
Propunere de decizie
Considerentul 4
Condițiile macroeconomice existente în țările din Asia Centrală și, în special, situația finanțelor externe și a capacității de a-și onora serviciul datoriei, s-a îmbunătățit în ultimii ani ca urmare a creșterii economice susținute și a politicilor macroeconomice prudente și, prin urmare, aceste țări ar trebui să fie autorizate să obțină finanțare din partea BEI;
Condițiile macroeconomice existente în țările din Asia Centrală și, în special, situația finanțelor externe și a capacității de a-și onora serviciul datoriei, s-a îmbunătățit în ultimii ani ca urmare a creșterii economice susținute și a politicilor macroeconomice prudente și, prin urmare, aceste țări ar trebui să fie autorizate să obțină finanțare din partea BEI
.
Ar trebui, cu toate acestea, ca eligibilitatea pentru împrumuturile BEI să fie condiționată, în prealabil, după cum urmează: aceste țări trebuie să dovedească realizarea unor progrese evidente în ceea ce privește statul de drept, libertatea de exprimare și a mass-media, libertatea ONG-urilor și în îndeplinirea Obiectivelor de Dezvoltare ale Mileniului, după cum se prevede în acordurile de parteneriat și cooperare ale UE; aceste țări nu ar trebui să facă obiectul unor sancțiuni impuse de UE pentru acte de încălcare a drepturilor omului și ar trebui să fi realizat progrese reale în ceea ce privește situația respectării drepturilor omului, potrivit solicitării adresate de Parlamentul European în Rezoluția sa din 20 februarie 2008 privind o strategie a Uniunii Europene pentru Asia Centrală
1
.
___________________
1 Texte adoptate, P6_TA(2008)0059 .
Amendamentul 6
Propunere de decizie
Considerentul 5a (nou)
(5a)
Activitățile de creditare ar trebui să sprijine obiectivul politic al UE de a promova stabilitatea în regiune.
Amendamentul
10
Propunere de decizie
Articolul 1
Kazahstan, Kârgâzstan, Tadjikistan, Turkmenistan
și Uzbekistan
sunt eligibile pentru a beneficia de o finanțare din partea BEI cu garanție comunitară în temeiul Deciziei 2006/1016/CE a Consiliului.
Kazahstan, Kârgâzstan, Tadjikistan
și
Turkmenistan sunt eligibile pentru a beneficia de o finanțare din partea BEI cu garanție comunitară în temeiul Deciziei 2006/1016/CE a Consiliului.
Uzbekistanul va fi eligibil după ridicarea sancțiunilor UE împotriva acestei țări.
Amendamentul 7
Propunere de decizie
Articolul 1a (nou)
Articolul 1a
Acordul de garanție dintre Comisie și BEI, în conformitate cu dispozițiile prevăzute la articolul 8 din Decizia Consiliului 2006/1016/CE, stabilește dispozițiile și procedurile detaliate privind garanția comunitară și conține condiții cu valori de referință clare în ceea ce privește respectarea drepturilor omului.
Amendamentul 8
Propunere de decizie
Articolul 1b (nou)
Articolul 1b
Pe baza informațiilor primite de la BEI, Comisia prezintă, anual, o evaluare și un raport cu privire la operațiunile de finanțare ale BEI efectuate în temeiul prezentei decizii, care vor fi transmise Parlamentului European și Consiliului.
Raportul ar trebui să includă o evaluare a contribuției operațiunilor de finanțare ale BEI la realizarea obiectivelor de politică externă ale UE, în special a contribuției la obiectivul general de dezvoltare și consolidare a democrației și a statului de drept, la obiectivul de respectare a drepturilor omului și a libertăților fundamentale, precum și la respectarea acordurilor internaționale de mediu la care Comunitatea Europeană și statele sale membre sunt parte.
Amendamentul 9
Propunere de decizie
Articolul 1c (nou)
Articolul 1c
BEI garantează că acordurile-cadru semnate între bancă și țările în cauză sunt puse la dispoziția publicului și că se pun la dispoziție în timp util informații obiective pentru a permite publicului să participe pe deplin la procesul decizional.
