A6-0375/2008
8.10.2008
***II
RECOMANDARE PENTRU A DOUA LECTURĂ
referitoare la poziția comună a Consiliului în vederea adoptării Directivei Parlamentului European și a Consiliului privind tarifele de aeroport
(8332/2/2008 – C6‑0259/2008 – 2007/0013(COD))
Comisia pentru transport şi turism
Raportor
Ulrich Stockmann
PE 409.609v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
*** Aviz conform
majoritatea membrilor care compun Parlamentul, cu excepţia cazurilor prevăzute la articolele 105, 107, 161 şi 300 din Tratatul CE şi la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziţia comună majoritatea membrilor care compun Parlamentul pentru a respinge sau a modifica poziţia comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidenţiat prin caractere cursive aldine .
În cazul actelor de modificare, fragmentele preluate ca atare dintr-o dispoziţie existentă pe care Parlamentul doreşte să o modifice, dar pe care Comisia nu a modificat-o, sunt evidenţiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidenţierea cu caractere cursive simple este o indicaţie pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
Page
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................23
PROCEDURĂ...........................................................................................................................26
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la poziția comună a Consiliului în vederea adoptării Directivei Parlamentului European și a Consiliului privind tarifele de aeroport
(8332/2/2008 – C6‑0259/2008 – 2007/0013(COD) )
(Procedura de codecizie: a doua lectură)
Parlamentul European,
– având în vedere poziţia comună a Consiliului (8332/2/2008 – C6 0259/2008) 1 ,
– având în vedere poziţia sa în primă lectură 2 referitoare la propunerea Comisiei prezentată Parlamentului European şi Consiliului ( COM(2006)0820 ),
– având în vedere articolul 251 alineatul (2) din Tratatul CE,
– având în vedere articolul 62 din Regulamentul său de procedură,
– având în vedere recomandarea pentru a doua lectură a Comisiei pentru transport şi turism (A6 0375/2008),
1. aprobă poziţia comună astfel cum a fost modificată;
2. încredinţează Preşedintelui sarcina de a transmite Consiliului şi Comisiei poziţia Parlamentului.
Amendamentul
1
Poziţia comună a Consiliului
Considerentul 2
Poziţia comună a Consiliului
Amendamentul
(2) Este necesar să se stabilească un cadru comun de reglementare a elementelor esenţiale ale tarifelor de aeroport precum şi a modalităţii de stabilire a acestora, deoarece, în absenţa unui astfel de cadru, este posibil ca cerinţe de bază în cadrul raportului dintre organismele de gestionare a aeroporturilor şi utilizatorii aeroporturilor să nu fie respectate.
Un astfel de cadru nu ar trebui să aducă atingere posibilităţii unui stat membru de a determina măsura în care veniturile provenite din activităţile comerciale ale unui aeroport pot fi luate în considerare în stabilirea tarifelor de aeroport.
(2) Este necesar să se stabilească un cadru comun de reglementare a elementelor esenţiale ale tarifelor de aeroport precum şi a modalităţii de stabilire a acestora, deoarece, în absenţa unui astfel de cadru, este posibil ca cerinţe de bază în cadrul raportului dintre organismele de gestionare a aeroporturilor şi utilizatorii aeroporturilor să nu fie respectate.
Un astfel de cadru nu ar trebui să aducă atingere posibilităţii unui stat membru de a determina dacă şi în ce măsură veniturile provenite din activităţile comerciale ale unui aeroport pot fi luate în considerare în stabilirea tarifelor de aeroport.
Justificare
Se specifică faptul că această acţiune este facultativă.
Amendamentul
2
Poziţia comună a Consiliului
Considerentul 3
Poziţia comună a Consiliului
Amendamentul
(3) Prezenta directivă ar trebui să se aplice aeroporturilor situate în Comunitate care depăşesc o dimensiune minimă, deoarece gestionarea şi finanţarea aeroporturilor mici nu necesită aplicarea unui cadru comunitar , precum şi aeroportului cu cel mai mare trafic de pasageri din fiecare stat membru .
(3) Prezenta directivă ar trebui să se aplice aeroporturilor situate în Comunitate care depăşesc o dimensiune minimă, deoarece gestionarea şi finanţarea aeroporturilor mici nu necesită aplicarea unui cadru comunitar.
Justificare
A se citi coroborat cu amendamentul 3 de mai jos.
Amendamentul
3
Poziţia comună a Consiliului
Considerentul 3a (nou)
Poziţia comună a Consiliului
Amendamentul
(3a) În plus, dacă într-un stat membru niciun aeroport nu atinge dimensiunea minimă prevăzută pentru aplicarea prezentei directive, aeroportul cu cel mai mare trafic de pasageri se bucură de o asemenea poziţie privilegiată, în calitatea sa de punct de intrare în statul membru respectiv, încât este necesar să i se aplice dispoziţiile prezentei directive, pentru a garanta respectarea anumitor principii de bază în cadrul raportului dintre organismul de gestionare a aeroportului şi utilizatorii acestuia, în special în ceea ce priveşte transparenţa tarifelor şi nediscriminarea între utilizatorii aeroportului.
Justificare
Neincluderea celui mai mare aeroport dintr-un stat membru în sfera de aplicare a directivei ar fi în detrimentul funcţionării acesteia.
Amendamentul
4
Poziţia comună a Consiliului
Considerentul 5
Poziţia comună a Consiliului
Amendamentul
(5) Din motive de distribuţie a traficului, statele membre ar trebui să aibă posibilitatea de a permite unui organism de gestionare a aeroporturilor care deservesc acelaşi oraş sau aceeaşi conurbaţie să aplice acelaşi nivel de tarife de aeroport .
Transferurile economice între aceste aeroporturi ar trebui să respecte legislaţia comunitară relevantă.
(5) Din motive de distribuţie a traficului, statele membre ar trebui să aibă posibilitatea de a permite unui organism de gestionare a aeroporturilor care deservesc acelaşi oraş sau aceeaşi conurbaţie să aplice un sistem tarifar comun şi transparent .
Transferurile economice între aceste aeroporturi ar trebui să respecte legislaţia comunitară relevantă.
Justificare
Nu este necesară aplicarea unor tarife nediferenţiate, ci sistemul de tarifare trebuie sa fie comun şi transparent.
Nu ar fi adecvată aplicarea unor tarife nediferenţiate, deoarece acestea nu ar fi stabilite în funcţie de preţul sau calitatea serviciilor sau a facilităţilor oferite.
Amendamentul
5
Poziţia comună a Consiliului
Considerentul 10
Poziţia comună a Consiliului
Amendamentul
(10) Taxele de aeroport trebuie să fie nediscriminatorii.
Ar trebui să se pună în aplicare o procedură obligatorie de consultare periodică între organismele de gestionare a aeroporturilor şi utilizatorii aeroporturilor, cu posibilitatea, pentru fiecare parte, de a recurge la un organism independent de supraveghere în cazul în care o decizie privind tarifele de aeroport sau modificarea sistemului de tarifare este contestată de utilizatorii aeroporturilor.
(10) Taxele de aeroport trebuie să fie nediscriminatorii.
Ar trebui să se pună în aplicare o procedură obligatorie pentru consultarea periodică între organele de gestionare a aeroporturilor şi utilizatorii aeroporturilor, oferind posibilitatea fiecărei părţi de a recurge la o autoritate independentă de supraveghere în cazul în care o decizie privind tarifele de aeroport sau modificarea sistemului de tarifare este contestată de utilizatorii aeroporturilor.
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
Amendamentul
6
Poziţia comună a Consiliului
Considerentul 11
Poziţia comună a Consiliului
Amendamentul
(11) Ar trebui instituit un organism independent de supraveghere în fiecare stat membru în scopul de a se garanta imparţialitatea deciziilor acestuia , precum şi aplicarea corespunzătoare şi eficace a prezentei directive.
Organismul ar trebui să dispună de toate resursele necesare în sensul de personal, expertiză, precum şi mijloace financiare pentru îndeplinirea sarcinilor sale.
(11) Ar trebui instituită o autoritate independentă de supraveghere în fiecare stat membru în scopul de a se garanta imparţialitatea deciziilor acesteia , precum şi aplicarea corespunzătoare şi eficace a prezentei directive.
Autoritatea ar trebui să dispună de toate resursele necesare în sensul de personal, expertiză, precum și mijloace financiare pentru îndeplinirea sarcinilor sale.
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
Amendamentul
7
Poziţia comună a Consiliului
Considerentul 14a (nou)
Poziţia comună a Consiliului
Amendamentul
(14a) În ceea ce privește prefinanțarea investițiilor aeroportuare, există sisteme diferite, specifice fiecărui stat membru.
În statele membre în care se practică prefinanţarea, statele membre sau aeroporturile ar trebui să se raporteze la politicile OACI şi/sau să-şi stabilească propriile măsuri de siguranţă.
Justificare
Ar trebui stabilite măsuri clare de siguranţă atunci când intervine prefinanţarea.
Amendamentul
8
Poziţia comună a Consiliului
Articolul 4 – alineatul 1
Poziţia comună a Consiliului
Amendamentul
(1) Statele membre pot permite organismului de gestionare aeroportuar al unei reţele de aeroporturi să introducă un sistem comun şi transparent de tarifare care să acopere reţeaua de aeroporturi.
Statele membre pot permite organismului de gestionare aeroportuar al unei reţele de aeroporturi să introducă un sistem comun şi transparent de tarifare care să acopere reţeaua de aeroporturi.
Amendamentul
9
Poziţia comună a Consiliului
Articolul 4 – alineatul 2
Poziţia comună a Consiliului
Amendamentul
(2) Statele membre pot permite unui organism de gestionare a aeroporturilor care deservesc acelaşi oraş sau aceeaşi conurbaţie să aplice acelaşi nivel de tarife de aeroport tuturor aeroporturilor vizate, cu condiţia ca fiecare aeroport să respecte în totalitate condiţiile de transparenţă prevăzute la articolul 6.
eliminat
Justificare
Nu este necesară aplicarea unor tarife nediferenţiate, ci sistemul de tarifare trebuie sa fie comun şi transparent.
Nu ar fi adecvată aplicarea unor tarife nediferenţiate, deoarece acestea nu ar fi stabilite în funcţie de preţul sau calitatea serviciilor sau a facilităţilor oferite.
Amendamentul
10
Poziţia comună a Consiliului
Articolul 4a (nou)
Poziţia comună a Consiliului
Amendamentul
Articolul 4a
Sistemele comune de tarifare
După ce au informat Comisia şi în conformitate cu legislaţia comunitară, statele membre pot autoriza un organism de gestionare a aeroportului să aplice un sistem comun şi transparent de tarifare a aeroporturilor care deservesc acelaşi oraş sau aceeaşi conurbaţie, cu condiţia ca fiecare aeroport să respecte în totalitate condiţiile de transparenţă prevăzute la articolul 6.
Justificare
Nu este necesară aplicarea unor tarife nediferenţiate, ci sistemul de tarifare trebuie sa fie comun şi transparent.
Nu ar fi adecvată aplicarea unor tarife nediferenţiate, deoarece acestea nu ar fi stabilite în funcţie de preţul sau calitatea serviciilor sau a facilităţilor oferite.
Amendamentul
11
Poziţia comună a Consiliului
Articolul 5 – alineatul 2
Poziţia comună a Consiliului
Amendamentul
(2) Statele membre se asigură, atunci când este posibil, că modificările aduse sistemului de tarife de aeroport sau nivelului acestora se efectuează de organismul de gestionare a aeroportului în acord cu utilizatorii aeroportului.
În acest scop, organismul de gestionare a aeroportului prezintă orice propuneri de modificare a sistemului de tarife de aeroport sau a nivelului acestora, împreună cu motivele care stau la baza acestora, utilizatorilor aeroportului, în termen de cel mult patru luni înainte de intrarea în vigoare a modificărilor, cu excepţia cazului în care intervin împrejurări excepţionale, care trebuie justificate faţă de utilizatorii aeroportului , caz în care această perioadă nu poate să fie mai scurtă de două luni .
Organismul de gestionare a aeroportului organizează consultări pe tema modificărilor propuse cu utilizatorii aeroportului şi ţine cont de opiniile acestora înainte de a adopta o decizie.
Organismul de gestionare a aeroportului publică decizia sau recomandarea adoptată într-un termen rezonabil înainte de intrarea în vigoare a acesteia.
Organul de gestionare a aeroportului îşi justifică decizia cu privire la opiniile utilizatorilor aeroportului în cazul în care nu se ajunge la niciun acord privind modificările propuse între organul de gestionare a aeroportului şi utilizatorii aeroportului.
(2) Statele membre se asigură, atunci când este posibil, că modificările aduse sistemului de tarife de aeroport sau nivelului acestora se efectuează de organismul de gestionare a aeroportului în acord cu utilizatorii aeroportului.
În acest scop, organismul de gestionare a aeroportului prezintă eventualele propuneri de modificare a sistemului de tarife de aeroport sau a nivelului acestora utilizatorilor aeroportului nu mai târziu de patru luni înainte de intrarea în vigoare a acestora, însoţite de motivele pentru modificările propuse, cu excepţia cazului în care intervin împrejurări excepţionale, care trebuie justificate faţă de utilizatori.
Organismul de gestionare a aeroportului organizează consultări pe tema modificărilor propuse cu utilizatorii aeroportului şi ţine cont de opiniile acestora înainte de a adopta o decizie.
În mod normal, organismul de gestionare a aeroportului publică decizia sau recomandarea adoptată cel târziu cu 2 luni înainte de intrarea în vigoare a acesteia Organul de gestionare a aeroportului îşi justifică decizia cu privire la opiniile utilizatorilor aeroportului în cazul în care nu se ajunge la niciun acord privind modificările propuse între organul de gestionare a aeroportului şi utilizatorii aeroportului.
Justificare
Atunci când intervin împrejurări excepţionale, perioada dintre prezentarea tarifelor propuse şi intrarea în vigoare a acestora trebui să fie flexibilă.
Cu toate acestea, în mod normal, deciziile ar trebui publicate cu două luni înainte de intrarea lor în vigoare.
Amendamentul
12
Poziţia comună a Consiliului
Articolul 5 – alineatul 3
Poziţia comună a Consiliului
Amendamentul
(3) Statele membre se asigură că, în cazul unui dezacord în ceea ce priveşte o decizie privind tarifele de aeroport adoptată de organismul de gestionare a aeroportului, fiecare parte poate solicita intervenţia organismului independent de supraveghere menţionat la articolul 10 care examinează motivele respectivei modificări a sistemului de tarife de aeroport sau a nivelului acestora.
(3) Statele membre se asigură că, în cazul unui dezacord în ceea ce priveşte o decizie privind tarifele de aeroport adoptată de organismul de gestionare a aeroportului, fiecare parte poate solicita intervenţia autorităţii independente de supraveghere menţionate la articolul 10 care examinează motivele respectivei modificări a sistemului de tarife de aeroport sau a nivelului acestora.
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
Amendamentul
13
Poziţia comună a Consiliului
Articolul 5 – alineatul 4
Poziţia comună a Consiliului
Amendamentul
(4) În cazul în care o modificare a sistemului sau a nivelului tarifelor de aeroport decisă de organismul de gestionare a aeroportului este prezentată organismului independent de supraveghere, aceasta nu poate să producă efecte înainte ca organismul respectiv să fi examinat chestiunea.
Organismul independent de supraveghere poate adopta o decizie provizorie privind intrarea în vigoare a modificării aduse tarifelor de aeroport.
(4) În cazul în care o modificare a sistemului sau a nivelului tarifelor de aeroport decisă de organismul de gestionare a aeroportului este prezentată autorității independente de supraveghere, aceasta nu poate să producă efecte înainte ca organismul respectiv să fi examinat chestiunea.
În termen de patru săptămâni de la data la care a fost înaintată propunerea, autoritatea independentă de supraveghere poate adopta o decizie provizorie privind intrarea în vigoare a modificării aduse tarifelor de aeroport, cu excepția cazului în care o decizie finală poate fi adoptată în același termen .
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
În cazul deciziilor provizorii, ar trebui stabilit un termen limită rezonabil.
Amendamentul
14
Poziţia comună a Consiliului
Articolul 5 – alineatul 5
Poziţia comună a Consiliului
Amendamentul
(5) Un stat membru poate decide să nu aplice alineatele (3) și (4) în ceea ce privește modificările aduse sistemului de tarife de aeroport sau nivelului acestora în aeroporturile pentru care s-a stabilit o procedură care asigură o supraveghere economică .
Aceste măsuri de supraveghere economică pot fi similare celor menţionate la articolul 1 alineatul (5).
În cazul în care aceste măsuri includ aprobarea sistemului sau a nivelului tarifelor de aeroport, ele trebuie aprobate de acelaşi organism care a fost numit sau instituit ca organism de supraveghere independent în sensul prezentei directive.
(5) Un stat membru poate decide să nu aplice alineatele (3) şi (4) în legătură cu modificările aduse nivelului tarifelor sau structurii tarifelor de aeroport la aeroporturile pentru care:
(a) conform legislaţiei naţionale, există o procedură obligatorie prin care tarifele de aeroport sau nivelul maxim al acestora sunt stabilite sau aprobate de către autoritatea menţionată la articolul 10; sau
(b) conform legislaţiei naţionale, există o procedură obligatorie prin care autoritatea menţionată la articolul 10 verifică în mod regulat sau ca răspuns la solicitările părţilor interesate dacă aceste aeroporturi fac obiectul unei concurenţe efective.
În urma acestei verificări, în cazurile justificate, statul membru decide ca tarifele de aeroport sau nivelul maxim al acestora să fie stabilite sau aprobate de către autoritatea menţionată la articolul 10.
Prezenta decizie se aplică până când se consideră necesar, în urma verificării efectuate de către aceeaşi autoritate.
Procedurile, condiţiile şi criteriile aplicate de statul membru în sensul prezentului alineat sunt relevante, obiective, nediscriminatorii şi transparente.
Justificare
Această modificare garantează fie existenţa unei proceduri naţionale obligatorii pentru stabilirea tarifelor de aeroport, fie o procedură obligatorie pentru revizuirea periodică a acestora în statele membre care decid să nu recurgă la arbitrajul autorităţii independente de supraveghere în ceea ce priveşte nivelul tarifelor.
Amendamentul
15
Poziţia comună a Consiliului
Articolul 6 – alineatul 1 – litera da (nouă)
Poziţia comună a Consiliului
Amendamentul
(da) orice finanţare din partea autorităţilor publice destinată facilităţilor şi serviciilor cărora li se aplică tarifele de aeroport;
Justificare
Această completare este necesară pentru a asigura întreaga claritate cu privire la finanţarea din surse publice.
Amendamentul
16
Poziţia comună a Consiliului
Articolul 6 – alineatul 1 – litera f
Poziţia comună a Consiliului
Amendamentul
(f) utilizarea efectivă a infrastructurii aeroportuare şi a echipamentului pe o anumită perioadă de timp;
(f) utilizarea actuală a infrastructurii aeroportuare şi a echipamentului pe o anumită perioadă de timp; precum şi
Justificare
For clarity.
Amendamentul
17
Poziţia comună a Consiliului
Articolul 6 – alineatul 1 – litera fa (nouă)
Poziţia comună a Consiliului
Amendamentul
(fa) rezultatele prevăzute ale eventualelor investiţii majore propuse în privinţa efectelor acestora asupra capacităţii aeroportului.
Justificare
Această completare este necesară din motive de transparenţă şi pentru ca părţile interesate să adopte măsurile corespunzătoare.
Amendamentul
18
Poziţia comună a Consiliului
Articolul 9 - titlu
Poziţia comună a Consiliului
Amendamentul
Serviciile personalizate
Diferenţierea serviciilor
Justificare
Noul titlu reflectă mai precis scopul prezentului articol.
Amendamentul
19
Poziţia comună a Consiliului
Articolul 9 – alineatul 1
Poziţia comună a Consiliului
Amendamentul
(1) Statele membre iau măsurile necesare pentru a permite organului de gestionare a aeroportului să diferenţieze calitatea şi caracteristicile anumitor servicii aeroportuare, terminale sau părţi din terminale, în scopul de a furniza servicii specifice sau de a pune la dispoziţie un anumit terminal sau parte dintr-un terminal cu o destinaţie specifică.
Sistemul sau nivelul tarifelor de aeroport poate fi diferenţiat în funcţie de calitatea şi de sfera acestor servicii, precum şi de costurile acestora sau pe baza oricărei alte justificări obiective.
Organismele de gestionare a aeroporturilor au libertatea de a stabili orice astfel de tarife de aeroport diferenţiate.
(1) Statele membre iau măsurile necesare pentru a permite organului de gestionare a aeroportului să diferenţieze calitatea şi caracteristicile anumitor servicii aeroportuare, terminale sau părţi din terminale, în scopul de a furniza servicii specifice sau de a pune la dispoziţie un anumit terminal sau parte dintr-un terminal cu o destinaţie specifică.
Nivelul tarifelor de aeroport poate fi diferenţiat conform calităţii şi caracteristicilor acestor servicii şi costurilor acestora sau pe baza oricărei alte justificări obiective şi transparente .
Fără a aduce atingere articolului 3 sau principiului nediscriminării între utilizatorii aeroporturilor , organismele de gestionare a aeroporturilor au libertatea de a stabili orice astfel de tarife de aeroport diferenţiate.
Justificare
Modificarea este necesară pentru a sublinia tranparenţa şi nediscriminarea.
Amendamentul
20
Poziţia comună a Consiliului
Articolul 9 – alineatul 2 – paragraful 2
Poziţia comună a Consiliului
Amendamentul
În cazul în care la serviciile personalizate şi/sau la un terminal sau o parte dintr-un terminal cu destinaţie specifică doresc să aibă acces mai mulţi utilizatori ai aeroportului decât este posibil, date fiind constrângerile de capacitate, accesul se stabileşte pe baza unor criterii relevante, obiective, transparente şi nediscriminatorii.
Criteriile respective pot fi stabilite de către organismul de gestionare a aeroportului iar statele membre pot impune ca aceste criterii să fie aprobate de către organismul independent de supraveghere.
În cazul în care la serviciile personalizate şi/sau la un terminal sau o parte dintr-un terminal cu destinaţie specifică doresc să aibă acces mai mulţi utilizatori ai aeroportului decât este posibil, date fiind constrângerile de capacitate, accesul se stabileşte pe baza unor criterii relevante, obiective, transparente şi nediscriminatorii.
Criteriile respective pot fi stabilite de către organismul de gestionare a aeroportului iar statele membre pot impune ca aceste criterii să fie aprobate de către autoritatea independentă de supraveghere.
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
Amendamentul
21
Poziţia comună a Consiliului
Articolul 10 - titlu
Poziţia comună a Consiliului
Amendamentul
Organismul independent de supraveghere
Autoritatea independentă de supraveghere
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
Amendamentul
22
Poziţia comună a Consiliului
Articolul 10 – alineatul 1
Poziţia comună a Consiliului
Amendamentul
(1) Statele membre numesc sau instituie un organism independent în calitate de organism independent naţional de supraveghere, pentru a asigura aplicarea corectă a măsurilor luate în vederea asigurării conformităţii cu prezenta directivă şi asumării cel puţin a sarcinilor atribuite în temeiul articolului 5.
Acest organism poate fi aceeaşi autoritate căreia statul membru i-a atribuit sarcina punerii în aplicare a măsurilor de reglementare suplimentare menţionate la articolul 1 alineatul (5), inclusiv aprobarea sistemului de tarifare şi/sau a nivelului tarifelor de aeroport, cu condiţia îndeplinirii cerinţelor prevăzute la alineatul (2) al prezentului articol.
(1) Statele membre numesc sau instituie o autoritate independentă în calitate de autoritate independentă naţională de supraveghere, pentru a asigura aplicarea corectă a măsurilor luate în vederea asigurării conformităţii cu prezenta directivă şi asumării cel puţin a sarcinilor atribuite în temeiul articolului 5.
Această autoritate poate fi aceeaşi autoritate căreia statul membru i-a atribuit sarcina punerii în aplicare a măsurilor de reglementare suplimentare menţionate la articolul 1 alineatul (5), inclusiv aprobarea sistemului de tarifare şi/sau a nivelului tarifelor de aeroport, cu condiţia îndeplinirii cerinţelor prevăzute la alineatul (2) al prezentului articol.
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
Amendamentul
23
Poziţia comună a Consiliului
Articolul 10 – alineatul 1a (nou)
Poziţia comună a Consiliului
Amendamentul
(1a) În conformitate cu legislaţia naţională, dispoziţiile prezentei directive nu împiedică autoritatea independentă de supraveghere să delege altor autorităţi independente de supraveghere, sub supravegherea şi întreaga sa responsabilitate, punerea în aplicare a acestei directive, cu condiţia ca punerea în aplicare să se realizeze conform aceloraşi standarde.
Justificare
Prezentul amendament confirmă faptul că va exista o autoritate independentă de supraveghere, dar ia în considerare şi structurile constituţionale şi administrative din anumite state membre.
Amendamentul
24
Poziţia comună a Consiliului
Articolul 10 – alineatul 2
Poziţia comună a Consiliului
Amendamentul
(2) Statele membre garantează independenţa organismului independent de supraveghere asigurându-se că acesta reprezintă o entitate juridică diferită şi independentă din punct de vedere funcţional de orice organism de gestionare a aeroportului şi de orice transportator aerian.
Statele membre care păstrează dreptul de proprietate asupra aeroporturilor, organismelor de gestionare a aeroporturilor sau transportatorilor aerieni sau controlul asupra organismelor de gestionare a aeroporturilor sau transportatorilor aerieni se asigură că atribuţiile aferente unui astfel de drept de proprietate sau control nu sunt acordate organismului independent de supraveghere.
Statele membre se asigură că organismul independent de supraveghere îşi exercită competenţele în mod imparţial şi transparent.
(2) Statele membre garantează independenţa autorităţii independente de supraveghere asigurându-se că acesta reprezintă o entitate juridică diferită şi independentă din punct de vedere funcţional de orice organism de gestionare a aeroportului şi de orice transportator aerian.
Statele membre care păstrează dreptul de proprietate asupra aeroporturilor, organismelor de gestionare a aeroporturilor sau transportatorilor aerieni sau controlul asupra organismelor de gestionare a aeroporturilor sau transportatorilor aerieni se asigură că atribuţiile aferente unui astfel de drept de proprietate sau control nu sunt acordate autorităţii independente de supraveghere.
Statele membre se asigură că autoritatea independentă de supraveghere îşi exercită competenţele în mod imparţial şi transparent.
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
Amendamentul
25
Poziţia comună a Consiliului
Articolul 10 – alineatul 3
Poziţia comună a Consiliului
Amendamentul
(3) Statele membre comunică Comisiei denumirea şi adresa organismului independent de supraveghere, sarcinile şi responsabilităţile atribuite acestuia, precum şi măsurile luate pentru a garanta conformitatea cu alineatul (2).
(3) Statele membre comunică Comisiei denumirea şi adresa autorităţii independente de supraveghere, sarcinile şi responsabilităţile atribuite acesteia, precum şi măsurile luate pentru a garanta conformitatea cu alineatul (2).
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
Amendamentul
26
Poziţia comună a Consiliului
Articolul 10 – alineatul 4
Poziţia comună a Consiliului
Amendamentul
(4) Statele membre pot stabili un mecanism de finanţare a organismului independent de supraveghere, mecanism ce poate include şi aplicarea unui tarif utilizatorilor aeroportului şi organismelor de gestionare a aeroporturilor.
(4) Statele membre pot stabili un mecanism de finanţare a autorităţii independente de supraveghere, mecanism ce poate include şi aplicarea unui tarif utilizatorilor aeroportului şi organismelor de gestionare a aeroporturilor.
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
Amendamentul
27
Poziţia comună a Consiliului
Articolul 10 – alineatul 5 – partea introductivă
Poziţia comună a Consiliului
Amendamentul
Fără a aduce atingere articolului 5 alineatul (5), statele membre se asigură că, în ceea ce priveşte dezacordurile menţionate la articolul 5 alineatul (3), pentru organismul independent de supraveghere se vor lua măsurile necesare referitoare la sistemul de tarife de aeroport sau la nivelul acestora, inclusiv la calitatea serviciilor, pentru a :
Statele membre se asigură că, în ceea ce priveşte dezacordurile menţionate la articolul 5 alineatul (3), sunt luate măsuri pentru a:
Justificare
Din motive de claritate.
Amendamentul
28
Poziţia comună a Consiliului
Articolul 10 – alineatul 5 – litera b
Poziţia comună a Consiliului
Amendamentul
(b) determina condiţiile în care organismul independent de supraveghere poate fi sesizat cu privire la un dezacord.
Acesta poate , în special, să respingă plângerile care nu sunt motivate corespunzător sau care nu sunt documentate în mod adecvat.
(b) determina condiţiile în care autoritatea independentă de supraveghere poate fi sesizată cu privire la un dezacord.
Autoritatea respinge , în special, plângerile pe care le consideră motivate necorespunzător sau care nu sunt documentate în mod adecvat; şi
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
Amendamentul
29
Poziţia comună a Consiliului
Articolul 10 – alineatul 6
Poziţia comună a Consiliului
Amendamentul
(6) Atunci când se desfăşoară o investigaţie cu privire la temeiul modificării sistemului de tarife de aeroport sau a nivelului acestora, astfel cum se prevede la articolul 5, organismul independent de supraveghere are acces la informaţiile necesare de care dispun părţile implicate şi are obligaţia de a consulta părţile implicate pentru a lua o decizie.
Acesta emite o decizie cât de curând posibil şi, în orice caz, în termen de cel mult şase luni de la primirea plângerii .
Deciziile organismului independent de supraveghere au caracter obligatoriu, fără a aduce atingere examinării pe cale parlamentară sau judecătorească, în funcţie de modul în care se efectuează aceasta în statele membre.
(6) Atunci când se desfăşoară o investigaţie cu privire la temeiul modificării sistemului de tarife de aeroport sau a nivelului acestora, astfel cum se prevede la articolul 5, autoritatea independentă de supraveghere are acces la informaţiile necesare de care dispun părţile implicate şi are obligaţia de a consulta părţile implicate pentru a lua o decizie.
Fără a aduce atingere articolului 5 alineatul (4), aceasta emite o decizie finală cât de curând posibil şi, în orice caz, în termen de cel mult patru luni de la data la care a fost sesizată .
Acest termen poate fi prelungit cu două luni în situaţii excepţionale şi justificate în mod corespunzător.
Deciziile autorităţii independente de supraveghere au caracter obligatoriu, fără a aduce atingere examinării pe cale parlamentară sau judecătorească, în funcţie de modul în care se efectuează aceasta în statele membre.
Justificare
Prezenta modificare reduce perioada de incertitudine pentru părţile interesate, dar permite existenţa împrejurărilor excepţionale.
Amendamentul
30
Poziţia comună a Consiliului
Articolul 10 – alineatul 7
Poziţia comună a Consiliului
Amendamentul
(7) Organismul independent de supraveghere publică un raport anual privind activităţile sale.
(7) Autoritatea independentă de supraveghere publică un raport anual privind activităţile sale.
Justificare
Termenul de „autoritate” reflectă cu o mai mare precizie sarcinile şi responsabilităţile care îi incumbă.
Amendamentul
31
Poziţia comună a Consiliului
Articolul 12 – alineatul 1 – paragraful 1
Poziţia comună a Consiliului
Amendamentul
Statele membre asigură intrarea în vigoare a actelor cu putere de lege şi a actelor administrative necesare pentru a se conforma prezentei directive până la….
Statele membre informează de îndată Comisia cu privire la aceasta.
Statele membre asigură intrarea în vigoare a actelor cu putere de lege şi a actelor administrative necesare pentru a se conforma prezentei directive până la….
Statele membre informează de îndată Comisia cu privire la aceasta.
* JO: 36 luni de la data intrării în vigoare a prezentei directive.
* JO: 24 de luni de la data intrării în vigoare a prezentei directive.
Justificare
36 de luni reprezintă o perioadă prea îndelungată înainte de intrarea în vigoare a prezentei directive.
EXPUNERE DE MOTIVE
Introducere
Obiectivul directivei propuse este de a stabili principiile comune pentru perceperea tarifelor de aeroport în aeroporturile Comunităţii.
Acest lucru ar trebui să creeze condiţiile necesare pentru o competiţie onestă şi transparentă, prin introducerea principiului nediscriminării la perceperea de tarife de la utilizatori.
Acesta stabileşte totodată un sistem de consultare pentru utilizatorii aeroporturilor, precum şi autorităţi de arbitraj independente care vor soluţiona disputele dintre aeroporturi şi utilizatorii acestora.
Aceste condiţii sunt necesare pentru a institui condiţii concurenţiale identice pentru agenţii economici şi, în cele din urmă, pentru a proteja interesele consumatorilor.
Comisia a transmis propunerea iniţială în data de 29 ianuarie 2007, iar Parlamentul a completat prima sa lectură în contextul procedurii de codecizie la 15 ianuarie 2008.
Consiliul a adoptat poziţia sa comună în data de 23 iunie 2008.
Poziţia comună a cuprins direct sau în reformulare un număr de 11 din cele 45 de amendamente ale Parlamentului.
Unele dintre amendamentele Parlamentului au devenit caduce din cauza noutăţilor apărute şi adoptarea altor documente legislative.
Preocupările Parlamentului reflectate în poziţia comună
Una dintre preocupările principale a fost domeniul de aplicare al propunerii.
Propunerea iniţială a Comisiei a fost aceea de a include aeroporturile cu un trafic anual de peste 1 milion de pasageri.
Aceasta ar fi cuprins aeroporturile mai mici şi ar impune o sarcină birocratică şi administrativă care nu are impact major asupra aeroporturilor care nu s-au aflat în competiţie datorită factorilor geografici şi structurali.
Amendamentul Parlamentului de a limita domeniul de aplicare la aeroporturile cu un trafic anual de peste 5 milioane de pasageri a fost acceptat în poziţia comună.
Cu toate acestea, indiferent de numărul pasagerilor, directiva se va aplica celui mai mare aeroport din fiecare stat membru.
Consiliul a recunoscut că orice diferenţiere a tarifelor de aeroport trebuie să se bazeze pe criterii transparente, obiective şi clare.
Acesta a acceptat totodată o referinţă la necesitatea aeroporturilor de a funcţiona pe criterii de rentabilitate.
Poziţia comună stabileşte în mod clar faptul că ar trebui să existe o autoritate naţională independentă de monitorizare în locul autorităţilor regionale, în conformitate cu poziţia Parlamentului.
Parlamentul a obţinut de asemenea o definiţie mai restrânsă în poziţia comună a conceptului de „reţea de aeroporturi”, care trebuie coordonată de acelaşi organism de conducere.
Consiliul a acceptat, de asemenea, că ar trebui să se permită acordarea de stimulente pentru noile rute spre regiunile defavorizate şi periferice şi că se impune ca aplicarea unor sisteme de taxare uniforme de către organismele de conducere pentru aeroporturile care deservesc aceeaşi reţea să fie făcută doar pe baza unor criterii transparente.
Parlamentul a reuşit să introducă criteriile de mediu ca fundament pentru adaptarea tarifelor.
Pe lângă cele menţionate mai sus, tarifele pentru furnizarea de servicii către pasagerii cu handicap şi cei cu mobilitate redusă din domeniul de aplicare al directivei vor fi excluse din acesta şi se va publica o listă cu aeroporturile cărora se aplică această directivă.
Angajamentul suplimentar al Consiliului
În ciuda aspectelor substanţiale ale primei lecturi a Parlamentului, inclusă în poziţia comună a Consiliului, Consiliul a făcut un angajament scris oficial pentru a accepta o serie suplimentară de amendamente ale Parlamentului, dacă acestea sunt prezentate în cea de-a doua lectură a Parlamentului.
Aceasta survine în urma unei serii de întâlniri dintre raportor şi raportorii fictivi pe de o parte şi preşedinţia Consiliului pe de altă parte, ambele părţi fiind asistate de Comisie.
Amendamentele sunt acum propuse de raportorul dumneavoastră.
În opinia raportorului dumneavoastră, aceste amendamente la a doua lectură, împreună cu poziţia comună care abordează aspectele subliniate mai sus, ar fi suficiente pentru închiderea dosarului la cea de-a doua lectură şi ar reprezenta o directivă care îndeplineşte obiectivele acestuia în maniera şi forma preferată de Parlament, la prima lectură.
Prin urmare, raportorul recomandă adoptarea amendamentelor sale şi nu şi a altora.
Acesta şi raportorii fictivi sunt de părere că acest lucru ar constitui un rezultat mai bun decât cel care ar putea fi obţinut la finalul unei îndelungate proceduri de conciliere.
Amendamentele propuse pentru poziţia comună
Amendamentele la poziţia comună se referă la pre-finanţarea investiţiilor cu privire la aeroporturi şi fac legătura între pre-finanţare şi politicile ICAO şi necesitatea unor garanţii.
Aceasta determină un echilibru între necesităţile aeroporturilor de a planifica o pre-finanţare şi necesitatea liniilor aeriene de a dispune de garanţii.
Sistemele comune de tarifare pentru aeroporturile care deservesc aceleaşi conurbaţii trebuie să fie transparente.
Se stabilesc termene stricte pentru publicarea deciziilor cu privire la tarife, inclusiv a deciziei provizorii, pentru conducerea aeroportului şi autorităţile independente de monitorizare.
Organele de conducere trebuie să publice noile tarife cu cel puţin două luni înaintea intrării lor în vigoare, iar autoritatea independentă de monitorizare are la dispoziţie patru săptămâni pentru a ajunge la o decizie provizorie şi patru luni, cu posibilitate de prelungire la şase luni în cazuri excepţionale, pentru a lua decizia finală după primirea unei reclamaţii.
Aceasta determină reducerea nesiguranţei pentru părţile interesate.
Rolul autorităţilor independente de monitorizare în aprobarea sau stabilirea tarifelor sau a nivelului maxim al acestora devine obligatoriu ori de câte ori autorităţile independente de monitorizare constituite în temeilul legislaţiei naţionale consideră că anumite aeroporturi sunt expuse unei concurenţe efective.
Finanţarea din acordată de autorităţile publice pentru utilităţi sau servicii la care se referă tarifele trebuie comunicată de conducerea aeroportului, care trebuie să facă public şi rezultatul tuturor investiţiilor principale propuse cu privire la impactul acesteia asupra capacităţii aeroportului.
Se prevede de asemenea delegarea unor sarcini aflate sub responsabilitatea autorităţii independente de monitorizare către autorităţile subordonate, pentru a reflecta cadrul constituţional al unui număr de state membre.
Concluzie
Luând în considerare ambele elemente de mai sus, se obţine un rezultat satisfăcător, ce asigură o competiţie onestă şi transparentă pentru aeroporturi, într-un mediu competitiv, fără a favoriza în mod nejustificat aeroporturile faţă de utilizatorii acestora sau utilizatorii de aeroporturi care folosesc modele de afaceri diferite.
Pentru utilizatorii aeroporturilor, legislaţia propusă oferă acum un cadru pentru fixarea tarifelor care îi implică, este transparent şi permite recursul.
Având în vedere acest echilibru, raportorul dumneavoastră recomandă adoptarea amendamentelor ataşate pentru doua lectură .
PROCEDURĂ
Titlu
Tarifele de aeroport
Referinţe
08332/2/2008 – C6-0259/2008 – 2007/0013(COD)
Data primei lecturi a PE - Numărul P
15.1.2008 T6-0004/2008
Propunerea Comisiei
COM(2006)0820 - C6-0056/2007
Data anunţului în plen al primirii poziţiei comune
10.7.2008
Comisia competentă în fond
Data anunţului în plen
TRAN
10.7.2008
Raportor(i)
Data numirii
Ulrich Stockmann
15.7.2008
Examinare în comisie
9.9.2008
Data adoptării
7.10.2008
Rezultatul votului final
+:
–:
0:
16
Membri titulari prezenţi la votul final
Michael Cramer, Luis de Grandes Pascual, Arūnas Degutis, Saïd El Khadraoui, Emanuel Jardim Fernandes, Francesco Ferrari, Stanisław Jałowiecki, Dieter-Lebrecht Koch, Sepp Kusstatscher, Seán Ó Neachtain, Brian Simpson, Ulrich Stockmann, Lars Wohlin
Membri supleanţi prezenţi la votul final
Zsolt László Becsey, Jeanine Hennis-Plasschaert, Lily Jacobs
