ÎNTREBARE ORALĂ H-0202/10
pentru timpul afectat întrebărilor din perioada de sesiune mai 2010
în conformitate cu articolul 116 din Regulamentul de procedură
de
Jean-Luc Bennahmias
Comisiei
Subiect: Un organism european de supraveghere a activităților sportive
În această perioadă, în care reîncep activitățile de pe piața sportivă, există multe întrebări cu privire la lipsa de transparență în transferurile sportive, ca de exemplu în privința remunerării agenților jucătorilor.
Consideră Comisia că este adecvată propunerea Uniunii Europene privind înființarea unui organism european independent, care să supravegheze aceste activități, bazat pe modelul francez al Direcției naționale de control de gestiune sau pe cel al Agenției mondiale anti-doping?
Ar sprijini Comisia instituirea unui organism deschis statelor membre ale Consiliului Europei, care să garanteze transparența financiară în scopul împiedicării abaterilor și disparităților în remunerare, care ar duce la o concurență denaturată între cluburi?
