28.01.2010 B7-0062/2010 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la încetarea imediată a negocierilor de aderare cu Turcia
Barry Madlener
,
Louis Bontes
,
Daniël van der Stoep
şi Laurence Stassen
PE432.910v01-00 B7‑0062/2010 Propunere de rezoluţie a Parlamentului European referitoare la încetarea imediată a negocierilor de aderare cu Turcia
Parlamentul European,
– având în vedere Raportul din 2009 privind progresele înregistrate de Turcia ( SEC(2009)1334 ),
– având în vedere articolul 120 din Regulamentul său de procedură,
A. întrucât Turcia este o ţară islamică;
B. întrucât eventuala aderare a Turciei la UE ar conduce la creşterea imigraţiei în masă necontrolate în Europa de Vest;
C. întrucât eventuala aderare a Turciei la UE a costat deja UE milioane de euro şi va costa şi mai mult în viitor;
D. întrucât nu este în interesul Europei să se învecineze cu ţări precum Republica Islamică Iran şi Siria, cum s-ar întâmpla în cazul în care Turcia ar deveni stat membru al UE;
E. întrucât Turcia nu este situată în Europa;
F. întrucât Turcia ocupă ilegal un stat membru al UE, şi anume Cipru;
G. întrucât din ce în ce mai multe persoane, nu numai din UE, ci şi din Turcia, se opun unei eventuale aderări a Turciei la UE şi întrucât această poziţie îşi găseşte tot mai mulţi adepţi în cadrul guvernelor statelor membre;
H. întrucât Comisia, referindu-se la criteriile politice şi economice pentru aderare, atrage atenţia asupra faptului că progresele înregistrate de Turcia sunt reduse, limitate sau chiar inexistente,
1. consideră că continuarea negocierilor de aderare cu Turcia în aceste condiţii nu poate conduce la un rezultat satisfăcător pentru ambele părţi;
2. solicită Consiliului şi Comisiei să pună imediat capăt negocierilor de aderare actuale şi să demareze, în schimb, negocieri privind un parteneriat privilegiat, de pe urma căruia să beneficieze ambele părţi.
