Săptămâna parlamentară online: Consiliul European, preşedinţia franceză, imigraţia legală
Instituţii
2008-06-23 - 15:41
Deputaţii europeni vor vorbi despre Consiliul European în plen Marţi, la Bruxelles, deputaţii europeni vor discuta despre rezultatele Consiliului European din 19 şi 20 iunie şi preşedinţia slovenă, care se încheie la sfârşitul lunii.
Preşedintele Parlamentului European, Hans-Gert Pöttering, şi liderii grupurilor politice vor face o vizită la Paris preşedintelui Nicolas Sarkozy, înainte ca Franţa să preia preşedinţia UE la 1 iulie.
În cadrul comisiilor, deputaţii europeni vor vorbi despre imigraţia legală, clonarea animalelor şi Banca Centrală Europeană.
Marţi, deputaţii europeni se vor reuni la Bruxelles, pentru a discuta despre rezultatele Consiliului European din 19 şi 20 iunie şi preşedinţia slovenă, care se încheie la sfârşitul lunii.
Tratatul de la Lisabona este prioritar pe ordinea de zi.
Reprezentantul preşedinţiei slovene va ţine un discurs în cadrul şedinţei plenare.
Înainte ca Franţa să preia preşedinţia UE la 1 iulie, preşedintele Parlamentului European, Hans-Gert Pöttering, şi liderii grupurilor politice vor face o vizită la Paris preşedintelui Nicolas Sarkozy.
Săptămâna aceasta, câţiva miniştri francezi îşi vor prezenta programele de lucru în cadrul comisiilor parlamentare.
Citiţi mai multe despre ce aşteaptă deputaţii europeni de la preşedinţia franceză miercuri pe site-ul nostru!
Comisii: extinderea UE, schimbarea climatică, clonarea animalelor
Deputaţii europeni se vor reuni săptămâna aceasta şi în cadrul comisiilor parlamentare.
Miercuri, preşedintele Băncii Centrale Europene va discuta cu deputaţii de la Comisia pentru Afaceri economice şi monetare despre creşterea inflaţiei şi rata dobânzii.
Comisia pentru Afaceri externe va adopta raportul anual privind extinderea UE.
La reuniune va participa şi primul ministru al Muntenegrului, Milo Djukanovic (citiţi marţi pe site-ul nostru un interviu cu domnul Djukanovic).
Deputaţii europeni de la Comisia pentru agricultură vor discuta despre interzicerea clonării animalelor pentru industria alimentară (miercuri).
Luni, Comisia Schimbarea climatică va dezbate cele mai rapide modalităţi de reducere a emisiilor de CO2, iar de luni până miercuri, Comisia pentru Mediu va dezbate trei rapoarte privind comercializarea cotelor de emisii, stocarea bioxidului de carbon şi reducerea emisiilor de gaze cu efect de seră.
Audieri: imigraţia legală, jucăriile sigure
Comisia pentru Libertăţi civile organizează miercuri o audiere publică privind imigraţia legală şi cardul albastru.
Raportul analizează propunerea Comisiei Europene de a stabili condiţii specifice pentru intrarea şi stabilirea domiciliului în UE pentru imigranţii cu calificări înalte.
Jucăriile sigure vor fi subiectul unei audieri publice organizate luni de Comisia pentru Piaţa internă, la care vor participa reprezentanţi ai industriei de jucării, ai distribuitorilor şi ai consumatorilor.
Scopul audierii este găsirea unui echilibru între protejarea siguranţei consumatorilor şi menţinerea competitivităţii companiilor europene.
În cadrul audierii se vor dezbate şi modalităţile de detectare a jucăriilor periculoase, de la certificare până la testare.
Bloggerii: reacţii
Acum două săptămâni am publicat un articol despre intenţia unor deputaţi europeni de a clarifica statutul blogurilor.
Vineri, vă vom prezenta o selecţie din reacţiile primite de la cititorii noştri.
20080623STO32384 Ordinea de zi a săptămânii 23-29 iunie
RO
1
PHOTO
20080623PHT32408.jpg
-//EP//TEXT IM-PRESS 20080620IPR32359 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
