Preşedintele Buzek onorează victimele celui de-al doilea război mondial
Instituţii
2009-09-02 - 12:52
Preşedintele Parlamentului European, Jerzy Buzek, se alătură liderilor polonezi şi europeni în ceremonia de marcare a începutului celui de-al doilea război mondial.
Gdansk, Polonia, 1 septembrie 2009 O ceremonie internaţională a avut loc ieri în Gdansk, Polonia, în onoarea victimelor celui de-al doilea război mondial, care a fost declanşat acum 70 de ani.
În cadrul ceremoniei, preşedintele Parlamentului European, polonezul Jerzy Buzek, a spus că „atacul de la 1 septembrie 1939 asupra Poloniei a marcat începutul unui coşmar ce a cuprins Europa şi întreaga lume“.
„Amintirile noastre nu pot fi arhivate într-un muzeu prăfuit.
Suferinţa şi mormintele de pe tot globul trebuie să aibă rolul unei comunităţi memoriale şi să reprezinte o avertizare pentru toţi liderii noilor generaţii“, a mai spus ieri în Polonia domnul Buzek.
Persecutarea naţiunilor „nu s-a încheiat“ în 1945
Preşedintele Parlamentului a mai amintit despre soarta Europei de Est, care în 1945 a fost izolată de restul continentului prin Cortina de Fier. „Marea persecutare a naţiunilor Europei nu s-a încheiat atunci.
Numai jumătate din continent putea respira liber“, a spus dumnealui.
Domnul Buzek a atras atenţia şi asupra unei declaraţii de anul trecut a Parlamentului European, prin care ziua de 23 august - aniversarea pactului de neagresiune din 1939 între Germania şi Rusia - era numită Ziua europeană a memoriei victimelor regimurilor totalitare şi autoritare. „Anul trecut, deputaţii europeni au recunoscut faptul că deportările în masă, crimele şi sclavia comise de stalinism şi nazism cad în categoria crimelor de război şi a crimelor împotriva umanităţii“, a explicat dumnealui.
Preşedintele i-a amintit şi pe fondatorii Comunităţii Europene în urma războiului, citându-l pe Robert Schuman, care spunea atunci că: „Astfel stabilită, solidaritatea în producţie va face ca orice război să fie nu numai de neimaginat, dar şi imposibil din punct de vedere material“.
În încheierea discursului său, domnul Buzek a declarat: „Îi salut pe cei care au luptat pentru libertate.
Noi, europenii, ne vom aminti.
Vom construi o Europă demnă de sacrificiul vostru“.
Tensiuni între Moscova şi Polonia
În contextul celebrării a 70 de ani de la declanşarea celui de-al doilea război mondial, relaţiile dintre Varşovia şi Moscova au fost tensionate datorită interpretărilor diferite ale evenimentelor.
Mulţi polonezi consideră că pactul dintre nazişti şi sovietici, semnat cu o săptămână înaintea începerii războiului, a dus la invadarea Poloniei de către Germania.
Acest pact împărţea statele baltice şi Polonia între cele două puteri.
La două săptămâni după invadarea Poloniei de către Germania, armata sovietică invada aceeaşi ţară în est.
Primul ministru rus, Vladimir Putin, care a fost prezent la ceremonia de ieri, a condamnat recent pactul, dar a spus că acordul de la Munchen din septembrie 1938 dintre Marea Britanie, Franţa şi Germania nazistă a dus la începerea războiului, deoarece acesta nu a permis crearea unui front anti-nazist eficient.
În Rusia, războiul şi învingerea invadatorilor sunt văzute drept momente demne de mândrie ale istoriei ruse şi sovietice.
Cu toate acestea, în Europa Centrală şi în cea de Est, sfârşitul nazismului a însemnat sosirea Armatei Roşii şi instaurarea regimurilor comuniste pentru jumătate de secol.
Nazismul şi comunismul: crime comune?
O rezoluţie adoptată de Parlamentul European în aprilie 2009 face o paralelă între nazism şi comunism. „Europa nu va fi unită dacă nu reuşeşte să aibă o viziune comună asupra istoriei sale, dacă nu recunoaşte nazismul, stalinismul şi regimurile fasciste şi comuniste ca o moştenire comună şi dacă nu poartă o dezbatere sinceră şi aprofundată cu privire la crimele lor din secolul trecut“, se arată în rezoluţie.
Cu toate acestea, pentru conducerea Rusiei, dar şi pentru mulţi ruşi de rând, orice încercare de a face o paralelă între Germania nazistă şi Rusia sovietică este percepută extrem de negativ.
20090828STO59860 Site-ul Preşedintelui Parlamentului European Declaraţia Parlamentului European privind proclamarea zilei de 23 august drept Ziua europeană a comemorării victimelor stalinismului şi nazismului Rezoluţia Parlamentului European din 2 aprilie 2009 referitoare la conştiinţa europeană şi totalitarism OSCE: Adunarea Parlamentară Pactul Ribbentrop-Molotov, Wikipedia (Parlamentul European declină orice responsabilitate cu privire la conţinutul paginilor externe) Al Doilea Război Mondial, Wikipedia (Parlamentul European declină orice responsabilitate cu privire la conţinutul paginilor externe)
RO
1
PHOTO
20090901PHT60015.jpg
RO
2
LINK
http://www.ep-president.eu/view/en/the_president.html
RO
5
LINK
http://www.oscepa.org/
RO
6
LINK
http://ro.wikipedia.org/wiki/Pactul_Ribbentrop-Molotov
RO
7
LINK
http://en.wikipedia.org/wiki/World_war_ii
-//EP//TEXT TA P6-TA-2008-0439 0 NOT XML V0//RO
-//EP//TEXT TA P6-TA-2009-0213 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
