Ombudsmanul European doreşte mai multă transparenţă
Ombudsman
2010-01-25 - 17:12
Diamandouros câştigă al doilea mandat de ombudsman Pe 20 ianuarie, deputaţii europeni l-au reales pe Nikiforos Diamandouros pe postul de Ombudsman European pentru un nou mandat, ce se va încheia în 2014.
Principala provocare a domnului Diamandouros va fi „consolidarea culturii serviciului în administraţia Uniunii Europene“.
„Mă voi asigura că cetăţenii Uniunii Europene vor profita din plin de Tratatul de la Lisabona.
Este vorba de dreptul la o bună administrare, dreptul de accesare a documentelor Uniunii Europene şi dreptul de a se angaja în dialog cu instituţiile UE“, a spus domnul Nikiforos Diamandouros pe 20 ianuarie, la Strasbourg, după realegerea sa pe postul de Ombudsman European.
Noul mandat al domnului Diamandouros, care deţine postul de Ombudsman European din aprilie 2003, s-a extins odată cu intrarea în vigoare a Tratatului de la Lisabona.
Dumnealui se va asigura că instituţiile europene vor aplica în totalitate Carta drepturilor fundamentale.
Mai multă transparenţă
„Pentru mine este extrem de important să consolidez «cultura serviciului» în administraţia UE; aceasta include mai multă transparenţă şi abordarea cinstită, imparţială şi rapidă a afacerilor cetăţeneşti“, a spus domnul Diamandouros.
Primul Ombudsman European a fost Jacob Söderman, care şi-a preluat mandatul în 1995.
Majoritatea plângerilor primite de Ombudsman se referă la lipsa de transparenţă în cadrul instituţiilor UE.
Un Ombudsman parlamentar
Ombudsmanul European examinează plângeri legate de administrarea defectuoasă a activităţilor instituţiilor sau organismelor Uniunii Europene.
De obicei el face investigaţii în urma plângerilor depuse de cetăţeni, companii, organizaţii sau rezidenţi ai Uniunii Europene, dar poate lansa o anchetă şi din proprie iniţiativă.
Deşi este complet independent în exercitarea sarcinilor sale, Ombudsmanul European are relaţii strânse cu Parlamentul European, care este responsabil cu numirea sa.
Comisia parlamentară pentru petiţii pregăteşte şi supraveghează alegerea Ombudsmanului de către eurodeputaţi prin vot secret.
Ombudsmanul European prezintă anual deputaţilor europeni un raport privind activitatea sa.
Ombudsmanul European
postul de Ombudsman European a fost creat de Tratatul de la Maastricht, în 1992
este numit de Parlamentul European
mandatul Ombudsmanului European corespunde mandatului Parlamentului European
în 2008 a primit 3.406 de plângeri, dintre care 36% se refereau la lipsa de transparenţă.
20100121STO67824 Diamandouros rămâne apărător al drepturile cetăţenilor Nikiforos Diamandouros a fost reales Ombudsman European Site-ul Ombudsmanului European Rezoluţia legislativă a Parlamentului European din 12 noiembrie 2009 privind raportul anual referitor la activitățile Ombudsmanului European în 2008 Michael Cashman: Tratatul de la Lisabona aduce UE mai aproape de cetăţeni Rezultatele alegerilor pentru postul de Ombudsman European
RO
1
EUROPARL-TV
http://www.europarltv.europa.eu/swf/EmbedPlayer.swf?vid=fc381364-87f5-443f-8272-6fa364efd100&cid=0c8dedcf-1098-46c9-9b85-6f2b0f0b120d&lang=ro&bitrate=512&loop=off&autoplay=off&startVolume=medium&showTitle=on&showBottom=on
RO
2
LINK
http://www.europarltv.europa.eu/yourParliament.aspx?action=viewVideo&packageId=ba962ab3-737c-4da7-b700-1a5d38873088
RO
4
LINK
http://www.ombudsman.europa.eu/atyourservice/home.faces;jsessionid=64941A686815C2F5DDBF7F08D308A908
RO
7
LINK
/electionombudsman/en/results.html?webaction=view.language&lg=ro
-//EP//TEXT IM-PRESS 20100118IPR67587 0 NOT XML V0//RO
-//EP//TEXT TA P7-TA-2009-0066 0 NOT XML V0//RO
-//EP//TEXT IM-PRESS 20091127STO65450 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
