Roaming: tarife mai mici începând din vară
Instituţii
2007-06-27 - 18:41
Semnarea noului regulament privind tarifele Europene la roaming
Noul regulament privind tarifele Europene la roaming a fost semnat oficial miercuri, 27 iunie, la Bruxelles, în cadrul unei şedinţe în plen extraordinare a Parlamentului European.
Tarifele mai mici pentru apelurile telefonice mobile efectuate în străinătate vor fi aplicate începând din vară.
Raportul privind tarifele la roaming a fost examinat de patru comisii de specialitate ale Parlamentului European, a fost subiect al unei lungi serii de consultări, audieri publice, analize de impact şi intense negocieri finale între deputaţi şi preşedinţia germană a Uniunii.
După semnarea oficială, dosarul Roaming-ului va fi publicat în Jurnalul Oficial al Uniuni Europene în următoarele două zile, iar regulamentul va intra în vigoare la 30 iunie.
Preşedintele Parlamentului European, Hans-Gert Pöttering , a primit-o, miercuri, pe doamna Angela Merkel , cancelar al Germaniei, la sesiunea extraordinară în plen a Parlamentului, dedicată dezbaterilor pe marginea rezultatelor ultimului summit european.
Pöttering şi-a exprimat bucuria de a semna, împreună cu reprezentantul preşedinţiei Consiliului, un nou regulament comunitar important.
"Semnând regulamentul, confirmăm cooperarea fructuoasă şi eforturile întreprinse în interesul cetăţenilor.
Astăzi este o zi fericită pentru 140 milioane utilizatori ai telefoniei mobile în Uniunea Europeană.
Parlamentul European, Consiliul şi Comisia au acţionat rapid şi eficient în interesul cetăţenilor: la numai 11 luni de la înaintarea proiectului de către Comisia Europeană - un record - noul regulament va intra în vigoare la sfârşitul acestei săptămâni, la 30 iunie".
Preşedintele a mulţumit Comisiei Europene, în special comisarului Viviane Reding, pentru iniţiativa, propunerea curajoasă şi rolul activ în cursul negocierilor.
El a mulţumit, totodată, preşedinţiei germane a Consiliului, "care a recunoscut importanţa unei astfel de decizii pentru cetăţeni şi care s-a angajat în găsirea unei soluţii rapide în Consiliu, cu un talent de negociere de necontestat".
Nu în ultimul rând, preşedintele a mulţumit raportorului Parlamentului, Paul Rübig (PPE-DE, AU) şi preşedintelui Comisiei pentru Industrie, Cercetare şi Energie, Angelika Niebler , care au "tratat acest dosar dificil într-o manieră sigură şi angajată şi au ajuns la un rezultat remarcabil pentru consumatori".
Începând din vară, utilizatorii reţelelor de telefonie mobilă vor beneficia de tarife mult reduse, de transparenţă sporită şi de informaţii rapide referitor la preţuri, a declarat Hans-Gert Pöttering.
"Astăzi, Uniunea Europeană elimină un obstacol major prin concretizarea liberei circulaţii a persoanelor pe teritoriul comunitar (..) este un bun exemplu al unei Europe care obţine rezultate, al unei Europe ale cărei acţiuni aduce beneficii concrete cetăţenilor săi", a încheiat el.
La rândul său, Angel Merkel şi-a exprimat bucuria că "de acum, apelurile telefonice în străinătate vor costa mai puţin".
"Este un progres pentru consumatori, deci să semnăm rapid acest act...", a declarat cancelarul german.
Eurotarif în beneficiul utilizatorilor
Dacă până acum un apel în Uniunea Europeană ajungea la 3 euro pe minut, limita maximă, începând cu vara aceasta, va fi de 49 cenţi.
Când regulamentul intră în vigoare, operatorii vor fi nevoiţi să prezinte o ofertă la care consumatorii să se poată abona.
Cei care nu doresc să ia o decizie vor primi o rată de apel protectoare, automat după trei luni.
Cei care vor lua o decizie imediat vor fi primii care vor beneficia de noua rată de apel.
Eurotarif
Apeluri efectuate (tarif în detaliu)
Apeluri primite (tarif în detaliu)
Tarife en-gros
2007
49 cenţi
24 cenţi
30 cenţi
2008
46 cenţi
22 cenţi
28 cenţi
2009
43 cenţi
19 cenţi
26 cenţi
Tarife în euro (pe minut)
TVA ne-inclus
20070626IPR08366
RO
1
PHOTO
20070627PHT08597.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
