Micro-creditele: incubator pentru afaceri
Afaceri economice şi monetare
2009-03-24 - 11:15
Zsolt Becsey În timp ce criza financiară face ca finanţarea întreprinderilor mici să devină mai dificilă, Parlamentul European ia iniţiative pentru dezvoltarea micro-creditelor în sprijinul creşterii economice şi a ocupării forţei de muncă.
Dacă nu duceţi lipsă de creativitate şi aveţi spirit de întreprinzător, dacă v-aţi pierdut locul de muncă sau aveţi o afacere mică, raportul deputatului european Zsolt Becsey v-ar putea aduce o soluţie.
Deputatul european Zsolt Becsey (Grupul Partidului Popular European (Creştin-Democrat) şi al Democraţilor Europeni, Ungaria) a redactat un raport din proprie iniţiativă privind o iniţiativă europeană de dezvoltare a micro-creditelor în sprijinul creşterii economice şi a ocupării forţei de muncă.
Deputaţii europeni vor dezbate şi vor vota acest raport în plen marţi, la Strasbourg.
Înaintea dezbaterii, am pus domnului Becsey câteva întrebări.
Micro-creditele sunt mai întâlnite în ţările puţin dezvoltate, nu în Europa.
Ce este nou în acest raport?
Calitatea ideii este nouă.
Ne adresăm europenilor care nu îndeplinesc anumite criterii pentru băncile tradiţionale şi care nu au resurse proprii.
Vrem să îi aducem pe piaţa muncii, altfel aceştia ar rămâne în afara ei.
De ce trebuie implicate instituţiile financiare, care dau credite?
În această situaţie, câştigul este de ambele părţi.
Experienţa trecutului, nu numai în Asia, ci şi în state UE precum Franţa şi România, a arătat că peste 90% din întreprinderi supravieţuiesc cel puţin doi ani pe piaţa muncii.
Aceşti oameni devin mai târziu clienţi ai băncilor comerciale.
Astfel, micro-creditul este un fel de incubator pentru clienţii potenţiali.
Băncile sunt motivate să participe la operaţiunile bancare sociale.
Micro-creditul este de multe ori identificat cu lumea în curs de dezvoltare.
Înseamnă că Europa face un pas înapoi?
Nu.
În schimb, Europa trebuie să abordeze elementele societăţii ce se situează în afara pieţei muncii: populaţia romă, imigranţii, soţiile imigranţilor… Altfel, Europa va avea mari dificultăţi în menţinerea nivelului de angajare a populaţiei în procent de 70% - nivel necesar dezvoltării.
Ce se întâmplă după votul de astăzi?
Sperăm ca noua Comisie să ia iniţiativa unei legislaţii în acest sens.
În plus, sperăm că proiectul-pilot al micro-creditelor, aprobat în bugetul UE, să înceapă la sfârşitul acestui an.
Ne adresăm europenilor care nu îndeplinesc anumite criterii pentru băncile tradiţionale şi care nu au resurse proprii.
Vrem să îi aducem pe piaţa muncii, altfel aceştia ar rămâne în afara ei.
Zsolt Becsey
20090320STO52219 Zsolt Becsey Raport conținând recomandări către Comisie privind o iniţiativă europeană de dezvoltare a micro-creditelor în sprijinul creşterii şi ocupării forţei de muncă
RO
1
PHOTO
20090313PHT51729.jpg
RO
2
LINK
/members/public/geoSearch/view.do?language=RO&partNumber=1&country=HU&id=28138
-//EP//TEXT REPORT A6-2009-0041 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
