Întrebarea pentru timpul afectat întrebărilor H-0518/2010
adresată Consiliului
Perioada de sesiune: noiembrie 2010
Articolul 116 din Regulamentul de procedură
Georgios Papanikolaou
(PPE) Subiect: Creşterea şi competitivitatea
La prezentarea programului său, Preşedinţia belgiană a subliniat importanţa adoptării de măsuri care să vizeze restabilirea competitivităţii statelor membre şi a ritmului acestora de creştere.
Concret, aceasta a fixat ca prioritate esenţială restabilirea încrederii pieţelor în moneda comună şi în economiile din zona euro prin introducerea unor reforme instituţionale importante.
Având în vedere că Preşedinţia belgiană se încheie în aproximativ o lună, ar putea ministrul responsabil să ne informeze cu privire la măsura în care iniţiativele şi programul său în materie de creştere şi competitivitate au fost puse în aplicare?
Care sunt estimările Consiliului în ceea ce priveşte ratele de creştere în perioada următoare, în special în ţările afectate de criza economică?
