Întrebarea cu solicitare de răspuns scris E-000926/2012
adresată Comisiei
Articolul 117 din Regulamentul de procedură
Rareş-Lucian Niculescu (PPE)
(2 februarie 2012)
Subiect: Grup de lucru pentru Marea Neagră
Problemele pescuitului în ţările riverane Mării Negre sunt dezbătute în cadrul unui „Grup de lucru pentru Marea Neagră”, grup care aparţine de GFCM (General Fisheries Commision for the Mediterranean - Comisia Generală pentru Pescuit în Marea Mediterană).
Având în vedere faptul că problemele în discuţie au un caracter specific, se impune crearea unui grup de lucru distinct pentru Marea Neagră.
Comisia este rugată să informeze Parlamentul dacă are în vedere măsuri pentru înfiinţarea unui astfel de grup, în conformitate cu necesităţile reale şi solicitările actorilor privaţi şi publici implicaţi.
