Întrebarea cu solicitare de răspuns oral O-000257/2011
adresată Comisiei
Articolul 115 din Regulamentul de procedură
Niccolò Rinaldi
,
Izaskun Bilbao Barandica
,
Giommaria Uggias
în numele Grupului ALDE Subiect: Acte de piraterie în largul coastelor Somaliei şi Omanului
Din păcate, încă se comit acte de piraterie.
Echipajele navelor Savina Caylyn şi Rosalia D’Amato, formate din 11 cetăţeni italieni şi 32 de cetăţeni străini, au fost luate ostatice.
Primul vas a fost capturat la 8 februarie 2011, în largul coastei Omanului, iar al doilea la 21 aprilie.
Guvernul italian a promis că va urmări problema şi că va demara în mod activ iniţiative diplomatice.
Se pare că, la început, piraţii au cerut o răscumpărare în valoare de 20 de milioane USD.
Mai târziu, şi-au redus pretenţiile la 14 milioane USD.
Ulterior, când compania care operează Savina Caylyn a oferit 7,5 milioane USD, piraţii au respins oferta şi negocierile s-au întrerupt.
În august 2011, rudele marinarilor capturaţi au făcut apel la Preşedintele Italiei şi au transmis către mass-media poze ale acestora, în care apăreau vizibil bătuţi.
Întrucât problema continuă să rămână nerezolvată după opt luni şi având în vedere condiţiile de captivitate:
1. ce măsuri poate lua Înaltul Reprezentant/Vicepreşedintele pentru a ajusta la eliberarea echipajelor celor două nave?
2. având în vedere că mandatul ATALANTA prevede inclusiv prevenirea pirateriei, ce întreprinde în prezent Înaltul Reprezentant/Vicepreşedintele pentru a-i îmbunătăţi eficienţa, având în vedere gravitatea şi frecvenţa acestui tip de incidente?
3. câte nave arborând pavilioane ale unor state UE au fost capturate şi câtă vreme au fost ţinute în captivitate?
În plus, câte nave au fost atacate?
4.
Având în vedere noul său rol în domeniul politicii externe a UE, cum intenţionează Comisia să abordeze problema pirateriei, inclusiv printr-o iniţiativă la nivelul UE, pentru a asigura un temei juridic internaţional adecvat pentru urmărirea efectivă în justiţie a piraţilor?
