A6-0230/2009
3.4.2009
*
RAPORT
referitor la încheierea, de către Comunitatea Europeană, a Protocolului opțional la Convenția Organizației Națiunilor Unite privind drepturile persoanelor cu handicap
(COM(2008)0530 – C6‑0117/2009 – 2008/0171(CNS))
Comisia pentru ocuparea forței de muncă și afaceri sociale
Raportoare:
Rumiana Jeleva
PE 415.259v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună
majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună
majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine.
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine.
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN Error!
Bookmark not defined.
EXPUNERE DE MOTIVE...........................................................
Error!
Bookmark not defined.
AVIZ al Comisiei pentru drepturile femeii și egalitatea de gen Error!
Bookmark not defined.
PROCEDURA.............................................................................
Error!
Bookmark not defined.
PROIECT DE REZOLUȚIE LEGISLATIVĂ A PARLAMENTULUI EUROPEAN
referitor la încheierea, de către Comunitatea Europeană, a Protocolului opțional la Convenția Organizației Națiunilor Unite privind drepturile persoanelor cu handicap
( COM(2008)0530 – C6‑0117/2009 – 2008/0171(CNS) )
(Procedura de consultare)
Parlamentul European,
– având în vedere propunerea de decizie a Consiliului ( COM(2008)0530 ),
– având în vedere protocolul opțional la Convenția Organizației Națiunilor Unite privind drepturile persoanelor cu handicap („protocolul opțional”), adoptat la 13 decembrie 2006
Organizația Națiunilor Unite, Adunarea Generală a Organizației Națiunilor Unite, adoptat la 13.12.2006. ,
– având în vedere articolul 13 alineatul (1) și articolul 300 alineatul (2) primul paragraf din Tratatul CE,
– având în vedere articolul 300 alineatul (3) primul paragraf din Tratatul CE, în temeiul căruia a fost consultat de către Consiliu ( C6-0117/2009 ),
– având în vedere articolul 51 și articolul 83 alineatul (7) din Regulamentul său de procedură,
– având în vedere raportul Comisiei pentru ocuparea forței de muncă și afaceri sociale, precum și avizul Comisiei pentru drepturile femeii și egalitatea de gen ( A6-0230/2009 ),
1. aprobă încheierea protocolului opțional;
2. solicită statelor membre și Comisiei să prezinte rapoarte Consiliului și Parlamentului o dată la trei ani privind stadiul punerii în aplicare a protocolului opțional, conform domeniilor de competență respective ale acestora;
3. încredințează Președintelui sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre.
EXPUNERE DE MOTIVE
Istoricul propunerii
Protocolul opțional la Convenția Organizației Națiunilor Unite privind drepturile persoanelor cu handicap a fost adoptat la 13 decembrie 2006 de Adunarea Generală a Organizației Națiunilor Unite.
Pe baza directivelor de negociere adoptate de către Consiliu la 24 mai 2004, Comisia a negociat Convenția în numele Comunității Europene.
La 27 februarie 2007, Comisia a prezentat o propunere de decizie a Consiliului privind semnarea, în numele Comunității Europene, a Convenției Organizației Națiunilor Unite privind drepturile persoanelor cu handicap și a Protocolului ei opțional ( COM(2007)0077 ).
Decizia Consiliului din 27 martie 2007 (ST07404/07) e emis o declarație cu privire la protocolul opțional (anexa II la decizie), afirmând că, în cel mai scurt timp posibil, Consiliul va reevalua problema semnării protocolului opțional la Convenția Organizației Națiunilor Unite privind drepturile persoanelor cu handicap de Comunitatea Europeană cât mai curând posibil.
La 3 mai 2008, convenția și protocolul ei opțional au intrat în vigoare.
Întrucât protocolul opțional nu a fost încă semnat de către Comunitate și acesta a intrat deja în vigoare, propunerea de decizie a Consiliului [(COM(2008) 0530 final/2 - 2008/171 (CNS)] va autoriza Comunitatea Europeană să acceseze respectivul protocol.
Obiective
Protocolul opțional recunoaște competența Comitetului pentru drepturile persoanelor cu handicap.
Acest comitet va putea primi și examina comunicări din partea sau în numele unor persoane sau al unor grupuri de persoane care pretind că sunt victime ale unei încălcări a dispozițiilor convenției de către un stat parte semnatar al acesteia.
Declarația Comunității Europene
La protocolul opțional se adaugă o declarație a Comunității Europene cu privire la articolul 12 alineatul (1) din protocolul opțional, care indică competențele transferate de statele membre către Comunitate în temeiul Tratatului de instituire a Comunității Europene, în domeniile care fac obiectul protocolului opțional.
În ceea ce privește articolul 1 alineatul (1) din protocolul opțional, Comunitatea Europeană reamintește rezerva exprimată cu privire la articolul 27 alineatul (1) din Convenție, precum și faptul că sfera de competență a Comitetului în ceea ce privește Comunitatea Europeană este în acest fel limitată.
Prin aceasta, Comunitatea Europeană invită părțile la convenție să ia în considerare articolul 3 alineatul (4) din Directiva 2000/78/CE a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă.
Această dispoziție dă statelor membre ale Comunității Europene posibilitatea de a dispune ca directiva respectivă, în măsura în care se referă la discriminarea pe bază de handicap, să nu se aplice cu privire la forțele armate.
Evaluarea
Semnarea protocolului opțional este importantă pentru a se oferi persoanelor sau grupurilor de persoane posibilitatea de a înainta plângeri comitetului în cazul în care statele părți (semnatare ale Convenției) încalcă dispozițiile acesteia (articolul 1).
Plângerile înaintate Comitetului pot viza oricare drepturi garantate de Convenție, însă numai după epuizarea tuturor căilor de atac interne și numai în legătură cu evenimente care au loc după intrarea în vigoare a protocolului opțional în țara respectivă (articolul 2).
Raportorul sprijină propunerea Comisiei, care aprobă protocolul opțional în numele Comunității, cu privire la aspectele care țin de competența Comunității.
Raportorul solicită Comunității Europene și statelor membre să acceseze și/sau să ratifice cât mai repede protocolul opțional.
20.2.2009
20.2.2009
AVIZ al Comisiei pentru drepturile femeii și egalitatea de gen
destinat Comisiei pentru ocuparea forței de muncă și afaceri sociale
referitor la propunerea de decizie a Consiliului privind încheierea de către Comunitatea Europeană a Protocolului opțional la Convenția Organizației Națiunilor Unite privind drepturile persoanelor cu handicap
( COM(2008)0530 – C6‑0000/2008 – 2008/0171(CNS) )
Raportoare: Hiltrud Breyer
AMENDAMENTE
Comisia pentru drepturile femeii și egalitatea de gen recomandă Comisiei pentru ocuparea forței de muncă și afaceri sociale, competentă în fond, să includă în raportul său următoarele amendamente:
– având în vedere rezoluția sa din 3 septembrie 2003 referitoare la Comunicarea Comisiei „Spre un instrument obligatoriu din punct de vedere juridic pentru promovarea și apărarea drepturilor și demnității persoanelor cu handicap”
JO C 76 E, 25.3.2004, p.
231. și rezoluția sa din 26 aprilie 2007 referitoare la situația femeilor cu handicap în Uniunea Europeană
JO C 74 E, 20.3.2008, p.
742. ,
– având în vedere Convenția privind eliminarea tuturor formelor de discriminare față de femei (CEDAW), adoptată de Adunarea Generală a Organizației Națiunilor Unite în 1979, și Protocolul opțional la aceasta,
1. salută Protocolul opțional la Convenția ONU privind drepturile persoanelor cu handicap; regretă că până la această dată numai patru state membre ale UE au ratificat Convenția și Protocolul opțional la aceasta;
2. recunoaște că femeile și fetele cu handicap sunt supuse unor multiple discriminări; solicită statelor membre să permită ca Protocolul opțional să le ofere femeilor și fetelor cu handicap ale căror drepturi sunt încălcate mijloacele juridice necesare pentru combaterea acestor încălcări și să garanteze protecția acestora împotriva oricăror forme de discriminare;
PROCEDURĂ
Titlu
Convenția Organizației Națiunilor Unite privind drepturile persoanelor cu handicap (Protocol opțional )
Referințe
COM(2008)0530 – 2008/0171(CNS)
Comisia competentă în fond
EMPL
Aviz emis de către
Data anunțului în plen
FEMM
Raportor pentru aviz :
Data numirii
Hiltrud Breyer
22.10.2008
Examinare în comisie
20.1.2009
10.2.2009
Data adoptării
10.2.2009
Rezultatul votului final
+:
–:
0:
18
Membri titulari prezenți la votul final
Edit Bauer, Hiltrud Breyer, Ilda Figueiredo, Věra Flasarová, Lissy Gröner, Urszula Krupa, Pia Elda Locatelli, Astrid Lulling, Doris Pack, Marie Panayotopoulos-Cassiotou, Zita Pleštinská, Anni Podimata, Christa Prets, Teresa Riera Madurell, Eva-Riitta Siitonen, Eva-Britt Svensson, Britta Thomsen, Anna Záborská
Membri supleanți prezenți la votul final
Gabriela Crețu, Ana Maria Gomes, Donata Gottardi, Elisabeth Jeggle, Maria Petre
PROCEDURA
Titlu
Convenția Organizației Națiunilor Unite privind drepturile persoanelor cu handicap (protocol opțional)
Referințe
COM(2008)0530 – C6-0117/2009 – 2008/0171(CNS)
Data consultării PE
30.3.2009
Comisia competentă în fond
Data anunțului în plen
EMPL
Comisia (comisiile) sesizată(e) pentru avizare
Data anunțului în plen
FEMM
Raportor(i)
Data numirii
Rumiana Jeleva
6.10.2008
Examinare în comisie
21.1.2009
2.3.2009
30.3.2009
Data adoptării
31.3.2009
Rezultatul votului final
+:
–:
0:
34
1
Membri titulari prezenți la votul final
Jan Andersson, Edit Bauer, Iles Braghetto, Philip Bushill-Matthews, Alejandro Cercas, Derek Roland Clark, Jean Louis Cottigny, Jan Cremers, Harald Ettl, Richard Falbr, Joel Hasse Ferreira, Stephen Hughes, Ona Juknevičienė, Jean Lambert, Bernard Lehideux, Elizabeth Lynne, Thomas Mann, Juan Andrés Naranjo Escobar, Csaba Őry, Siiri Oviir, Marie Panayotopoulos-Cassiotou, Elisabeth Schroedter, José Albino Silva Peneda, Jean Spautz, Gabriele Stauner, Ewa Tomaszewska, Anne Van Lancker
Membri supleanți prezenți la votul final
Richard Howitt, Rumiana Jeleva, Jamila Madeira, Adrian Manole, Csaba Sógor, Evangelia Tzampazi
Membri supleanți [articolul 178 alineatul (2)] prezenți la votul final
Jean-Pierre Audy, Vasilica Viorica Dăncilă
