Săptămâna parlamentară online: comisii şi grupuri politice
Instituţii
2008-06-30 - 11:24
Preşedinţia franceză UE va fi lansată marţi Săptămâna aceasta, deputaţii europeni se vor reuni în cadrul comisiilor şi vor pregăti perioada de sesiune de săptămâna viitoare la nivelul grupurilor politice.
Marţi, preşedintele Parlamentului European, Hans-Gert Pöttering, va fi la Paris cu ocazia începerii preşedinţiei franceze a Uniunii Europene.
Joi, Parlamentul European va organiza o conferinţă despre securitatea alimentară globală.
Luni, deputaţi naţionali din toată Uniunea Europeană se vor întâlni cu deputaţii europeni de la Comisia pentru Libertăţi civile pentru a discuta despre gestionarea graniţelor UE.
Tot luni, înainte ca Banca Centrală Europeană să hotărască dacă creşte sau nu rata dobânzii, comisarul european Joaquín Almunia va vorbi deputaţilor europeni de la Comisia pentru Afaceri economice şi monetare despre economia UE.
Printre subiectele discutate în comisie se numără situaţia economică actuală - în special preţul petrolului - şi iniţiativele politice legate de creşterea preţurilor alimentelor.
Preşedinţia franceză, securitatea alimentară pe glob
Marţi, preşedintele Parlamentului European, Hans-Gert Pöttering, va participa la ceremonia de lansare a preşedinţiei franceze a UE la Arcul de Triumf în Paris.
Printre participanţii la eveniment se numără şi preşedintele francez Nicolas Sarkozy, preşedintele Comisiei Europene José Manuel Barroso şi primul ministru sloven Janez Janša.
„Cine va hrăni lumea?“ este numele unei conferinţe pe tema securităţii alimentare globale organizate joi la Parlamentul European.
Pe ordinea de zi vor fi preţurile alimentelor, modalităţile de dublare a producţiei agricole până în 2050 şi protejarea planetei.
Printre participanţi se numără preşedintele Parlamentului European, Hans-Gert Pöttering, comisarul european pentru agricultură şi dezvoltare rurală Mariann Fischer Boel, ministrul francez pentru afaceri externe şi europene Bernard Kouchner şi comisarul european pentru dezvoltare şi ajutor umanitar Louis Michel.
Citiţi mai multe despre conferinţă pe site-ul nostru, vineri.
20080627STO32875 Ordinea de zi a săptămânii 30 iunie - 6 iulie (în engleză) „Cine va hrăni lumea?“ (în engleză)
RO
1
PHOTO
20080627PHT32926.jpg
RO
3
LINK
http://www.parlonsagriculture.com/content/page.view/-/code/feedtheworld
-//EP//TEXT IM-PRESS 20082700AGD00000 BY-DAY NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
