Inflaţia: ce cred deputaţii europeni?
Afaceri economice şi monetare
2008-04-29 - 14:57
Inflaţia...
Creşterea preţurilor alimentelor şi energiei a urcat inflaţia din zona euro la 3.6% în martie, respectiv o medie de 3.8% în toate statele membre ale UE.
Pentru a afla mai multe despre inflaţia de pe teritoriul Uniunii Europene, am vorbit cu doi deputaţi europeni - domnul Robert Goebbels (Grupul Socialist din Parlamentul European, Luxembourg) şi domnul Gunnar Hökmark (Grupul Partidului Popular European (Creştin-Democrat) şi al Democraţilor Europeni, Suedia).
Creşterea bruscă a inflaţiei începând cu luna septembrie se datorează preţurilor ridicate la alimente şi energie de pe piaţa internaţională.
„Combaterea inflaţiei va fi extrem de dificilă datorită preţurilor mari la alimente şi petrol, care nu se preconizează să scadă.
Politicile guvernamentale de stopare a schimbării climatice prin creştere preţului energiei afectează în cele din urmă buzunarele consumatorilor", este de părere Robert Goebbels.
Pe de altă parte, domnul Gunnar Hökmark consideră că „rata inflaţiei este încă scăzută datorită competiţiei de pe pieţe şi a efectelor globalizării, care furnizează un număr mai mare de produse la preţuri mai mici".
Cu toate acestea, existe diferenţe considerabile în rata inflaţiei de la o ţară la alta.
Spre exemplu, în Olanda este de 1.9% - cea mai scăzută rată a inflaţiei din ţările membre ale UE, în Portugalia 3.1%, în timp ce în Slovenia rata inflaţiei este de 6.6% iar în Bulgaria de 13.2%.
„Nu este deloc o coincidenţă faptul că unele dintre noile state membre UE au inflaţie mai mare.
Dezvoltarea economiei în aceste state presupune fabrici noi, investiţii noi [...]
Dar ele nu pot încă dezvolta o structură economică care să facă faţă creşterii.
Astfel, contribuie la creşterea inflaţiei în Uniunea Europeană", a spus domnul Hökmark.
Domnul Goebbels este de părere că „diferenţele în ratele inflaţiei reflectă creşterea preţurilor, a taxelor, respectiv ridicarea preţurilor la nivel local de către guverne.
De exemplu, Luxembourg modifică preţurile anumitor servicii publice de două ori pe an pe baza unui index.
Tocmai de aceea inflaţia în Luxembourg este mai ridicată decât în unele ţări vecine".
În ce măsură este posibil ca rata dobânzii să facă o diferenţă?
Inflaţia poate creşte în momentul în care circulă mai mulţi bani pe piaţă.
Odată ce rata creşte, oamenii tind să investească mai puţin şi să economisească mai mult.
Astfel, ratele dobânzilor ridicate absorb banii de pe piaţă, fixând inflaţia şi încetinind creşterea.
Cei doi deputaţi sunt de părere că Banca Centrală Europeană trebuie să combată inflaţia prin schimbarea ratelor de interes. „Cu toate acestea, sper că o vor menţine la nivelul de 4%.
Inflaţia importată nu poate fi combătută prin creşterea ratei dobânzilor!", a afirmat domnul Robert Goebbels.
Creşterea salariilor - o abordare viabilă?
Întrucât creşterea preţurilor duce la scăderea puterii de cumpărare, tot mai multe sindicate cer mărirea salariilor.
Cu toate acestea, Banca Centrală Europeană nu poate influenţa în mod direct această creştere, dar poate însă atrage atenţia asupra efectelor negative ale creşterii salariilor în funcţie de preţuri.
„De obicei puterea medie de cumpărare a cetăţenilor europeni creşte în primul rând datorită creşterii economice.
Creşterea puterii de cumpărare este contrabalansată de o creştere ulterioară a preţurilor.
Cu toate acestea, putem cumpăra mai mult decât înainte.
În ultima perioadă am avut mai mult parte de creştere decât de inflaţie", a declarat domnul Gunnar Hökmark.
În iunie, preşedintele Băncii Centrale Europene va lua parte la „Dialogul monetar", care are loc de patru ori pe an, alături de Comisia pentru Afaceri economice şi monetare.
20080428STO27727 Eurostat: Articol 16 April2008 (în limba engleză) Vice-preşedintele Băncii Centrale Europene despre inflaţie - pagina de presă (în limba engleză) Prezentarea raportului anual 2007 al Băncii Centrale Europene în faţa Comisiei pentru Afaceri economice şi monetare (în limba engleză) Comisia pentru Afaceri economice şi monetare Fişă personală: Robert Goebbels Fişă personală: Gunnar Hökmark
RO
1
PHOTO
20080428PHT27852.jpg
RO
2
LINK
http://epp.eurostat.ec.europa.eu/pls/portal/docs/PAGE/PGP_PRD_CAT_PREREL/PGE_CAT_PREREL_YEAR_2008/PGE_CAT_PREREL_YEAR_2008_MONTH_04/2-16042008-EN-AP.PDF
RO
4
LINK
http://www.ecb.eu/press/key/date/2008/html/sp080421_2.en.html
RO
5
LINK
/activities/committees/homeCom.do?body=ECON&language=RO
RO
6
LINK
/members/expert/alphaOrder/view.do;jsessionid=32E175ED010878B59E9C9C4F4551EC4B.node1?id=4429&language=RO
RO
7
LINK
/members/expert/alphaOrder/view.do;jsessionid=43CD2A617886CF0A1653DBE105D4878A.node1?id=28124&language=RO
-//EP//TEXT IM-PRESS 20080421IPR27136 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
