Câștigătorii Premiului pentru Jurnalism al Parlamentului European sunt din Franța, Italia, Finlanda și Germania
Societatea informaţiei
General
2011-10-24 - 18:23
Ayla Sultan ÇIÇEK BXL (+32) 2 28 41009 STR (+33) 3 881 74005 PORT (+32) 498 98 13 37 EMAIL ayla.cicek@europarl.europa.eu Sanne DE RYCK BXL (+32) 2 28 42531 STR (+33) 3 881 73605 PORT (+32) 498 98 34 51 EMAIL sanne.deryck@europarl.europa.eu Premiul pentru Jurnalism al Parlamentului European a fost decernat astăzi de președintele Jerzy Buzek unor ziariști din Franța, Italia, Finlanda și Germania.
Premiul este acordat pentru al patrulea an consecutiv în patru secțiuni: presă scrisă, internet, televiziune și radio.
Câștigătorul de la fiecare categorie a primit 5.000 de euro.
Romain Gubert , de la ziarul francez „Le Point“, a câștigat Premiul la secțiunea presă scrisă cu articolul „Povestea incredibilă a monedei euro“.
Articolul spune povestea monedei euro, cu mărturii de la inițiatorii acesteia, precum Jacques Delors și Christian Noyer.
Juriul a descris articolul ca „o lucrare deosebită care îndeplinește toate criteriile unui jurnalism bun, solid, de investigație“ și ca pe un „instrument educativ superb pentru înțelegerea monedei euro“.
Italianul Massimiliano Nespola a câștigat Premiului pentru Jurnalism al Parlamentului European la secțiunea internet, pentru articolul său „Nu știm când, dar vom avea o Constituție europeană“.
Articolul a fost inspirat de o conferință asupra cărții „Europa 2.0.
Perspectivele și evoluția visului european“.
Juriul a apreciat „descrierea UE ca instituție care nu reprezintă doar interesele economice, ci și pe cetățenii europeni“.
Tero Koskinen (YLE, Finlanda) a câștigat secțiunea televiziune cu reportajul „Întoarcerea romilor“, care abordează condițiile în care trăiesc copiii și adulții romi într-o tabără din Helsinki.
Reportajul întreabă cine trebuie să își asume responsabilitatea pentru acești oameni, la nivel individual, local, național și european.
Juriul a apreciat autorul pentru perspectiva locală și pentru că le-a acordat romilor șansa de a-și spune cuvântul.
Germanul Steffen Wurzel a câștigat secțiunea radio cu reportajul „Refugiați, facilitatori și garduri“, difuzat de compania de presă germană SWR. „O lucrare ziaristică strălucitoare“, a fost verdictul juriului asupra reportajului care investighează modul în care tratează UE refugiații, în special la frontiera greco-turcă.
Premiul a fost primit la Bruxelles de producătorul programului, Mehmet Uksul, în numele domnului Wurzel.
Decernând premiile, domnul Buzek a spus: „Știu ce dificil este să explici Europa, politicile și deciziile acesteia.
Promovarea unei mai bune înțelegeri a UE este uneori dificilă și complicată.
Dar aceasta este vitală.
Suntem 500 de milioane de europeni și pe toți ne privește UE“.
Ceremonia de acordare a premiilor a fost urmată de o discuție pe tema „Nimic nu este imposibil: scriind despre drepturile omului și conflictele internaționale“.
Câștigătorii naționali din statele membre au participat la eveniment, alături de 60 de tineri ziariști care au participat și la un atelier al Parlamentului European.
20111017IPR29432 Pagina web a Premiului pentru Jurnalism al Parlamentului European
RO
1
LINK
http://www.eppj.eu/view/ro/introduction.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
