PE solicită Consiliului mai multă flexibilitate pentru bugetul 2007-2013
Buget
Şedinţe plenare
2010-09-22 - 13:36
Parlamentul European dorește mai multă flexibilitate în ceea ce privește bugetul UE, pentru a putea răspunde nevoilor actuale și viitoare, exprimându-se pentru lansarea negocierilor politice cu Consiliul pe marginea noii propuneri pentru cadru financiar multianual (2007-2013).
Actuala propunere din martie 2010 este considerată prea rigidă pentru a identifica resurse financiare suficiente pentru noile provocări politice, inclusiv priorităţile prevăzute în Tratatul de la Lisabona.
Cadrul financiar multianual stabilește plafoanele anuale pentru angajamente și plăţi, pe categorii de cheltuieli.
Acesta trebuie să fie revizuit ca urmare a intrării în vigoare a Tratatului de la Lisabona.
Raportul interimar elaborat de Reimer Böge (PPE, DE) exprimă o poziţie critică faţă de propunerea Consiliului, fiind considerată "strict tehnică și insuficientă pentru ca Parlamentul să își poată da acordul".
În plus, propunerea nu conţine resurse adiţionale necesare pentru iniţiative care nu au fost prevăzute în 2006, când cadrul multianual a fost elaborat.
"Cele mai relevante sunt noile priorităţi incluse în Tratatul de la Lisabona, precum serviciul european de acţiune externă, schimbările climatice, energie, protecţie civilă, spaţiu", a mai adăugat raportorul PE.
"Pentru următorii ani, marjele rămase pentru plafoanele cadrului sunt estimate a fi neglijabile", a declarat domnul Böge.
Pentru a putea răspunde provocărilor actuale și viitoare, Parlamentul ar dori marje și rezerve mai mari stabilite în cadrul financiar, ceea ce ar oferi mai multă flexibilitate pentru modificări ulterioare între și în interiorul diferitelor poziţii bugetare.
Parlamentul solicită totodată Consiliului și Comisiei să considere o reprioritizare în cadrul bugetului prin stabilirea de priorităţi pozitive și negative, având în vedere valoarea adăugată europeană a acestora.
Comisia și Consiliul ar trebui să prezinte cât mai curând posibil revizuirea intermediară, prevăzută deja pentru 2009, care cuprinde toate aspectele legate de cheltuielile și resursele bugetului european, pentru a putea purta negocieri politice reale despre viitoarele orientări.
20100921IPR83192 Textele adoptate vor fi disponibile aici (click 22 septembrie 2010)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
