Un angajament european pentru realizarea Obiectivelor de dezvoltare ale mileniului
Drepturile omului
Şedinţe plenare
2010-06-15 - 15:10
Mecanisme inovatoare de finanţare trebuie susţinute de UE, ca principal donator de asistenţă pentru dezvoltare, pentru ca Obiectivele de Dezvoltare ale Mileniului (ODM) să poată fi îndeplinite până la termenul limită în 2015, spun deputaţii europeni într-o rezoluţie adoptată marţi, 15 iunie.
Cu numai cinci ani înainte de data limită fixată pentru realizarea OMD, deputaţii europeni aşteaptă din partea Consiliului European din iunie 2010 "să convină asupra unei poziţii ambiţioase şi unitare a UE" înaintea reuniunii ONU privind ODM care va avea loc la New York între 20 şi 22 septembrie 2010 şi să ducă la "angajamente noi, axate pe rezultate suplimentare, transparente şi măsurabile".
Cu zece ani în urmă, liderii mondiali au convenit să acţioneze pentru eradicarea sărăciei în lume până în 2015, stabilind obiective în 8 domenii prioritare, precum reducerea sărăciei şi a foametei cu 50%, acces universal la educaţie primară, eliminarea disparităţilor între femei şi bărbaţi şi probleme privind resursele din domeniul sănătăţii.
Respectarea promisiunilor
Chiar dacă se ţine cont de obiectivul interimar de 0,56% pentru 2010, UE este departe de a atinge obiectivele stabilite, existând un risc real de neîndeplinire a Obiectivelor de dezvoltare ale mileniului.
"Ceea ce aş vrea să văd este leadership european.
Nu doar un acord minim, ci un angajament de 0,7% din venitul intern brut, un angajament pentru o finanţare suplimentară", a declarat raportorul Michael Cashman (S&D, UK) în timpul dezbaterii de luni 14 iunie din cadrul sesiunii plenare.
Finanţare suplimentară pentru dezvoltare
Chiar şi fără resurse financiare suplimentare pentru combaterea schimbărilor climatice şi ale efectelor crizei, instrumente de finanţare inovatoare sunt totuşi necesare pentru finanţarea OMD.
Deputaţii solicită:
anularea datoriilor LDC şi depunerea unor eforturi suplimentare pentru a uşura povara datoriei ţărilor în curs de dezvoltare, inclusiv un moratoriu fără dobânzi pentru rambursarea datoriilor până în 2015 în cazul ţărilor în curs de dezvoltare;
o luptă fermă împotriva paradisurilor fiscale, evaziunii fiscale şi fluxurilor financiare ilicite, ca şi divulgarea sistematică a profiturilor realizate şi a impozitelor plătite;
reducerea costurilor transferurilor de fonduri trimise de lucrătorii migranţi în statele lor.
Finanţare sporită pentru educaţie şi sănătate
Statele membre şi Comisia ar trebui să aloce cel puţin 20% din totalul cheltuielilor pentru dezvoltare pentru sănătate şi educaţie şi ar trebui să acorde prioritate sănătăţii materne şi combaterii mortalităţii infantile, având în vedere că progresele în aceste domenii sunt încă insuficiente.
"Politicile privind planificarea familială voluntară, avortul în condiţii de siguranţă, tratamentul infecţiilor cu transmitere sexuală şi aprovizionarea cu produse destinate sănătăţii reproductive, precum medicamente vitale şi contraceptive, inclusiv prezervative" ar trebui de asemenea să fie susţinute de statele membre şi Comisia Europeană.
13 % din decesele materne din ţările în curs de dezvoltare sunt cauzate de avorturile în condiţii neadecvate şi acest procent este mult mai mare în Africa.
Rezoluţia a fost adoptată cu 353 de voturi pentru, 206 împotrivă şi 75 de abţineri.
Etapele următoare
Pe baza concluziilor Consiliului pentru Afaceri Externe de luni, 14 iunie, Consiliul European va adopta joi poziţia şi mesajul politic al UE pentru adunarea plenară la nivel înalt a ONU de revizuire a ODM din 20-22 septembrie.
20100614IPR76032 Textul adoptat va fi disponibil aici (click 15 iunie 2010) Profilul raportorului - Michael CASHMAN (S&D, GB) Concluziile Consiliului Afaceri Externe Obiectivele de dezvoltare ale mileniului
RO
1
LINK
/activities/plenary/ta/calendar.do;jsessionid=7CBE6B963F58B8798C21E9364DEC8E3C.node1?language=RO
RO
2
LINK
/members/public/yourMep/view.do?name=cashman&partNumber=1&language=RO&id=4532
RO
3
LINK
http://www.consilium.europa.eu/uedocs/cms_Data/docs/pressdata/EN/genaff/115157.pdf
RO
4
LINK
http://www.un.org/millenniumgoals/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
