Răspuns dat de dna Reding în numele Comisiei
(22 martie 2010)
Decizia-cadru din 2001 a Consiliului privind statutul victimelor în cadrul procedurilor penale Decizia-cadru a Consiliului din 15 martie 2001 privind statutul victimelor în cadrul procedurilor penale, JO L 82, 22.3.2001 . cuprinde o serie de dispoziții destinate să garanteze că victimele în procedurile penale înțeleg toate procedurile la care participă.
În special, articolul 4 alineatul (2) litera (b) obligă statele membre să garanteze că o victimă care și-a manifestat dorința în acest sens este informată cu privire la elementele relevante care îi permit, în cazul urmăririi penale, să fie la curent cu desfășurarea procedurii penale cu privire la persoana aflată sub urmărire pentru fapte care privesc victima, cu excepția unor cazuri deosebite.
Pe baza informațiilor furnizate de statele membre, Comisia a evaluat, în 2004 SEC (2004)102 final. și în 2008 SEC (2009)476 final. , stadiul punerii în aplicare a deciziei-cadru menționate.
În ambele cazuri, aceasta a constatat că, în general, punerea în aplicare nu a avut loc la un nivel satisfăcător.
Cu toate acestea, majoritatea statelor membre au pus în aplicare articolul 4.
În prezent, Comisia evaluează situația serviciilor și a drepturilor de care pot beneficia victimele infracțiunilor în UE și intenționează să facă o serie de propuneri în primul trimestru din 2011, pentru a garanta respectarea nevoilor victimelor.
În contextul acestei evaluări, Comisia a fost informată cu privire la problemele legate de informațiile furnizate victimelor în general și, în special, într-o limbă pe care o înțeleg.
Comisia urmărește să stabilească cu exactitate natura și amploarea problemei, iar ulterior va lua în considerare soluțiile adecvate, cu sau fără caracter legislativ.
