Aveţi întrebări?
Vă răspundem!
Alegeri 2009
Instituţii
2009-05-28 - 17:11
©BELGA_Monkey Peste doar câteva zile vor avea loc alegerile europene pentru Parlamentul European.
Aproximativ 375 de milioane de europeni vor avea şansa de a-şi spune cuvântul alegând pe 4-7 iunie deputaţii europeni pentru următorii cinci ani.
Înaintea votului, am primit de la cetăţeni numeroase întrebări privind alegerile.
Răspundem în dosarul de faţă.
Când au loc alegerile europene?
Care sunt grupurile politice de la Parlamentul European?
Câţi deputaţii europeni lucrează la Bruxelles?
Care este sloganul campaniei de informare?
Cât costă campania electorală şi cum a fost aceasta finanţată?
Este prezent Parlamentul pe site-urile de socializare?
Unde găsesc lista candidaţilor la alegerile europene din 2009?
Cum pot vota în ţara mea sau în străinătate?
Acestea sunt doar câteva din întrebările la care răspundem în dosarul de faţă.
20090525FCS56249
Data alegerilor europene
o mână ţinând un pix FAQs ©BELGA_Illustra Unitatea „Poşta cetăţeanului“ de la Parlamentul European oferă răspunsuri întrebărilor primite de la europeni.
Între 2007 şi 2008, departamentul a răspuns la 55.495 de întrebări primite din cele 27 de state membre ale Uniunii Europene.
Vă prezentăm cele mai frecvente întrebări referitoare la alegerile europene din iunie 2009.
Cine decide data alegerilor în fiecare ţară?
Decizia privind data la care se vor derula alegerile este luată de statele membre UE - ziua alegerilor trebuie să facă parte din perioada 4-7 iunie.
Rezultatele vor fi disponibile pentru toate ţările pe 7 iunie.
Va coincide data alegerilor cu o sărbătoare naţională?
Data alegerilor nu coincide cu nicio sărbătoare naţională.
Va coincide data alegerilor în Franţa cu 6 iunie, ziua „D“ în Normandia?
În Franţa, alegerile europene se vor derula pe 7 iunie, deci nu în ziua „D“ din Normandia.
Vor avea loc alegerile la aceeaşi dată în toate statele membre UE?
Alegerile europene vor avea loc în zile diferite în funcţie de decizia fiecărui stat membru UE.
Aceasta zi este aleasă din perioada 4-7 iunie.
Adresarea unei solicitări către Poşta cetăţeanului Cele mai frecvente întrebări adresate de către cetăţenii români Parlamentului European (PE) Alegerile în ţara dumneavoastră
Candidaţii şi criteriile de eligibilitate
creion ©BELGA_Illustra_Laurents Hamels Pe lângă întrebările obişnuite despre data alegerilor europene, cetăţenii europeni s-au arătat foarte interesaţi de eligibilitatea candidaţilor.
Dintre întrebările cele mai frecvent întâlnite despre cum să ajungi deputat european, am ales câteva care ni s-au părut mai interesante.
Care sunt paşii care trebuie urmaţi pentru a putea candida la alegeri?
Paşii care trebuie urmaţi pentru a candida la alegeri diferă de la o ţară la altă.
Pentru a obţine mai multe informaţii, accesaţi primul link de mai jos, selectaţi ţara şi legea electorală.
Care sunt criteriile de eligibilitate?
Cetăţenii care au vârsta necesară (23 ani în cazul României) şi care au respectat perioada de înregistrare, au dreptul de a candida la alegeri.
Pentru mai multe informaţii, accesaţi harta Europei şi criteriile specifice ţării.
Cum pot afla cine sunt candidaţii?
Lista candidaţilor este întocmită şi publicată de autorităţile naţionale electorale conform regulilor şi termenelor limită care variază de la o ţară la alta.
Ţinând cont de diferenţele dintre aceste reguli şi termen, Parlamentul European nu poate publica o listă completă a candidaţilor.
Cu toate acestea, în momentul în care aceste liste vor deveni publice, birourile de informare ale Parlamentului European în statele membre le vor publica.
Accesaţi site-urile birourilor de informare ale Parlamentului European!
Ce părere au deputaţii europeni despre calităţile unui bun eurodeputat?
Aflaţi răspunsul mai jos!
Selectaţi ţara şi legea electorală!
Accesaţi site-urile birourilor de informare ale Parlamentului European!
Care sunt calităţile unui bun eurodeputat? 1 - Întrebări frecvente despre alegerile europene
Partidele politice
tastatură ©BELGA_Illustra_VINCENT HAZAT Numeroşi cetăţeni pun Parlamentului European întrebări despre alegerile europene din iunie 2009.
Care sunt grupurile politice de la Parlamentul European?
Câţi deputaţii europeni lucrează la Bruxelles?
Finanţează Parlamentul campaniile electorale?
Aflaţi răspunsurile în articolul de faţă.
Care sunt priorităţile partidelor politice?
Priorităţile partidelor politice sunt prezentate pe site-urile acestora (vedeţi link-urile de mai jos).
Majoritatea deputaţilor europeni sunt aleşi de pe listele partidelor din ţara lor, iar majoritatea partidelor aderă la un grup politic în cadrul Parlamentului European, asumându-şi principii politice comune.
Oficial, deputaţii europeni nu trebuie să primească instrucţiuni din partea statului din care vin şi nici din partea unei persoane.
Deputaţii europeni sunt, deci, responsabili doar faţă de alegători.
Cum poate fi înfiinţat un grup politic?
Pentru înfiinţarea unui grup politic la Parlamentul European este necesar un număr de 20 de deputaţi europeni provenind din cel puţin o cincime din statele membre UE.
Deputaţii nu pot să facă parte din mai multe grupuri politice.
Din 2009, aceste reguli se vor schimba.
Parlamentul European a decis să crească numărul de deputaţi necesar pentru crearea unui grup politic la 25; aceştia trebuie să provină din cel puţin şapte state membre UE.
Anumiţi deputaţi europeni nu aparţin de niciun grup politic; aceştia sunt cunoscuţi ca „neafiliaţi“.
Care este compoziţia Parlamentului la sfârşitul mandatului?
Deputaţii europeni îşi ocupă locurile în aulă în grupuri politice, nu naţionale.
În momentul de faţă, la Parlamentul European sunt şapte grupuri politice, cel mai mare fiind Grupul Partidului Popular European (Creştin-Democrat) şi al Democraţilor Europeni, cu 288 de membri, şi cel mai mic Grupul Independenţă şi Democraţie, cu 22 de membri.
30 de deputaţi sunt neafiliaţi.
Cum sunt finanţate campaniile electorale ale partidelor politice?
Finanţarea campaniilor electorale ale partidelor politice depinde de legile electorale naţionale.
Parlamentul European are, însă, un fond pentru „partidele politice la nivel european“ - organizaţii cu un program politic, compuse din partide naţionale şi membri individuali, reprezentate în cel puţin un sfert din statele membre UE.
Câţi deputaţi va avea Parlamentul European în iulie 2009?
Între 4 şi 7 iunie, aproximativ 375 de milioane de cetăţeni vor alege în cele 27 de state membre UE 736 de deputaţi europeni (numărul stipulat în Tratatul de la Nisa).
Numărul de deputaţi a crescut constant odată cu extinderea Uniunii Europene.
În momentul de faţă, în urma aderării României şi Bulgariei, numărul de deputaţi europeni este de 785.
Din 1979, deputaţii europeni au fost aleşi prin vot universal direct pentru un mandat de cinci ani.
Fiecare stat este reprezentat de un număr de deputaţi direct proporţional cu populaţia; numărul maxim de deputaţi pe ţară este de 99, cel minim fiind de cinci.
În cazul în care Tratatul de la Lisabona intră în vigoare după alegerile din 2009, numărul de deputaţi europeni va creşte, temporar, până la 754, iar din 2014, Parlamentul European va avea 751 de membri.
Grupurile politice: membri
288 - Grupul Partidului Popular European (Creştin-Democrat) şi al Democraţilor Europeni
217 - Grupul Socialist din Parlamentul European
100 - Grupul Alianţei Liberalilor şi Democraţilor pentru Europa
44 - Grupul Uniunea pentru Europa Naţiunilor
43 - Grupul Verzilor/Alianţa Liberă Europeană
41 - Grupul Confederal al Stângii Unite Europene/Stânga Verde Nordică
22 - Grupul Independenţă şi Democraţie
30 - deputaţi neafiliaţi
Site-ul alegerilor Alegerile în ţara dumneavoastră Deputaţii europeni - pe ţări Drepturile şi îndatoririle deputaţilor europeni Grupurile politice de la Parlamentul European Partidele politice la nivel european Tratatul de la Lisabona
Campania electorală
colaj de imagini reprezentând priorităţile Parlamentului European Ce măsuri a luat Parlamentul European pentru a-i încuraja pe europeni să voteze în iunie?
Care este sloganul campaniei de informare?
Cât costă campania electorală şi cum a fost aceasta finanţată?
Este prezent Parlamentul pe site-urile de socializare?
Unde găsesc lista candidaţilor la alegerile europene din 2009?
Aţi întrebat?
Vă răspundem!
Ce măsuri a luat Parlamentul European pentru a-i încuraja pe europeni să voteze în iunie?
Parlamentul European informează cetăţenii europeni, în cadrul campaniei, despre importanţa participării la vot şi influenţa deciziilor Parlamentului European asupra vieţii de zi cu zi a europenilor.
Campania electorală a Parlamentului European este neutră din punct de vedere politic.
Mesajul central al campaniei, centrată în jurul sloganului „Tu decizi“, este că cetăţenii au de făcut o alegere.
Aceştia pot vota politicianul sau partidul politic ce îi reprezintă cel mai bine.
Afişe, instalaţii tridimensionale, cabine multimedia Choice Box, spot-uri TV, site-ul dedicat alegerilor şi prezenţa pe Facebook, MySpace, Flickr, Twitter şi YouTube fac parte din campania electorală a Parlamentului European.
Un dosar special, ce include materiale audio-vizuale, a fost redactat pentru mass-media.
Televiziunea web a Parlamentului European, europarltv, are o secţiune specială cu programe despre alegeri.
Cât costă campania electorală şi cum a fost aceasta finanţată?
Campania electorală a Parlamentului European, desfăşurată în peste 27 de state şi 23 de limbi, costă aproximativ 18 milioane de euro - respectiv cinci cenţi pe alegător.
Banii provin din bugetul Parlamentului European pe 2008 şi 2009.
Bugetul Parlamentului European face parte din bugetul Uniunii Europene.
Bugetul campaniilor din statele membre este stabilit la nivel naţional şi variază de la ţară la ţară.
Eforturi speciale au fost făcute în ţările unde prezenţa la vot a fost redusă în 2004 şi în cele unde sondajele arată o potenţială prezenţă redusă în 2009.
Unde găsesc lista candidaţilor la alegerile europene din 2009?
Listele candidaţilor sunt publicate la nivel naţional.
Site-ul alegerilor 27 de ţări, un singur tur de scrutin Materiale grafice pentru alegeri Spot-uri TV Maşina timpului Parlamentul European pe YouTube Parlamentul European pe Facebook YaB: agenţii secreţi Parlamentul European pe MySpace Parlamentul European pe Flickr Parlamentul European pe Twitter Dosar pentru presă europarltv Mesaje video de la cetăţenii europeni Lista candidaţilor din România
Cum votez?
Aţi întrebat?
Vă răspundem! ©BELGA_Illustra_Mieke Dalle Cum pot vota în ţara mea sau în străinătate?
De ce să votez?
Pot vota prin corespondenţă?
Pot vota dacă sunt în închisoare?
În câte tururi de scrutin se desfăşoară alegerile europene?
Informaţiile privind drepturile dumneavoastră sunt vitale înaintea alegerilor din 4-7 iunie 2009.
În articolul de faţă vă răspundem la întrebările pe care le-aţi adresat Parlamentului European în legătură cu alegerile europene.
Cum pot vota în alegerile europene?
Procedurile electorale variază de la ţară la ţară.
În majoritatea statelor UE cetăţenii care au împlinit 18 ani au drept de vot (în Austria cetăţenii pot vota de la vârsta de 16 ani).
Pentru mai multe detalii, consultaţi link-ul de mai jos privind legislaţia electorală naţională sau contactaţi autorităţile locale.
Dacă locuiţi într-un alt stat membru, puteţi vota fie pentru candidaţii din ţara de rezidenţă, fie pentru cei din ţara de origine.
Pentru mai multe detalii despre votul în străinătate, contactaţi ambasada sau consulatul ţării dumneavoastră în ţara în care locuiţi.
De ce să votez?
Mergând la alegerile din iunie participaţi activ la formarea viitorului Europei.
Dacă nu votaţi, vor vota alţi oameni, care vor putea face o alegere diferită de a dumneavoastră.
Nu-i lăsaţi pe ceilalţi să decidă în locul dumneavoastră.
Parlamentul European are o influenţă din ce în ce mai mare în din ce în ce mai multe domenii, precum protecţia mediului înconjurător sau drepturile consumatorilor.
Alegeţi-i pe cei care credeţi că vă vor face viaţa mai uşoară!
Dacă alegeţi să nu votaţi pentru a protesta, riscaţi să ajungeţi să protestaţi mai mult în viitor, împotriva celor care iau decizii pentru dumneavoastră - şi pe care i-au votat alţii.
Nu sunteţi convins încă?
Citiţi cele 10 motive pentru a merge la vot - făcând click pe link-ul de mai jos.
Pot vota persoanele din închisoare?
Deţinuţii pot vota, cu excepţia situaţiei în care şi-au pierdut drepturile politice şi civile.
În câte tururi de scrutin se desfăşoară alegerile europene?
Alegerile europene se desfăşoară într-un singur tur de scrutin, deşi data alegerilor variază de la ţară la ţară.
Se poate vota prin corespondenţă?
Votul prin corespondenţă este posibil pentru cetăţenii care se află în străinătate în timpul alegerilor, dar nu în toate statele membre.
Verificaţi legislaţia naţională pentru mai multe detalii.
Legislaţia electorală 10 motive pentru a merge la vot Alegeri 2009 Procedura electorală UE (în engleză) 27 de ţări, un singur tur de scrutin Unită în diversitate: reguli pentru alegerile europene Drepturile şi îndatoririle deputaţilor europeni Lista candidaţilor din România
RO
1
PHOTO
20090526PHT56298.jpg
RO
2
PHOTO
20090526PHT56296.jpg
RO
3
LINK
https://www.secure.europarl.europa.eu/parliament/public/citizensMail/secured/cmRequest.do?cmLanguage=ro
RO
5
LINK
/elections2009/countries/default.htm;jsessionid=64E430ACE6280F1031BBA1397CBFFC38.node2?language=RO
RO
6
PHOTO
20090515PHT56000.jpg
RO
7
LINK
/elections2009/countries/default.htm?language=RO
RO
8
LINK
/parliament/public/nearYou/completeList.do?language=RO
RO
11
PHOTO
20090526PHT56300.jpg
RO
12
LINK
/elections2009/default.htm?language=RO
RO
13
LINK
/elections2009/countries/default.htm?language=RO
RO
14
LINK
/members/public/geoSearch.do;jsessionid=2B1D31552AEC8916B41687C3B83E916F.node1?language=RO
RO
16
LINK
/parliament/public/staticDisplay.do?language=RO&pageRank=4&id=45
RO
17
LINK
/parliament/expert/staticDisplay.do?language=RO&id=43
RO
18
LINK
http://europa.eu/lisbon_treaty/index_ro.htm
RO
19
PHOTO
20090514PHT55799.jpg
RO
20
LINK
/elections2009/default.htm?language=RO
RO
21
LINK
/elections2009/countries/default.htm?language=RO
RO
22
LINK
/elections_2009_package/default.htm
RO
23
LINK
http://www.youtube.com/view_play_list?p=8D4530ED07CE0D6A&page=2
RO
24
LINK
/elections2009/results/default.htm?language=RO
RO
25
LINK
http://www.youtube.com/user/EuropeanParliament
RO
26
LINK
http://www.youtube.com/user/EuropeanParliament
RO
27
LINK
http://Parlamentul European pe
RO
28
LINK
http://www.myspace.com/europeanparliament
RO
29
LINK
http://www.flickr.com/photos/european_parliament
RO
30
LINK
http://twitter.com/EU_Elections_Ro
RO
31
LINK
/elections2009/presskit/Press_Kit_RO.doc
RO
32
LINK
http://www.europarltv.europa.eu/
RO
34
LINK
http://www.bec2009pe.ro/candidati.html
RO
35
PHOTO
20090526PHT56302.jpg
RO
36
LINK
/elections2009/countries/electoral_laws/romania.htm?language=RO
RO
37
LINK
/elections2009/whyvote/default.htm?language=RO
RO
38
LINK
/elections2009/default.htm?language=RO
RO
39
LINK
/parliament/expert/displayFtu.do?language=EN&ftuId=FTU_1.3.4.html&id=74
RO
40
LINK
/elections2009/countries/default.htm?language=RO
RO
41
LINK
/elections2009/headlines/product.htm?ref=20090302STO50552&secondRef=0&language=RO
RO
43
LINK
http://www.bec2009pe.ro/candidati.html
-//EP//TEXT IM-PRESS 20090126IPR47080 RO NOT XML V0//RO
-//EP//TEXT IM-PRESS 20090403STO53401 0 NOT XML V0//RO
-//EP//TEXT IM-PRESS 20090420STO53927 0 NOT XML V0//RO
-//EP//TEXT IM-PRESS 20090302STO50535 0 NOT XML V0//RO
-//EP//TEXT IM-PRESS 20090511STO55547 0 NOT XML V0//RO
-//EP//TEXT IM-PRESS 20090302STO50535 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
