20.10.2010 PROPUNERE COMUNĂ DE REZOLUŢIE depusă, în conformitate cu articolul 122 alineatul (5) din Regulamentul de procedură,
în locul propunerilor de rezoluție depuse de următoarele grupuri:
ALDE ( B7‑0583/2010 )
Verts/ALE ( B7‑0584/2010 )
S&D ( B7‑0585/2010 )
PPE ( B7‑0587/2010 )
ECR ( B7‑0588/2010 )
referitoare la evacuările forțate din Zimbabwe
Alain Cadec
,
Filip Kaczmarek
,
Lena Kolarska-Bobińska
,
Cristian Dan Preda
,
Bernd Posselt
,
Tunne Kelam
,
Monica Luisa Macovei
,
Eija-Riitta Korhola
,
Elena Băsescu
,
Mario Mauro
,
Sari Essayah
,
Dominique Baudis
,
Elisabeth Morin-Chartier
,
Elmar Brok
,
José Ignacio Salafranca Sánchez-Neyra
în numele Grupului PPE
Véronique De Keyser
, Corina Crețu,
Ana Gomes
,
Lidia Joanna Geringer de Oedenberg
în numele Grupului S&D
Marietje Schaake
,
Marielle De Sarnez
,
Ramon Tremosa i Balcells
în numele Grupului ALDE
Judith Sargentini
,
Raül Romeva i Rueda
,
Malika Benarab-Attou
,
Barbara Lochbihler
în numele Grupului Verts/ALE
Geoffrey Van Orden
,
Charles Tannock
,
Nirj Deva
,
Michał Tomasz Kamiński
,
Tomasz Piotr Poręba
,
Adam Bielan
,
Konrad Szymański
,
Ryszard Czarnecki
în numele Grupului ECR
PE450.400v01-00 } PE450.401v01-00 } PE450.402v01-00 } PE450.404v01-00 } PE450.405v01-00 } RC1 Rezoluția Parlamentului European referitoare la evacuările forțate din Zimbabwe
Parlamentul European,
– având în vedere numeroasele sale rezoluții anterioare privind Zimbabwe, cea mai recentă fiind rezoluția din 8 iulie 2010 Texte adoptate P7_TA(2010)0288 .
,
– având în vedere articolul 11 din Pactul internațional cu privire la drepturile economice, sociale și culturale , articolul 17 din Pactul internațional privind drepturile civile și politice, articolul 27 alineatul (3) din Convenția cu privire la drepturile copilului, articolul 14 alineatul (2) din Convenția ONU privind eliminarea tuturor formelor de discriminare față de femei și articolul 7 alineatul (1) litera (d) și articolul 7 alineatul (2) litera (d) din Statutul de la Roma al Curții Penale Internaționale,
– având în vedere Decizia Consiliului 2010/92/PESC JO L 41, 16.2.2010, p.
6.
din 15 februarie 2010, de reînnoire a măsurilor restrictive împotriva Zimbabwe, impuse în temeiul poziției comune 2004/161/PESC JO L 50, 20.02.2004, p.
66.
, precum și Regulamentul (CE) nr.
1226/2008 al Comisiei din 8 decembrie 2008 JO L 331, 10.12.2008, p.
11.
de modificare a Regulamentului (CE) nr.
314/2004 al Consiliului privind anumite măsuri restrictive împotriva Zimbabwe,
– având în vedere concluziile Consiliului pentru Afaceri Externe referitoare la Zimbabwe din 22 februarie 2010 și concluziile celui de-al 10-lea Dialog politic ministerial UE - Africa de Sud privind Zimbabwe din 11 mai 2010,
– având în vedere Carta africană privind drepturile omului și drepturile popoarelor, pe care Zimbabwe a ratificat-o,
– având în vedere raportul din iulie 2005 al trimisului special al Secretarului General ONU pe probleme de așezări umane, Anna Tibajuka,
– având în vedere Acordul de partenerial UE - ACP de la Cotonou, semnat la 23 iunie 2000,
– având în vedere articolul 122 alineatul (5) din Regulamentul său de procedură,
A. întrucât aproximativ 20 000 de persoane care trăiesc într-o așezare improvizată, cunoscută sub numele de Extinderea Hatcliff, la periferia orașului Harare, au fost amenințați cu evacuarea forțată pentru că nu au reușit să plătească taxele exorbitante de reînnoire a contractelor de închiriere fixate de autorități;
B. întrucât guvernul din Zimbabwe cere taxe de reînnoire a contractelor de închiriere în valoare de 140 USD, fără să se consulte cu rezidenții asupra taxelor sau a procesului de reînnoire, fapt care impune un interval de timp extrem de scurt în care aceștia trebuie să își reînnoiască contractul, în caz contrar urmând a fi evacuați forțat; întrucât criza de locuințe pentru persoanele cu venituri mici a dus la ridicarea de construcții în spatele altor construcții sau ca extinderi ale acestora, iar acum acestea încalcă în mod clar normele privind construcțiile;
C. întrucât locuitorii din Extinderea Hatcliffe sunt printre cei mai săraci oameni din Zimbabwe, țară în care venitul pe cap de locuitor e mai mi de 100 USD iar șomajul este un fenomen cronic, afectând aproximativ 90% din populație; întrucât aceste evacuări forțate distrug și sectorul angajărilor la negru din acea zonă, lipsind astfel familiile de un venit stabil;
D. întrucât majorității rezidenților li s-a alocat un lot de pământ după ce au fost evacuați forțat de către autorități în cadrul programului de evacuări forțate în masă din 2005, Operațiunea Murambatsvina, în urma căreia 700 000 de oameni și-au pierdut casele și mijloacele de trai;
E. întrucât Operațiunea Garikai, care urma să se ocupe de victimele evacuărilor, s-a dovedit a fi total neadecvată în furnizarea de reparații pentru gravele încălcări ale dreptului la o locuință adecvată, comise în cadrul Operațiunii Murambatsvina;
F. întrucât, la cinci ani de la evacuările forțate în masă, rezidenții așezărilor oferite prin Operațiunea Garikai supraviețuiesc în condiții deplorabile, fără acces la serviciile esențiale de bază;
G. întrucât problema taxelor de închiriere exorbitante nu există numai în cazul Hatcliff și întrucât rezidenții altor așezări improvizate din țară sunt, de asemenea, amenințați de stat cu evacuarea forțată;
H. întrucât situația îngrozitoare umanitară, politică și economică din Zimbabwe continuă să se deterioreze, milioane de oameni fiind în pericol de a muri de foame și supraviețuind din ajutoare de hrană, într-o țară situată pe locul al patrulea în lumea la rata infectărilor cu HIV, cu crize de combustibil și cu cele mai mari rate de mortalitate infantilă;
1. cere cu insistență stoparea imediată a amenințării de evacuare forțată în masă în Zimbabwe și insistă asupra acordării de acces nerestricționat agențiilor de ajutorare și celor umanitare pentru a putea oferi asistență celor amenințați, precum și altor persoane dislocate intern;
2. solicită guvernului din Zimbabwe scăderea imediată a taxelor de reînnoire a chiriilor impuse arbitrar, taxe pe care locuitorii nu au niciun fel de mijloace să le plătească, insistă, în acest sens, ca autoritățile din Zimbabwe să înceteze să mai folosească în scopuri politice legile teritoriale asociate cu evacuările forțate, cum s-a întâmplat în campania din 2005 din timpul Operațiunii Murambatsvina; invită, așadar, guvernul din Zimbabwe să elaboreze o politică privind locuințele care să corespundă nevoilor rezidenților, consultându-se cu toate victimele expulzărilor forțate;
3. reamintește guvernului din Zimbabwe de datoria sa, în temeiul convențiilor internaționale, de a oferi locuințe adecvate tuturor persoanelor cu venituri mici, evacuate forțat din casele lor și de a le garanta dreptul la viață, siguranță și hrană, precum și de a oferi cetățenilor săi protecție în fața insecurității ciclice și față de alte încălcări, oferindu-le siguranța contractului de chirie și planuri de plată a chiriei accesibile, folosind printre altele, veniturile din sectorul minier pentru a satisface nevoile poporului său;
4. propune guvernului din Zimbabwe să facă o evaluare a pierderilor materiale și sociale provocate de Operațiunea Murambatsvina și de alte evacuări forțate, pentru a oferi compensații tuturor celor care și-au pierdut casele, mijloacele de trai și rețelele sociale, inclusiv celor care trăiesc în zonele cu zăcăminte de diamante sau în vecinătatea acestora, și îl invită să consulte comunitățile locale înainte de a lua orice decizie;
5. insistă ca guvernul din Zimbabwe să revizuiască și să schimbe Operațiunea Garikai, consultându-se în mod real cu supraviețuitorii, pentru a putea rezolva necesitățile în materie de locuințe ale tuturor supraviețuitorilor Operațiunii Murambatsvina;
6. regretă profund că încercările țării de a îndeplini Obiectivele de dezvoltare ale mileniului, care sunt deja mult rămase în urmă, vor fi și mai mult zădărnicite de asemenea campanii de evacuări în masă;
7. reamintește că lupta împotriva HIV/SIDA și a mortalității materne este subminată de practicile abuzive ale guvernului, de tipul programelor de evacuări, care au perturbat accesul la îngrijirile elementare ale sănătății și la educația de bază;
8. solicită Africii de Sud și Comunității pentru dezvoltarea Africii australe (CDAA) ca, în interesul propriu, în interesul Zimbabwe și al regiunii extinse sud-africane, să ia în continuare măsuri pentru a încuraja reinstaurarea deplină a democrației în Zimbabwe și respectarea statului de drept și a drepturilor omului pentru populația acestei țări; recunoaște că Robert Mugabe și susținătorii săi apropiați continuă să fie o piedică majoră în cale procesului de reconstrucție și reconciliere politică și economică din Zimbabwe, practicând jefuirea resurselor economice ale țării pentru propriul câștig;
9. subliniază importanța dialogului dintre Uniunea Europeană și Zimbabwe și salută progresele înregistrate în acest sens;
10. încredințează Președintelui sarcina de a transmite prezenta rezoluție Consiliului, Comisiei, guvernelor statelor membre și țărilor candidate, Vicepreședintei Comisiei/Înaltei Reprezentante a Uniunii pentru afaceri externe și politica de securitate, guvernelor și parlamentelor din Zimbabwe și Africa de Sud, copreședinților Adunării parlamentare comune UE-ACP, instituțiilor Uniunii Africane, inclusiv Parlamentului pan-african, Secretarului General al ONU, Secretarului General al CDAA și Secretarului General al Commonwealth.
