19.6.2008
PROPUNERE DE REZOLUŢIE
depusă în conformitate cu articolul 113 din Regulamentul de procedură
de Cristiana Muscardini
privind controlul Uniunii Europene asupra produselor farmaceutice contrafăcute
Propunere de rezoluţie a Parlamentului european privind controlul Uniunii Europene asupra produselor farmaceutice contrafăcute
Parlamentul European,
–
având în vedere articolul 113 din Regulamentul său de procedură,
A.
întrucât piaţa produselor farmaceutice contrafăcute continuă să crească ameninţător, cu consecinţe periculoase atât din perspectiva sănătăţii, cât şi din perspectivă economică şi socială,
B.
întrucât, conform Organizaţiei Mondiale a Sănătăţii (OMS), la nivel mondial unul din zece produse farmaceutice este contrafăcut şi întrucât liderii Federaţiei Europene a Industriei şi Asociaţiilor Farmaceutice s-au reunit la Paris în vederea stabilirii unor măsuri corespunzătoare de combatere a acestui fenomen, deosebit de răspândit pe internet,
C.
întrucât 28% dintre produsele contrafăcute privesc antibioticele, 11% hormonii, 8% antialergicele şi 7% medicamentele antimalarie,
D.
întrucât China se află în fruntea ţărilor producătoare de medicamente contrafăcute, o mare cantitate de principii active necertificate provenind din această ţară şi că peste 75% dintre medicamentele generice care circulă în prezent în Europa ar conţine aceste principii,
1.
solicită Comisiei să ia măsurile necesare pentru sprijinirea grupului de lucru IMPACT şi să introducă în Europa obligativitatea testelor de depistare a produselor farmaceutice contrafăcute cu ajutorul sistemelor de identificare;
2.
solicită Comisiei să stabilească măsuri de sprijinire a farmaciştilor şi distribuitorilor de produse farmaceutice autorizate, cu scopul specific de a proteja consumatorii şi, în general, a sănătatea cetăţenilor.
