Sinteza şedinţei în plen, 10-11 octombrie 2007, Bruxelles
2007-10-12 - 15:33
Deschiderea sesiunii în plen Bruxelles 10-11 octombrie, în prezenţa personalului medical bulgar eliberat din Libia
Înaintea începerii sesiunii în plen de la Bruxelles, Parlamentul European i-a omagiat pe Fausto Correia - Deputat European din partea Portugaliei, care a încetat din viaţă luni seara - şi pe fostul Deputat European din partea Franţei, Christian de La Malène - care a încetat din viaţă la 26 septembrie.
Parlamentul aprobă noua distribuire a numărului său de locuri, după alegerile Europene din iunie 2009
Parlamentul European a aprobat, joi, la Bruxelles, propunerea vizând viitoarea distribuire a numărului de locuri în cadrul său, în baza unui raport realizat de Alain Lamassoure (PPE-DE, FR) şi Adrian Severin (PSE, RO).
Propunerea a fost aprobată cu 378 voturi pentru, 154 contra şi 109 abţineri.
Deputaţii discută despre următorul summit crucial de la Lisabona şi despre noul Tratat de Reformă
Parlamentul European a discutat, miercuri, la Bruxelles, despre următorul summit crucial de la Lisabona, prevăzut pentru 18-19 octombrie şi despre noul Tratat de Reformă.
Preşedintele Parlamentului cere abolirea pedepsei cu moartea, în prezenţa personalului medical bulgar eliberat din Libia
Cu prilejul Zilei Mondiale împotriva Pedepsei cu Moartea (10 octombrie), Preşedintele Parlamentului European, Hans-Gert Pöttering, a salutat prezenţa, în hemiciclul din Bruxelles, a personalului medical bulgar eliberat recent din Libia.
România şi Bulgaria aderă la Convenţia privind legea aplicabilă obligaţiilor contractuale
Parlamentul a aprobat, joi, la Bruxelles, un raport privind aderarea Bulgariei şi a României la Convenţia privind legea aplicabilă obligaţiilor contractuale, deschisă spre semnare la Roma la 19 iunie 1980.
Parlamentul cere intensificarea luptei împotriva fraudei şi a contrabandei cu ţigări / acordul UE- Philip Morris
Parlamentul a adoptat, joi, la Bruxelles, un raport privind traficul cu ţigări (acordul UE/Philip-Morris).
Pentru prevenirea fraudelor, Parlamentul, sprijinit de Consiliu şi de Curtea Europeană de Conturi, recomandă prelucrarea informatizată a circulaţiei de tranzit a mărfurilor, revizuirea cadrului juridic şi îmbunătăţirea de către Comisie şi Statele Membre a controalelor fizice în baza analizei riscurilor obişnuite.
Parlamentul cere capacităţi aeroportuare sporite
Parlamentul European solicită măsuri pentru asigurarea de noi capacităţi aeroportuare sau eficientizarea celor existente, datorită cererilor din ce în ce mai mari pentru transport aerian.
Parlamentul cere transparenţă sporită în acordarea ajutoarelor Europene destinate agriculturii
Cetăţenii doresc să cunoască modul în care sunt utilizate contribuţiile lor la Uniunea Europeană.
Deputaţii Europeni au adoptat, joi, la Bruxelles, un raport ce sprijină şi consolidează propunerea Comisiei Europene privind îmbunătăţirea transparenţei şi execuţiei bugetare a Politicii Agricole Comune (PAC).
Parlamentul aprobă Acordul Cer Deschis între UE-SUA
Parlamentul a dat undă verde, joi, la Bruxelles, Acordului Cer-Deschis UE-SUA, semnat la summitul UE-SUA din 30 aprilie 2007 şi pe care Consiliul l-a sprijinit şi a decis să-l aplice provizoriu începând cu 30 martie 2008.
Deputaţii Europeni cer rezolvarea crizei umanitare din Gaza
Parlamentul European a adoptat, joi, la Bruxelles, cu o largă majoritate, o rezoluţie privind criza umanitară din Gaza.
Deputaţii cer deblocarea situaţiei, şi în special Israelului autorizarea reluării transferurilor de plăţi, suspendate din 25 septembrie 2007.
20071008BRI11349
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//RO
-//EP//TEXT IM-PRESS 20071008BRI11349 ITEM-001-RO DOC XML V0//RO
Instituţii
Deschiderea sesiunii în plen Bruxelles 10-11 octombrie, în prezenţa personalului medical bulgar eliberat din Libia
2007-10-12 - 15:33
Înaintea începerii sesiunii în plen de la Bruxelles, Parlamentul European i-a omagiat pe Fausto Correia - Deputat European din partea Portugaliei, care a încetat din viaţă luni seara - şi pe fostul Deputat European din partea Franţei, Christian de La Malène - care a încetat din viaţă la 26 septembrie.
Asistentele medicale bulgare, eliberate recent din detenţie în Libia, s-au aflat în deschiderea lucrărilor în hemiciclul din Bruxelles, pentru a participa la sesiunea în plen a Parlamentului European, la invitaţia Preşedintelui Parlamentului, Hans-Gert Pöttering .
Preşedintele Pöttering a deschis lucrările cu o declaraţie despre Ziua Europeană şi Internaţională împotriva Pedepsei cu Moartea (10 octombrie).
Într-o rezoluţie adoptată în ultima sesiune în plen, Deputaţii Europeni au precizat că sprijină pe deplin instituţiile Europene şi Statele Membre în vederea declarării, alături de Consiliul Europei, a unei Zile Europene împotriva Pedepsei cu Moartea, care să fie sărbătorită în fiecare an la 10 octombrie.
"Parlamentul deplânge lipsa unanimităţii în Consiliu în această privinţă şi cere viitorului Guvern Polonez să sprijine în totalitate iniţiativa ce reflectă valorile de bază ale Uniunii Europene".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//RO
-//EP//TEXT IM-PRESS 20071008BRI11349 ITEM-COVER-RO DOC XML V0//RO
-//EP//TEXT IM-PRESS 20071008BRI11349 ITEM-002-RO DOC XML V0//RO
Instituţii
Parlamentul aprobă noua distribuire a numărului său de locuri, după alegerile Europene din iunie 2009
2007-10-12 - 15:33
Parlamentul European a aprobat, joi, la Bruxelles, propunerea vizând viitoarea distribuire a numărului de locuri în cadrul său, în baza unui raport realizat de Alain Lamassoure (PPE-DE, FR) şi Adrian Severin (PSE, RO).
Propunerea a fost aprobată cu 378 voturi pentru, 154 contra şi 109 abţineri.
Distribuirea numărului de locuri are loc conform regulilor stabilite de Consiliul European din iunie, care a cerut Parlamentului să prezinte o propunere până în octombrie.
Consiliul a precizat că numărul maxim de Deputaţi Europeni va fi 750.
Nici unul din Statele Membre nu va putea avea mai mult de 96 locuri sau mai puţin de şase.
Distribuirea va trebui să respecte, totodată, principiul "proporţionalităţii degresive".
Membru
Populaţia(1) (în mil.)
% din populaţia UE-27
Locuri până în 2009
"Nisa" (2) 2009-2014
Raport în plen (3) 2009-2014
Propunerea raportorilor (4
Germania
82,438
16,73%
99
99
96
-3
Franţa
62,886
12,76%
78
72
74
2
Regatul Unit
60,422
12,26%
78
72
73
1
Italia
58,752
11,92%
78
72
72
Spania
43,758
8,88%
54
50
54
4
Polonia
38,157
7,74%
54
50
51
1
România
21,61
4,38%
35
33
33
Olanda
16,334
3,31%
27
25
26
1
Grecia
11,125
2,26%
24
22
22
Portugalia
10,57
2,14%
24
22
22
Belgia
10,511
2,13%
24
22
22
Rep.Cehă
10,251
2,08%
24
22
22
Ungaria
10,077
2,04%
24
22
22
Suedia
9,048
1,84%
19
18
20
2
Austria
8,266
1,68%
18
17
19
2
Bulgaria
7,719
1,57%
18
17
18
1
Danemarca
5,428
1,10%
14
13
13
Slovacia
5,389
1,09%
14
13
13
Finlanda
5,256
1,07%
14
13
13
Irlanda
4,209
0,85%
13
12
12
Lituania
3,403
0,69%
13
12
12
Letonia
2,295
0,47%
9
8
9
1
Slovenia
2,003
0,41%
7
7
8
1
Estonia
1,344
0,27%
6
6
6
Cipru
0,766
0,16%
6
6
6
Luxemburg
0,46
0,09%
6
6
6
Malta
0,404
0,08%
5
5
6
1
UE-27
492,881
100,00%
785
736
750
Dezbaterea care a precedat votul
Alain Lamassoure (PPE-DE, FR): "Potrivit viitorului tratat, alcătuirea Parlamentului va trebui decisă în unanimitate de Consiliu, în baza unei propuneri a Parlamentului şi cu avizul său conform.
Consiliul a cerut Parlamentului să aplice această prevedere în cât mai scurt timp.
Lamassoure a salutat faptul că raportul a fost sprijinit, în comisia de specialitate, cu două treimi din voturi.
S-a încheiat perioada în care Statele Membre erau dispuse în grupuri de ţări foarte mari, mari, medii şi mici.
Tratatul nou stipulează un număr maxim de 750 Deputaţi Europeni.
Nici unul din Statele Membre nu va putea avea mai mult de 96 locuri sau mai puţin de şase.
Parlamentului i s-a cerut să definească şi să aplice principiul "proporţionalităţii degresive" în distribuirea nouă a numărului de locuri.
Aceasta înseamnă că Deputaţii Europeni din Statele Membre mai mari vor trebui să reprezinte, fiecare în parte, un număr mai mare de cetăţeni, decât cei din Statele Membre mai mici.
Prin recurgerea la astfel de limite s-ar putea elimina unele anomalii (de exemplu faptul că fiecare Deputat European din Spania reprezintă mai mulţi cetăţeni decât fiecare Deputat European din Germania, deşi populaţia Germaniei este mult mai numeroasă).
Ar putea fi, totodată, un lucru bun faptul că nici un Stat Membru nu va pierde locuri, comparativ cu prevederile Tratatului de la Nisa - ceea ce Lamassoure a considerat ca esenţial, din punct de vedere politic, pentru obţinerea unanimităţii în Consiliu.
"Aceasta este doar o soluţie interimară", a spus el.
"Ar fi fost mai bine să se găsească o soluţie matematică care să se poată aplica automat şi la viitoare extinderi, dar termenul scurt n-a permis acest lucru.
Trebuie să venim cu o propunere bună".
Lamassoure a cerut Deputaţilor Europeni să acţioneze în interes European şi să nu apere poziţii naţionale.
Dacă propunerea ar fi ne-echilibrată, în favoarea unor state mai mari sau mai mici, n-ar avea reuşită în Consiliu, a spus el.
Adrian Severin (PSE, RO): "Dacă va fi adoptată propunerea noastră nu vor mai exista grupări artificiale.
Propunerea vizează o mai mare reprezentare a realităţilor geografice şi va însemna mai mare solidaritate între ţările mari şi cele mici, totodată deplină legitimitate în relaţie cu reprezentarea civică.
Noi, Parlamentul European, suntem reprezentanţi ai cetăţenilor şi ai Statelor în acelaşi timp.
Conceptul de cetăţenie rămâne de clarificat.
Raportul nu este provizoriu, ci de tranziţie.
Este de durată, dar permite şi progrese în viitor.
Am inclus clauze de revizuire pentru flexibilitate, adaptabilitate şi pentru a se permite viitoare progrese.
Nimeni nu este penalizat.
Nimeni nu pierde, nimeni nu câştigă.
Este o mai mare legitimitate, deci toată lumea are de câştigat.
Unii vorbesc de mai puţină degresivitate şi de mai multă proporţionalitate.
Este vorba de state mai mari, care doresc număr mai mare de locuri.
Ţările mai mici vor exact opusul.
Raportul respinge ambele poziţii, pentru a promova un compromis acceptabil.
Dacă nu reuşim să adoptăm raportul, mesajul va fi că Parlamentul European nu poate decide pentru el însuşi şi că trebuie să aştepte, ca întotdeauna, ca Executivul să decidă pentru el.
Acesta ar putea determina un eşec total al Conferinţei Interguvernamentale.
Fac apel la sensul dumneavoastră de responsabilitate şi de solidaritate Europeană".
Liderii grupărilor politice
Ingo Friedrich (PPE-DE, DE): "Ne îndreptăm spre proporţionalitate şi mai mare legitimitate.
Trebuia să avem această dezbatere.
Ca cetăţean German, am unele neclarităţi.
Noi, Germanii, suntem singurii care obţinem mai puţine locuri decât am avut conform Tratatului de la Nisa.
În presa germană deja se discută această problemă.
Înţelegem, deoarece credem că sunt mai importante interesele Europene.
Ar trebui să ne gândim la un sistem logic pe termen lung şi să oprim aceste discuţii interminabile.
Indiferent ce se va întâmpla după votul amendamentelor 2 sau 3, grupul va vota în favoarea rezoluţiei finale, deoarece nu vrem să dăm Consiliului motive de renegociere.
Trebuie să trimitem Consiliului un mesaj foarte clar.
Ne-am asumat responsabilitatea în această problemă dificilă".
Richard Corbett (PSE, UK): "Grupul meu sprijină raportul, adoptat în comisie cu 70% din voturi.
Raportorii şi-au focalizat atenţia asupra corectării principalelor anomalii ale distribuirii curente şi nu au adoptat poziţii radicale.
Unii colegi încearcă să câştige mai multe locuri pentru propriile lor State Membre, argumentând că populaţiile respective sunt mai numeroase decât menţionează Eurostat; alţii invocă motive de prestigiu naţional şi spun că trebuie să deţină mai multe locuri.
Sunt surprins de atitudinea Guvernului Italian, care a spus ca ar trebui să deţină acelaşi număr de locuri ca Franţa şi Marea Britanie, în pofida faptului că a acceptat principiul de proporţionalitate degresivă.
Am acceptat că Marea Britanie va avea mai puţini Deputaţi Europeni decât Franţa, de ce să nu acceptăm ca şi Italia va avea mai puţin decât Franţa, din acelaşi motiv?
Sunt surprins că un guvern cu un angajament European atât de puternic invocă motive de prestigiu naţional, chiar dacă populaţia sa nu este atât de numeroasă".
Andrew Duff (ALDE, UK): "Grupul liberal sprijină propunerea co-raportorilor.
Trebuie să trimitem un mesaj clar Consiliului European, că suntem capabili să luăm o astfel de decizie sofisticată, în linie cu Tratatul de Reformă.
Şi eu regret faptul că unele delegaţii naţionale caută să-şi îmbunătăţească poziţia, dar propunerile lor sunt contradictorii.
Înţeleg că italienii prezintă un punct de vedere interesant, bazat pe statistici, şi că ar trebui să facem o distincţie între naţionalitate, cetăţenie, rezidenţă şi alegători, dar este o problemă foarte complicată pe care (...) n-o putem rezolva într-o săptămână.
Să sprijinim propunerea şi să trimitem Conferinţei Interguvernamentale o soluţie, nu o problemă".
Brian Crowley (UEN, IE): "Există motive legitime pentru care Deputaţii Europeni caută să-şi menţină numărul de locuri naţionale.
Dacă ne uităm la schimbările din 1979, s-au produs schimbări demografice fenomenale, nu mai puţin datorită liberei circulaţii a persoanelor, după extinderea Uniunii din 2004.
Acest vot poate avea un impact pe termen lung.
Trebuie să luăm în considerare, totodată, viitoarele extinderi ale Uniunii, inclusiv Croaţia, deci cer precauţie".
Johannes Voggenhuber (Verzi/ALE, AT): "Grupul meu nu va aproba raportul, deoarece încalcă principiile elementare de dreptate şi menţine inegalităţi istorice.
Parlamentul reprezintă alegători, nu capacitatea socio-economică a ţărilor.
Drepturile cetăţenilor la reprezentare există, sunt înrădăcinate în tratatele existente.
Am eşuat o dată, când nu am fost consultaţi în privinţa Tratatului de la Nisa.
Ar fi trebuit să intervenim pentru a defini aranjamentele de reprezentare parlamentară".
Sylvia-Yvonne Kaufmann (GUE/NGL, DE): "Raportul abordează problema într-un adevărat spirit European, iar propunerea constituie un sistem echilibrat ce poate fi aplicat şi în viitoare extinderi ale Uniunii şi care ia în considerare temerile-cheie ale fiecărei ţări".
Bernard Wojciechowski (IND/DE, PL): "În dezbateri ca aceasta se discută câte locuri să deţină fiecare Stat Membru - ceea ce arată că 'spiritul European' este un mit".
El s-a referit la "plângerile" Germaniei că va pierde locuri.
Luca Romagnoli (ITS, IT): "Raportul ar trebui respins, deoarece nu ia în considerare multe lucruri.
Italia a contribuit foarte mult la dezvoltarea Uniunii.
De ce, de exemplu, Malta şi Estonia să fie reprezentate de acelaşi număr de Deputaţi Europeni (6), când populaţia Estoniei este de trei ori mai mare decât cea a Maltei?"
Irena Belohorska (NI, SK): "Principiul proporţionalităţii degresive ar trebui să fie aplicat şi în sistemul de recrutare pentru instituţiile Europene, astfel ca noile State Membre să trimită mai mulţi funcţionari la instituţii".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//RO
-//EP//TEXT IM-PRESS 20071008BRI11349 ITEM-001-RO DOC XML V0//RO
-//EP//TEXT IM-PRESS 20071008BRI11349 ITEM-003-RO DOC XML V0//RO
Instituţii
Deputaţii discută despre următorul summit crucial de la Lisabona şi despre noul Tratat de Reformă
2007-10-12 - 15:33
Parlamentul European a discutat, miercuri, la Bruxelles, despre următorul summit crucial de la Lisabona, prevăzut pentru 18-19 octombrie şi despre noul Tratat de Reformă.
Liderii grupărilor politice
Joseph Daul (PPE-DE,FR): "Credem într-o Europă unită şi puternică.
Nu vrem un Stat European, ci eficienţă sporită, democraţie, transparenţă şi respectarea principiului de subsidiaritate.
Cetăţenii Europeni vor o Europă care să rezolve probleme ca schimbările climatice, energie, imigrare sau terorism".
Martin Schulz (PSE, DE): "Naţionalismul este opus integrării Europene, naţionalismul pe termen lung nu a adus decât război.
Integrarea Europeană trebuie să constituie obiectivul tuturor forţelor democratice (...)
Dacă vrem pace în Europa, mai multe locuri de muncă, creştere economică, o justiţie mai puternică şi o mai mare libertate, trebuie să apărăm Tratatul de Reformă".
Graham Watson (ALDE, UK): "D acă nu se ajunge la un acord, va fi o tragedie de proporţii, fiindcă altfel sistemul nu poate funcţiona (...)
Nu putem renunţa la definirea cetăţeniei Europene, deoarece are implicaţii clare pentru populaţia Uniunii (..)
Cer Consiliului, Comisiei şi Parlamentului să-şi folosească toate puterile pentru a apăra interesele comune".
Konrad Syzmanski (UEN, PL): "Nu euroscepticii sunt cei care au denunţat lipsa de control.
Fostul Preşedinte German Roman Herzog însuşi a întrebat dacă Germania rămâne o democraţie, având în vedere că atâtea legi sunt adoptate în afara Parlamentului German".
Monica Frassoni (Verzi/ALE, IT): "Textul noului Tratat nu implică deloc cetăţenii.
Prevederile nu asigură o îmbunătăţire a transparenţei.
Nu e nici un progres.
Nu aşa ceva doresc cetăţenii".
Francis Wurtz (GUE/NGL, FR): "Ne opunem nu fiindcă suntem naţionalişti, ci din cauză că textul nu are prevederi pentru nici una din îngrijorările noastre de bază".
Wurtz s-a referit la protecţia datelor personale, ca un drept fundamental, care, după cum a spus el, a fost încălcată.
Jens-Peter Bonde (IND/DEM, DK): "La Strasbourg ni s-a spus că vom primi cu toţii documentele referitoare la discuţiile din cadrul Conferinţei Interguvernamentale, însă doar trei grupări politice au avut privilegiul de a le primi.
Acest lucru contravine principiului dreptăţii".
Frank Vanhecke (ITS, BE): "Noul tratat a fost impus în mod deloc democratic", a spus el, declarându-se, între altele, împotriva ideii de luare a deciziilor la nivel European în materie de imigrare.
Maciej Marian Giertych (NA, PL): "Esenţa Tratatului de Reformă este mult asemănătoare cu cea a Tratatului Constituţional.
Calitatea mai slabă a textului a fost doar o metodă prin care să se evite referendum-uri".
Intervenţii deputaţi români
Roberta Alma Anastase (PPE-DE) – "Summit-ul de la Lisabona va oferi Uniunii Europene ocazia de a dezbate şi poate a decide asupra unui subiect de importanţă majoră pentru viitorul şi rolul său în secolul 21.
Contextul anului 2007 în care Uniunea Europeană cuprinde 27 de state iar scena internaţională devine tot mai globalizată, ne obligă să ne întrebăm asupra scopurilor, priorităţilor şi modului de funcţionare a Uniunii în viitor.
Este indiscutabil ca acţiunea Uniunii Europene în secolul 21 trebuie să se bazeze pe două principii fundamentale: legitimitatea democratică şi o legătură strânsă cu cetăţeanul european, precum şi coerenţă şi eficienţă sporită în activitatea sa inclusiv pe plan extern.
În primul rând, aceasta înseamnă respectarea şi promovarea valorilor democratice, a drepturilor cetăţenilor noştri inclusiv a minorităţilor şi din punctul ăsta de vedere salut menţionarea explicită a acestui aspect în textul propus al Tratatului.
În al doilea rând, Uniunea Europeană nu poate să fie un actor strategic în lumea globalizată de astăzi fără a-şi focaliza politica externă pe rezolvarea diferendelor şi încurajarea dialogului internaţional şi intercultural mai ales în cadrul politicii de promovare a cooperării regionale.
În sfârşit, dar nu în ultimul rând, nu trebuie să uităm de forţa motrice a oricărei dezvoltări şi anume educaţia şi locul pe care aceasta ar trebui să o ocupe în versiunea revizuită a strategiei de la Lisabona.
Fără a acorda o atenţie sporită politicii europene de educaţie şi cercetare nu vom putea vorbi despre o uniune reformată, performantă şi puternică.
Sper ca Summit-ul de la Lisabona să aducă şi răspunsuri clare la întrebările pe care noi astăzi le avem".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//RO
-//EP//TEXT IM-PRESS 20071008BRI11349 ITEM-002-RO DOC XML V0//RO
-//EP//TEXT IM-PRESS 20071008BRI11349 ITEM-004-RO DOC XML V0//RO
Drepturile omului
Preşedintele Parlamentului cere abolirea pedepsei cu moartea, în prezenţa personalului medical bulgar eliberat din Libia
2007-10-12 - 15:33
Cu prilejul Zilei Mondiale împotriva Pedepsei cu Moartea (10 octombrie), Preşedintele Parlamentului European, Hans-Gert Pöttering, a salutat prezenţa, în hemiciclul din Bruxelles, a personalului medical bulgar eliberat recent din Libia.
Pöttering a amintit că asistentele medicale bulgare au fost ţinute în detenţie în Libia timp de opt ani şi că Parlamentul European a cerut, în mai multe rânduri, eliberarea lor, opunându-se cu fermitate pedepsei cu moartea.
"Mulţumim tuturor ţărilor care au abolit pedeapsa cu moartea, în special Ruandei.
Cerem, totodată, Chinei să renunţe la 'zidul tăcerii' în ce priveşte recurgerea la pedeapsa cu moartea.
Cerem tuturor statelor ca la New York să sprijine Rezoluţia ONU împotriva pedepsei cu moartea".
Parlamentul European, a amintit Pöttering, a adoptat, anul acesta, trei rezoluţii privind abolirea pedepsei cu moartea.
"Omagiem toate victimele pedepsei cu moartea", a declarat Preşedintele Parlamentului European.
Deputaţii Europeni au ţinut, apoi, un moment de reculegere în memoria victimelor acestei practici.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//RO
-//EP//TEXT IM-PRESS 20071008BRI11349 ITEM-003-RO DOC XML V0//RO
-//EP//TEXT IM-PRESS 20071008BRI11349 ITEM-005-RO DOC XML V0//RO
Instituţii
România şi Bulgaria aderă la Convenţia privind legea aplicabilă obligaţiilor contractuale
2007-10-12 - 15:33
Parlamentul a aprobat, joi, la Bruxelles, un raport privind aderarea Bulgariei şi a României la Convenţia privind legea aplicabilă obligaţiilor contractuale, deschisă spre semnare la Roma la 19 iunie 1980.
Raportul a fost realizat de Cristian Dumitrescu (PSE, RO), din partea Comisiei pentru Afaceri Juridice, şi a fost aprobat joi conform procedurii de consultare.
Raportul constă într-o recomandare în vederea adoptării unei decizii a Consiliului privind aderarea Bulgariei şi a României la Convenţia privind legea aplicabilă obligaţiilor contractuale, deschisă spre semnare la Roma la 19 iunie 1980.
Raportul solicită Consiliului să informeze Parlamentul în cazul în care intenţionează să modifice în mod substanţial recomandarea Comisiei.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//RO
-//EP//TEXT IM-PRESS 20071008BRI11349 ITEM-004-RO DOC XML V0//RO
-//EP//TEXT IM-PRESS 20071008BRI11349 ITEM-006-RO DOC XML V0//RO
Control bugetar
Parlamentul cere intensificarea luptei împotriva fraudei şi a contrabandei cu ţigări / acordul UE- Philip Morris
2007-10-12 - 15:33
Parlamentul a adoptat, joi, la Bruxelles, un raport privind traficul cu ţigări (acordul UE/Philip-Morris).
Pentru prevenirea fraudelor, Parlamentul, sprijinit de Consiliu şi de Curtea Europeană de Conturi, recomandă prelucrarea informatizată a circulaţiei de tranzit a mărfurilor, revizuirea cadrului juridic şi îmbunătăţirea de către Comisie şi Statele Membre a controalelor fizice în baza analizei riscurilor obişnuite.
Conform raportului lui Bart Staes (Verzi/ALE, BE), adoptat joi în plen, regimul de tranzit comunitar facilitează circulaţia mărfurilor comunitare şi necomunitare, care sunt importate din ţări terţe sau exportate către acestea, pe întreg teritoriul Uniunii Europene, prin suspendarea temporară a taxelor vamale şi a altor impozite, până în momentul în care mărfurile ajung la destinaţia lor finală.
În cazul produselor impozabile la cote înalte, dar de greutate mică, cum sunt ţigările, infractorii pot obţine profituri enorme în urma unui număr mic de deplasări.
În pofida unor întârzieri semnificative, noul regim de tranzit informatizat (NRTI) a devenit operaţional în toate Statele Membre începând cu ianuarie 2006, deşi performanţa variază de la un Stat la altul.
Parlamentul consideră că aceasta reprezintă o evoluţie enormă faţă de fosta, arhaică procedură bazată pe documente scrise şi constată că din punct de vedere tehnic, Executivul a coordonat cu succes procesul de aplicare a NRTI în Statele Membre.
Spre deosebire de vechea procedură bazată pe documente scrise, NRTI previne vămuirea falsă, cu ajutorul documentelor falsificate sau al ştampilelor contrafăcute, a mărfurilor de tranzit.
Parlamentul reaminteşte că NRTI ar trebui să fie util la depistarea în timp a cazurilor de scoatere de sub supraveghere vamală a produselor, înainte ca ele să ajungă la destinaţia finală, precum şi la iniţierea imediată a anchetelor de rigoare.
Acordul cu Philip Morris
Raportul reaminteşte faptul că acordul cu Philip Morris - în vederea încetării tuturor litigiilor dintre părţi, conform căruia Philip Morris s-a angajat să achite 1,25 miliarde de dolari SUA de-a lungul unei perioade de 12 ani, şi având ca scop combaterea fraudei şi a comerţului ilicit cu ţigări - a fost un important pas înainte.
Deputaţii Europeni observă că în conformitate cu respectivul acord, Philip Morris îşi va întări capacitatea de localizare şi urmărire a produselor sale pentru a putea ajuta autorităţile de drept să combată comerţul ilegal.
Conform acordului, Philip Morris trebuie să plătească compensaţii pentru pierderea de taxe, atunci când sunt confiscate ţigări purtând marca Philip Morris.
Deputaţii regretă faptul că nici un alt producător de ţigări nu a semnat, până în prezent, un acord similar şi invită Comisia Europeană să continue negocierile cu toţi actorii principali de pe piaţă, în vederea încheierii unor acorduri pentru care cel încheiat cu Philip Morris, cu excepţia plăţii principale, să reprezinte standardul minim.
Parlamentul invită Comisia Europeană:
să remedieze lipsa inspecţiilor în domeniul tranzitului de mărfuri;
să consolideze bazele de date, să asigure fiabilitatea datelor în domeniul fraudei şi al neregulilor şi să găsească o abordare comună pentru analiza riscurilor şi controalele fizice;
să continue promovarea realizărilor obţinute de acordul cu Philip Morris la nivel European şi internaţional.
Mai mult, invită Statele Membre:
să armonizeze programele informatice prin care se aplică NRTI;
să sisteze practicile ambigue, în unele State Membre;
să soluţioneze în regim de urgenţă deficienţele enunţate de Curtea de Conturi, în special cele privind controlul asupra simplificării procedurilor, anchetele şi recuperările.
Deputaţii invită Comisia Europeană să prezinte comisiei competente a Parlamentului, până la sfârşitul anului 2008, un raport cuprinzător privind măsurile întreprinse de aceasta şi de Statele Membre în urma prezentei rezoluţii.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//RO
-//EP//TEXT IM-PRESS 20071008BRI11349 ITEM-005-RO DOC XML V0//RO
-//EP//TEXT IM-PRESS 20071008BRI11349 ITEM-007-RO DOC XML V0//RO
Transport
Parlamentul cere capacităţi aeroportuare sporite
2007-10-12 - 15:33
Parlamentul European solicită măsuri pentru asigurarea de noi capacităţi aeroportuare sau eficientizarea celor existente, datorită cererilor din ce în ce mai mari pentru transport aerian.
Globalizarea şi creşterea economică rapidă generează, în Uniunea Europeană, creşterea cererii de transport aerian (trafic fără constrângeri aeroportuare), care se ridică în medie la cel puţin 4,3 % pe an şi, cel mai probabil, la 5,2% pe an - menţionează raportul Annei Jensen (ALDE,DE), adoptat joi în plen la Bruxelles.
Până în 2025, aceasta va conduce la creşterea cererii de transport aerian de două ori şi jumătate faţă de cea înregistrată în 2003.
În 2025, ţinând seama de toate investiţiile noi, peste 60 de aeroporturi se vor afla în situaţia de a nu putea gestiona cererea tipică de zboruri la orele de vârf, fără întârzieri sau anulări (3,7 milioane de zboruri pe an ar fi anulate).
Conform Parlamentului European, asigurarea de capacităţi aeroportuare adecvate şi de servicii mai eficiente de handling la sol este vitală pentru economia Europeană, şi este nevoie de o politică comunitară mai eficientă în privinţa aceasta.
Criza capacităţii aeroporturilor şi creşterea cererii vor trebui să creeze o piaţă pentru noi aeroporturi principale (până la 10, potrivit unui studiu Eurocontrol) şi de capacitate medie (până la 15, potrivit Eurocontrol).
Deşi planificarea noii infrastructuri aeroportuare rămâne în competenţa Statelor Membre, Parlamentul cere Comisiei Europene să prezinte, până în 2010, un plan pentru asigurarea de capacităţi aeroportuare sporite şi pentru eficientizarea celor existente.
Promovarea unei creşteri care să nu dăuneze mediului
În pofida performanţelor îmbunătăţite ale aeronavelor în ce priveşte impactul traficului aerian asupra mediului, deputaţii subliniază că intensificarea traficului aerian a determinat şi creşterea volumului de emisii cu efect de seră (+100 % în prezent, în comparaţie cu 1990).
Ei consideră că eficienţa măsurilor desemnate să reducă impactul transportului aerian asupra mediului depinde şi de politicile ţărilor în plan internaţional şi că sunt necesare proiecte de specialitate, cu terţe ţări.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//RO
-//EP//TEXT IM-PRESS 20071008BRI11349 ITEM-006-RO DOC XML V0//RO
-//EP//TEXT IM-PRESS 20071008BRI11349 ITEM-008-RO DOC XML V0//RO
Agricultură
Parlamentul cere transparenţă sporită în acordarea ajutoarelor Europene destinate agriculturii
2007-10-12 - 15:33
Cetăţenii doresc să cunoască modul în care sunt utilizate contribuţiile lor la Uniunea Europeană.
Deputaţii Europeni au adoptat, joi, la Bruxelles, un raport ce sprijină şi consolidează propunerea Comisiei Europene privind îmbunătăţirea transparenţei şi execuţiei bugetare a Politicii Agricole Comune (PAC).
În 2006, Uniunea Europeană a decis să facă publică identitatea celor care primesc ajutoare în cadrul Politicii Agricole Comune (PAC).
În martie 2007, Comisia a propus modificarea regulamentului referitor la finanţarea PAC, pentru a aplica iniţiativa de transparenţă în toată Uniunea.
Propunerea vizează reguli mai stricte pentru aplicarea de sancţiuni în caz de deficienţe în sistemul de control al Statelor Membre.
Raportul lui Jorgo Chatzimarkakis (ALDE, DE), adoptat joi fără amendamente, precizează că Parlamentul a aşteptat cu mare interes acest pachet de măsuri.
Deputaţii au propus, însă, câteva modificări, în vederea asigurării unei transparenţei sporite în sistemul de acordare de ajutoare, în acelaşi timp cu respectarea protecţiei datelor personale.
Măsuri pentru îmbunătăţirea transparenţei
Parlamentul doreşte ca listele naţionale cu beneficiarii ajutoarelor directe de la Uniunea Europeană să fie publicate pe internet şi să fie stabilite legături între paginile web ale Comisiei Europene şi ale agenţiilor de plăţi din Statele Membre.
În prezent, 13 State Membre au pus la dispoziţie informaţii on-line ce pot fi accesate prin intermediul site-ului Europa.
Pentru fermele gestionate de companii, Parlamentul cere publicarea numelor directorilor şi ale investitorilor.
Deputaţii solicită, totodată, ca datele privind plăţile efectuate în cadrul Fondului European pentru Dezvoltare Rurală să fie utilizate astfel încât să se permită identificarea beneficiarilor de fonduri.
Statele Membre vor fi libere să publice informaţii şi mai detaliate referitoare la fonduri, în linie cu priorităţile şi legislaţiile lor naţionale; ele vor fi "încurajate" să publice detalii privind plăţi adiţionale provenite din fonduri naţionale.
Deoarece transparenţa constituie un factor-cheie în orice măsură de îmbunătăţire a controlului bugetar, deputaţii consideră că trebuie clarificate procedurile de urmat în caz de nerespectare a principiilor de publicare.
Ei estimează că în situaţia unor "deficienţe grave", plăţile către agenţiile în cauză se reduc forfetar cu 2% pentru fiecare an în care erorile grave nu sunt eliminate.
Protecţia datelor personale
Deputaţii subliniază necesitatea inserării în regulamentul Consiliului a unor previziuni privind protecţia datelor personale.
De exemplu, cei ale căror nume urmează să fie publicate vor trebui să fie înştiinţaţi înainte, iar cei ce ar putea accesa datele lor vor trebui, mai întâi, să se înregistreze.
Parlamentul doreşte ca regulamentul să precizeze faptul că publicarea datelor personale ale beneficiarilor de fonduri este justificată, având în vedere că sprijinul acordat agricultorilor Europeni compensează echitabil prestaţiile lor în beneficiul comunităţii.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//RO
-//EP//TEXT IM-PRESS 20071008BRI11349 ITEM-007-RO DOC XML V0//RO
-//EP//TEXT IM-PRESS 20071008BRI11349 ITEM-009-RO DOC XML V0//RO
Transport
Parlamentul aprobă Acordul Cer Deschis între UE-SUA
2007-10-12 - 15:33
Parlamentul a dat undă verde, joi, la Bruxelles, Acordului Cer-Deschis UE-SUA, semnat la summitul UE-SUA din 30 aprilie 2007 şi pe care Consiliul l-a sprijinit şi a decis să-l aplice provizoriu începând cu 30 martie 2008.
Până acum, doar câteva companii puteau asigura zborurile între UE şi SUA şi doar de pe anumite aeroporturi Europene.
Conform noului acord, companiile aeriene Europene vor putea zbura din orice oraş European către orice oraş american, iar numărul de companii americane ce pot folosi aeroporturile Europene va creşte.
Rezultatul va fi creşterea competiţiei şi micşorarea preţurilor - menţionează un raport adoptat joi în plen cu 513 voturi pentru, 15 împotrivă şi 35 abţineri.
Acordul Cer Deschis prezintă o serie de beneficii şi pentru companiile Europene de cargo, cum ar fi dreptul de a zbura din SUA spre ţări care nu fac parte din Uniunea Europeană, sau accesul la programul Fly America, pentru transportul de pasageri şi de mărfuri, finanţat de administraţia americană.
Acordul prevede, totodată, posibilităţi pentru Europeni de a deţine control asupra unor companii aeriene americane şi eventual de a restricţiona investiţii americane în companiile aeriene Europene.
Parlamentul a aprobat, pentru prima oară, proiectul Acordului Cer-Deschis în forma unei rezoluţii, la 14 martie 2007.
Parlamentul a subliniat nevoia reducerii impactului negativ asupra mediului al emisiilor de gaze provenite din traficul aerian.
În privinţa Acordului Cer-Deschis, Parlamentul subliniază importanţa întâlnirilor frecvente între Deputaţii săi şi Congresul American.
Serviciile aeriene dintre Uniunea Europeană şi Statele Unite operează în prezent în baza unor acorduri bilaterale între State Membre individuale şi Statele Unite.
Aceste acorduri bilaterale conţin previziuni pe care Curtea Europeană de Justiţie le-a declarat, în noiembrie 2002, incompatibile cu dreptul comunitar.
S-a decis, în consecinţă, crearea unui nou cadru-legal pentru relaţiile aviatice dintre Uniune şi Statele Unite şi demararea unor negocieri pentru un Acord de Transport Aerian între comunitatea Europeană şi Statele sale Membre, pe de o parte, şi Statele Unite ale Americii, pe de altă parte.
Obiectivul Acordului Cer Deschis îl constituie o piaţă unică pentru transportul aerian între UE şi SUA, care să permită investiţii libere şi în care companiile aeriene Europene şi Americane să fie capabile să furnizeze servicii aeriene fără nici o restricţie, şi în pieţele interne ale părţilor.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//RO
-//EP//TEXT IM-PRESS 20071008BRI11349 ITEM-008-RO DOC XML V0//RO
-//EP//TEXT IM-PRESS 20071008BRI11349 ITEM-010-RO DOC XML V0//RO
Ajutor umanitar
Deputaţii Europeni cer rezolvarea crizei umanitare din Gaza
2007-10-12 - 15:33
Parlamentul European a adoptat, joi, la Bruxelles, cu o largă majoritate, o rezoluţie privind criza umanitară din Gaza.
Deputaţii cer deblocarea situaţiei, şi în special Israelului autorizarea reluării transferurilor de plăţi, suspendate din 25 septembrie 2007.
"Extrem de îngrijorat de criza umanitară" din Gaza, Parlamentul cere ridicarea imediată a blocajelor.
Deputaţii cer totodată Israelului să garanteze accesul la ajutoare, asistenţă umanitară şi servicii de bază, ca electricitatea şi carburantul.
Deputaţii cer Israelului să permită circulaţia persoanelor şi bunurilor la Rafah, respectând astfel acordul privind deplasarea, accesul şi misiunea de asistenţă frontalieră a Uniunii Europene, la fel circulaţia bunurilor la Karni.
Autoritatea Palestiniană şi Hamas trebuie să faciliteze funcţionarea instituţiilor publice ce asigură servicii de bază.
Parlamentul cere Consiliului şi Comisiei să asigure în continuare ajutoare umanitare populaţiei palestiniene.
Rezoluţia votată în plen intervine după vizita efectuată în Gaza, între 18-21 septembrie 2007, de o delegaţie de Deputaţi Europeni, membri ai Comisiei pentru Dezvoltare, şi după o dezbatere pe această temă în Conferinţa Preşedinţilor (Preşedintele şi liderii grupărilor politice din Parlamentul European).
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20071008BRI11349 FULL-TEXT DOC XML V0//RO
-//EP//TEXT IM-PRESS 20071008BRI11349 ITEM-009-RO DOC XML V0//RO
-//EP//TEXT IM-PRESS 20071008BRI11349 ITEM-COVER-RO DOC XML V0//RO
-//EP//TEXT IM-PRESS 20071008BRI11349 ITEM-001-RO DOC XML V0//RO
-//EP//TEXT IM-PRESS 20071008BRI11349 ITEM-002-RO DOC XML V0//RO
-//EP//TEXT IM-PRESS 20071008BRI11349 ITEM-003-RO DOC XML V0//RO
-//EP//TEXT IM-PRESS 20071008BRI11349 ITEM-004-RO DOC XML V0//RO
-//EP//TEXT IM-PRESS 20071008BRI11349 ITEM-005-RO DOC XML V0//RO
-//EP//TEXT IM-PRESS 20071008BRI11349 ITEM-006-RO DOC XML V0//RO
-//EP//TEXT IM-PRESS 20071008BRI11349 ITEM-007-RO DOC XML V0//RO
-//EP//TEXT IM-PRESS 20071008BRI11349 ITEM-008-RO DOC XML V0//RO
-//EP//TEXT IM-PRESS 20071008BRI11349 ITEM-009-RO DOC XML V0//RO
-//EP//TEXT IM-PRESS 20071008BRI11349 ITEM-010-RO DOC XML V0//RO
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20071008BRI11349 ITEM-COVER-RO DOC XML V0//RO
-//EP//TEXT IM-PRESS 20071008BRI11349 ITEM-001-RO DOC XML V0//RO
-//EP//TEXT IM-PRESS 20071008BRI11349 ITEM-002-RO DOC XML V0//RO
-//EP//TEXT IM-PRESS 20071008BRI11349 ITEM-003-RO DOC XML V0//RO
-//EP//TEXT IM-PRESS 20071008BRI11349 ITEM-004-RO DOC XML V0//RO
-//EP//TEXT IM-PRESS 20071008BRI11349 ITEM-005-RO DOC XML V0//RO
-//EP//TEXT IM-PRESS 20071008BRI11349 ITEM-006-RO DOC XML V0//RO
-//EP//TEXT IM-PRESS 20071008BRI11349 ITEM-007-RO DOC XML V0//RO
-//EP//TEXT IM-PRESS 20071008BRI11349 ITEM-008-RO DOC XML V0//RO
-//EP//TEXT IM-PRESS 20071008BRI11349 ITEM-009-RO DOC XML V0//RO
-//EP//TEXT IM-PRESS 20071008BRI11349 ITEM-010-RO DOC XML V0//RO
