6.10.2011 B7-0533/2011 PROPUNERE DE REZOLUŢIE depusă pe baza întrebărilor cu solicitare de răspuns oral B7-0440/2011 , B7-0621/2011 și B7-0439/2011
în conformitate cu articolul 115 alineatul (5) din Regulamentul de procedură
referitoare la aderarea Bulgariei și a României la spațiul Schengen
Mara Bizzotto
,
Nikolaos Salavrakos
în numele Grupului EFD
PE472.718v01-00 B7‑0533/2011 Rezoluția Parlamentului European referitoare la aderarea Bulgariei și a României la spațiul Schengen
Parlamentul European ,
– având în vedere întrebările din 29 septembrie 2011 adresate Consiliului și Comisiei privind aderarea Bulgariei și a României la spațiul Schengen ( O-000224/2011 – B7 0440/2011, O-000225/2011 – B7 0621/2011, O-000223/2011 – B7 0439/2011),
– având în vedere articolul 115 alineatul (5) și articolul 110 alineatul (2) din Regulamentul său de procedură,
A. întrucât votul cu privire la aderarea Bulgariei și a României la spațiul Schengen din cadrul Consiliului Justiție și Afaceri Interne din 22 septembrie 2011 nu a dus la o decizie unanimă, din cauza votului de veto al Țărilor de Jos și al Finlandei;
B. întrucât Franța și Germania au exprimat îndoieli cu privire la această chestiune;
C. întrucât România și Bulgaria nu au pus integral în aplicare acquis-ul Schengen în lupta împotriva corupției și a crimei organizate, și nici, în ceea ce privește Bulgaria, în adoptarea măsurilor necesare pentru a face față fluxurilor de migranți așteptate la frontierele cu Grecia și Turcia;
D. întrucât eliminarea controalelor la frontierele interne poate încuraja emigrarea persoanelor suspecte de infracțiuni în alte state membre, generând o creștere a criminalității, suprapopularea închisorilor și diminuarea securității și ordinii publice;
E. întrucât nu este de dorit să se permită statelor să adere la spațiul Schengen dacă au probleme în privința controlului la frontiere, deoarece acest lucru ar provoca o creștere a migrației către celelalte state membre ale UE, care se confruntă deja, la frontierele de sud, cu imigrația ilegală care provine din Africa de Nord și se răspândește înspre nordul Europei,
1. subliniază că Consiliul și Comisia trebuie să respecte principiul unanimității când se decide dacă li se permite Bulgariei și României să adere la spațiul Schengen;
2. este de opinie că aderarea Bulgariei și României la spațiul Schengen este cu totul nepotrivită, din motivele indicate mai sus;
3. încredințează Președintelui sarcina de a transmite prezenta rezoluție Consiliului și Comisiei, precum și guvernelor și parlamentelor statelor membre.
