Deputații sprijină noile sancțiuni împotriva Iranului și avertizează împotriva unei noi escaladări
Relaţii externe
Şedinţe plenare
2012-02-02 - 13:31
Satu HELIN BXL +32 2 28 41498 STR +33 3 881 73612 PORT +32 498 98 33 86 EMAIL foreign-press@europarl.europa.eu Madalina MIHALACHE STR (+33) 3 881 64044 PORT (+40) 754777136 EMAIL redactia-ro@europarl.europa.eu Membrii PE susțin noile sancțiunile dure impuse de UE împotriva Iranului, în efortul de a aduce Iranul la masa negocierilor, cerând în același timp ca aceste sancțiuni să aibă cât mai puține repercusiuni asupra populației civile, într-o rezoluție adoptată joi.
Parlamentul vrea ca Iranul sa oprească programul nuclear clandestin și condamnă amenințarea Iranului de a închide Strâmtoarea Hormuz.
Parlamentul ia notă de faptul că noile sancțiuni, care includ interdicția în etape a importurilor de petrol iranian către UE, ar putea conduce la respectarea de către guvernul iranian a rezoluțiilor ONU, prin evitarea escaladării.
Deputații vor să se asigure însă că sancțiunile vizează doar elitele responsabile și că oamenii de rând, în special cei mai vulnerabili, nu vor fi afectați.
Totodată Parlamentul este preocupat de impactul embargoului de petrol asupra statelor membre ale UE și solicită Consiliului să adopte măsuri care să compenseze acest lucru.
Deputații consideră că blocarea strâmtorii Hormuz ar putea duce la un conflict regional precum și la reacții de răspuns din partea comunității internaționale și îndeamnă autoritățile iraniene să revizuiască această decizie.
Importanța unei soluții diplomatice
Parlamentul sprijină angajamentul Consiliului de a găsi o soluție diplomatică la problema nucleară iraniană precum și obiectivul UE de a conveni asupra unei înțelegeri pe termen lung.
Deputații menționează faptul că dialogul și cooperarea cu Turcia pot avea un rol important pentru a ajunge la o rezolvare.
Se menționează că problemele nerezolvate în relaţiile cu Iranul în ceea ce priveşte programul său nuclear trebuie rezolvate pe cale paşnică, fiind imposibilă soluţionarea acestui conflict pe cale militară.
Deputații regretă refuzul Chinei și Rusiei de a sprijini sancțiuni împotriva Iranului în cadrul Consiliului de Securitate al ONU și cer Rusiei să înceteze furnizarea de asistență pentru dezvoltarea nucleară a Iranului până la îndeplinirea în totalitate de către Iran a obligațiilor ONU.
Informații suplimentare
Miniștrii de externe UE au convenit cu privire la măsurile restrictive suplimentare împotriva Iranului la 23 ianuarie, inclusiv interzicerea în etape a importului de petrol iranian în UE de la 1 iulie.
Uniunea achiziționează în prezent aproximativ 20% din exporturile de petrol ale Iranului.
Grecia este statul cel mai dependent de Iran, de la care cumpără aproximativ o treime din petrolul său.
Italia și Spania, fiecare achiziționează aproximativ 10% din petrolul lor din Iran.
20120201IPR36947 Textele adoptate vor fi disponibile aici (selectați 2 februarie 2012) Înregistrarea dezbaterii (selectați 1 februarie 2012)
RO
1
LINK
/activities/plenary/ta/calendar.do?language=RO
RO
2
LINK
/ep-live/ro/plenary/search-by-date
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
