15.6.2010 B7-0404/2010 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la importul de tomate chinezeşti în Europa
Cristiana Muscardini
PE441.986v01-00 B7‑0404/2010 Propunere de rezoluţie a Parlamentului European referitoare la importul de tomate chinezeşti în Europa
Parlamentul European ,
– având în vedere reglementările actuale privind etichetarea alimentelor care intră pe teritoriul Uniunii Europene,
– având în vedere rezoluţiile anterioare privind importul şi etichetarea legumelor şi fructelor de uz alimentar intrate pe teritoriul Uniunii Europene,
– având în vedere articolul 120 din Regulamentul de procedură,
A. întrucât, în perioada dintre noiembrie 2009 şi ianuarie 2010, importurile de concentrat de tomate chinezesc în Europa au înregistrat o creştere anuală de 173%,
B. întrucât utilizarea unor etichete falsificate pentru fructe şi legume cum sunt tomatele provoacă daune atât consumatorilor, cât şi producătorilor europeni,
C. având în vedere efectele dăunătoare din punct de vedere sanitar cauzate de prezenţa deşeurilor vegetale sau de altă natură, cum sunt cojile şi seminţele legumelor şi fructelor, de utilizarea pesticidelor şi anticriptogamicelor interzise în Europa, precum şi de nivelul de mucegaiuri, care depăşeşte limitele pravăzute de legile sanitare comunitare pentru conservele de tomate,
1. invită Consiliul şi Comisia să introducă un protocol sanitar specific pentru controlul concentratului de tomate chinezesc la intrarea în porturile şi la frontierele Uniunii Europene;
2. invită Consiliul şi Comisia să promoveze utilizarea obligatorie a etichetei de origine pentru toate şi produsele derivatele pe bază de tomate;
3. invită Consiliul şi Comisia să aplice, în cazuri specifice, o taxă vamală suplimentară pentru astfel de importuri.
